
Akivaizdt ttesa 


Jis vėl ją bučiavo. Kūną užliejo svaigi šilu- 
ma, skatindama troškimą mylėtis. 

Jeigu ji dabar nesusivaldys, paskui bus vė- 
lu, beliks tik graužtis ir niekinti save. Jai šiaip 
taip pavyko numaldyti galingą kūno šauksmą. 

— Raili, ne... — Vargu ar toks šnabždesys ga- 
lėjo ką nors sudrausti. Brin stebėjosi, kaip jai iš- 
vis pavyko išspausti tuos žodžius. Jo lūpos lėtai 
slydo jos kaklu švelniai krimsnodamos, kol pa- 
galiau liežuvis stabtelėjo ties kaklo duobute. — 
Ak, Raili, nereikia... prašau... 

— Juk tau patinka? 

— Ne. 

— Melagė. 

Alsus kvėpavimas tik patvirtino jo žodžius, 
ir jis lėtai nuleido ranką žemyn. 

— Baik, Raili. 

— Baigti ką? Šitai? 

Ji vos kvėpavo. 


— Tikrai... baik... tai kvaila... 

— Nuostabu... — Prigludęs veidu prie jos 
kaklo, jis pajuto, kad pagaliau sulaukė geidžia- 
mo atsako. — Kaip nuostabu... 

Nuo kito bučinio ji visai suglebo. 

— Taip nesąžininga... 

— Ir dar kaip sąžininga... — pratarė Railis. — 
Noriu matyti tave nuogą. 


1 skyrius 


— Miela panele Kesidi... 

— Taip? 

— Nepykit, brangute, bet jūsų stalas per 
mažas. 

— Prakeikimas, — suniurzgė Brin, bandyda- 
ma įveikti užtrauktuką suknelės nugaroje. Ji pa- 
sikreipė prieš veidrodį, stengdamasi pamatyti, 
kodėl jis užstrigo. Nuo staigaus judesio išslydo 
vienas elektrinis plaukų suktukas, ir sunki gar- 
bana užkrito ant akies. Ji tuoj pat apvyniojo ją 
ant kito suktuko smeigtuko. Jų styrojo tiek daug, 
kad galva atrodė lyg kokios ateivės iš Žvaigž- 
džių. — Prašau pasistengti, Stiuartai. Ar barme- 
nas jau atėjo? 

— Aš ir stengiausi kiek galėdamas, — pasi- 
pūtė Stiuartas. — Reikia didesnio stalo. 

Brin rankos taip ir nusviro. Iš veidrodžio į 
ją žvelgė susitaršiusi būtybė, kurios viena akis 
jau buvo meistriškai padažyta, o kita — net ne- 

liesta. Ji didžiausia kvailė, kad sugalvojo tą po- 
būvį. Viskas buvo suplanuota sekundės tikslu- 
mu. Tik ir trūksta tokių nesąmonių, kaip užstri- 
gęs užtrauktukas ir niurgzlys maisto tiekėjas. 

Apsisukusi ji atplėšė vonios duris ir susidū- 
rė su Stiuartu, kuris stovėjo įsisprendęs į šonus 
ir atrodė lygiai toks pat sugižęs, kaip ir ji. 

— Aš neturiu didesnio stalo, — širdo Brin. — 
Pažiūrėkim, gal kaip nors viską sutalpinsime. Ar 
barmenas jau yra? 

Ji nuskubėjo vienomis kojinėmis per miega- 
mąjį ir nusileido laiptais į valgomąjį, kuriame bu- 
vo ruošiamas užkandžių stalas. Suknelė slydo 
nuo pečių, tačiau prieš Stiuartą nebuvo reikalo 
rūpintis padorumu. 
krūtinių, lyg laukdami autobuso. Ji sužaibavo 
akimis, tačiau jie net nekrustelėjo. 

— Džekis jau turėjo būti čia, — dėstė Stiuar- 
tas. — Neįsivaizduoju, kur jis užkliuvo. Mes jau 
beveik nebeturime laiko. 

— Kažkodėl man nuo to nė kiek ne geriau. 

Šiuos žodžius Brin subambėjo po nosimi ty- 
rinėdama stalą. Maistas buvo gražiai serviruo- 
tas ant sidabrinių padėklų ir meniškai papuoš- 
tas, tačiau patys padėklai sugrūsti, kai kur den- 
gė vienas kitą. Kai kurie net išsikišę už stalo kraš- 
tų. Gal Stiuartas ir sunkaus būdo žmogus, gal ir 
lengva su juo susikibti, bet jis savo darbą išma- 
nė — šito nepaneigsi. 

— Jūs teisus, teks kai ką pertvarkyti. 

— Ta nežmoniška puokštė viduryje, — nie- 
kinamai mostelėjo ranka Stiuartas. — Geriau bū- 
tumėte leidusi man ją padaryti. Prisimenate, sa- 
kiau jums... 

— Prisimenu, prisimenu, bet aš norėjau sa- 
vo floristės. 

— Gal galėtume nuimti ją? Arba bent jau 
leiskite man ją perkomponuoti, kad ji nebūtų to- 
kia... tokia... — jis sumataravo rankomis. 

— Nebandykit jos liesti! Aš už ją sumokėjau 
šimtą dolerių. 

— Kokia kaina, toks ir daiktas, — kandžiai 
leptelėjo Stiuartas. 

Ji piktai grįžtelėjo į jį vyniodama atsilaisvi- 
nusią garbaną ant gretimo smeigtuko. 

— Pinigai čia niekuo dėti. Floristė mano 
draugė, ir ji dirbo šį darbą jau tada, kai jūsų dar 
žemėje nebuvo. 

Aš jau susinervinau, — pagalvojo Brin. — Ir 
ko aš čia stoviu pusnuogė ir ginčijuosi su tuo pasi- 
pūtėliu, kai bet kurią minutę gali sugarmėti keturias- 
dešimt svečių? 

Ji vėl dirstelėjo į perkrautą stalą. 

— Gal galėtumėt kelis padėklus nunešti į vir- 
tuvę, o kai stalas pratuštės, vėl atnešti? 
širdies. 

— Najau ne! Šie patiekalai, mano miela, taip 
paruošti, kad vienas kitą papildytų, kad pakai- 
tomis ramintų ir jaudintų gomurį. Štai čia vaisi- 
nio pyrago ir... 


— Dėl Dievo meilės! Argi kas nutuokia, ka- 
da jų gomuriai raminami, o kada jaudinami? Tie 
žmonės norės paprasčiausiai pavalgyti. Net ne- 
abejoju, kad jiems tiktai rūpės, ar maistas ska- 
nus, ar ne. 

Suraukusi kaktą Brin toliau apžiūrinėjo 
stalą. 

— Gerai, — pagaliau apsisprendė ji, — šitą 
indą su marinuotomis krevetėmis nuneškite ant 
kavos staliuko svetainėje. Šalia padėkite dantų 
krapštukų. O jūs, — ji mostelėjo ranka į vieną iš 
dykinėjančių padėjėjų, — perneškite lėkštę su sū- 
riu prie baro. Šiai spiritinei viryklėlei su švediš- 
kais mėsos kukuliais, manau, atsiras vietos ant 
stalelio prie sofos. Dabar bus daugiau vietos. 

Visi trys vyrukai išvertė akis. 

— Gastronomijos srityje jūs esate pati di- 
džiausia neišmanėlė, — sušnypštė Stiuartas. 

— Darykit, kas liepta. Tai kur tas jūsų gar- 
susis barmenas? Dar niekas neparuošta! 

— Jis ateis. 

— Tai tegul pasiskubina, nes kitaip teks iš- 
skaityti iš jūsų sąskaitos. 

Nuaidėjo durų skambutis. 

— Matote? — pasitempė Stiuartas. — Nėra 
ko panikuoti. Čia tikrai Džekis. — Jis metėsi prie 
durų Brin nespėjus nė išsižioti. 

— Kasjūs toks? — įžūliai pasiteiravo Žemas 
balsas. 

Brin iš karto jį atpažino ir pasijuto lyg kren- 
tanti į bedugnę. 

— Dievulėli, mirštu! — išskėtė rankas Stiu- 
artas. — Negaliu patikėti! Ji man nesakė, kad ir 
jūs būsite pobūvyje! 

— Ką čia svaičiojate?! Koks dar pobūvis? — 
balsas regimai paniuro. — Kur Brin? 

Ji vargiai prisivertė žengti durų link, kur 
prie slenksčio nerimo vyriškis. 

— Ačiū, Stiuartai, — tyliai pasakė ji. — Ma- 
nau, kad tu turi ką veikti. 

Brin stebėjosi savo balso ramumu. Deja, vi- 
duje siautėjo audra: žarnos apsivertė, keliai pa- 
virto garsiaisiais Stiuarto pomidorų drebučiais, 
į galvą mušė kraujas. Užtat dėl abejingumo ga- 
lėjo lengvai pelnyti “/Oskarą". 

Kai Stiuarto ausys pakankamai atitolo, ji įbe- 
dė akis į vyriškį. 

— Ką čia veiki, Raili? 

— Tiesiog šiaip sumaniau užsukti. 

Jis atsirėmė petimi į durų staktą ir davė 
akims valią. Tos velniškai mėlynos akys... Atro- 
dė, kad jam buvo labai smagu matyti suktukus 
jos plaukuose, neužsegtą suknelę, kuri vos besi- 
laikė ant pečių, ir balsas kojas. 

— Na, prieš ateidamas turėjai paskambinti, 
nes pataikei labai netinkamu laiku. Prašau atleis- 
ti, bet už minutės kitos pradės rinktis mano sve- 
čiai. Aš dar nebaigiau dažytis... 

— Tai čia ne paskutinis mados klyksmas? Pa- 
dažyta tik viena akis... 

— ...ir plaukų dar nesusitvarkiau, — užbai- 
gė ji, praleidusi pro ausis pašaipą. — Ir barme- 


11 


nas dar nepasirodė. O blogesnio maisto tiekėjo 
ir būti negali! 

— Panašu, kad tau reikia pagalbos, — sulig 
tais žodžiais jis žengė į vidų Brin nesuspėjus pa- 
prieštarauti. — Jūs, vaikinai, padėtį kontroliuo- 
jate? — kreipėsi jis į visus tris padavėjus, pagar- 
biai spoksančius į jį. 

— Viskas puiku, kuo puikiausia, pone Rai- 
li, — karštai patikino Stiuartas. — Gal ko pa- 
geidautumėte? 

— Raili, — prakošė Brin. 

— Hmm? — atsigręžė jis, pabrėžtinai abe- 
jingas akivaizdžiam jos nerimui. 

— Ar mudu galim pasikalbėti? Prašau. 

— Ką, dabar? 

— Dabar. 

— Aišku, aukseli. Miegamajame? 

— Virtuvėje. — Praeidama pro vypsančius 
padavėjus, ji šaltai tarstelėjo: — Tęskite darbą. 

Brin piktai stumtelėjo į abi puses atsiverian- 
čias duris ir įėjo į virtuvę. Jai visada patiko ši 
patalpa su klasikinių juodos ir baltos spalvų 
grindų plytelėmis, plačiais stalviršiais ir gražiai 
įkomponuota virtuvės įranga. Šį vakarą virtuvė 
buvo užversta pobūviui reikalingais daiktais, bet 
ji nieko nematė, nes tuoj pat atsigręžė į minantį 
ant kulnų vyriškį. 

— Raili, ką tu čia veiki? — neslėpdama at- 
šiaurumo Brin pakartojo klausimą. 

— Norėjau pamatyti tave. 

— Po septynių mėnesių? 

— Nejaugi praėjo tik septyni mėnesiai? 

— Ir pasirinkai šį vakarą visiškai atsitikti- 
nai? 

— Iš kur man žinoti, kad tu rengi pobūvį? 

— Galėjai paskambinti. 

— Ši mintis man šovė į galvą netikėtai. 

— Kaip visada, ar ne? — Jis susiraukė, o ji 
giliai įkvėpė. Nevertėjo leistis į kivirčus. — Iš kur 
sužinojai, kur gyvenu? 

— Sužinojau. — Jis lėtai apžvelgė virtuvę, 
paskui akys nukrypo į pro plačius langus atsive- 
riantį vaizdą. — Rašn Hilo adresas. Įspūdinga. 
draugė išvyko į Europą dvejiems metams. 

— Aš ją pažįstu? 

— Ne, nemanau. Ji — mano sena mokslo 
draugė. 

Brin vengė Railio akių. Vos į jį pažvelgusi, ji 
imdavo godžiai tyrinėti kiekvieną detalę. Ne, ji 
savęs šitaip nebaus. 

— Na ir sekasi tau. Vos tik mane palikai, tą 
pačią dieną tavo draugužė išvažiavo į Europą. 
Geriau ir nesuplanuotum. O gal vis dėlto taip ir 
suplanavai? 

Ji greitai žvilgtelėjo į jį. 

— Nepradėk, Raili. 

— Ar tau neatrodo, kad septyni mėnesiai yra 
per ilgai kamuoti žmogų? Aš noriu sužinoti, ko- 
dėl mano žmona kaip niekur nieko ėmė ir pra- 
dingo, kol aš buvau darbe. 

Ji nesmagiai pamindžikavo. 

— Nieko panašaus nebuvo. 

— Tai kas tuomet buvo? Pasakyk! Aš noriu 
žinoti. 

— Nori? 

— Taip. 

— Kaip miela! Priežastys, dėl kurių išėjau, 
tau nebūtų atrodžiusios svarbios. Kodėl šįvakar, 
praėjus septyniems mėnesiams, parūpo jas suži- 
noti? Gal kuris nors tavo įvaizdis susvyravo vi- 
suomenės akyse? Nejaugi pasijutai vienišas, nie- 
kas staiga nebešauna į galvą, nebenusitveri nie- 
ko įdomaus? 

— Še tau! Kerti žemiau juosmens, ar ne? — 
Jis bakstelėjo pirštu jai į pilvą. Tiesą sakant, šiek 
tiek Žemiau. Gerokai Žemiau juosmens. 

Ji atšoko išsigandusi, kad net toks menkas 
prisilietimas vis dar veikia ją. 

— Prašau išeiti, Raili. Tuoj pradės rinktis 
svečiai. Turiu susišukuoti. Aš... 

Brin užsikirto, nes Railis skaudžiai timpte- 
lėjo išsprūdusią garbaną. Jis šypsojosi. 

— Žavinga, kai jie susišiaušę. Atrodai taip, 
lyg būtum ką tik išlipusi iš lovos. 

— Aš... aš dar neapsirengusi. 

Karštas žvilgsnis slystelėjo nuo galvos iki 
kojų, iki pat pėdų. 

— Tavo tokie mieli pirštukai... 

— Raili. 

— Ir seksualūs. Pameni, kaip mes atradome 
vienas kito kojų pirštus ir kaip galima jais 
gundyti? 

— Raili! — Brin įsisprendė kumščiais į šo- 
nus ir tūžmingai dėbtelėjo į jį. Jos kantrybė jau 
baigėsi. Ji vis labiau nerimo ir audrinosi. 

— Karštoje vonioje, ar ne? 

— Ak! Su tavimi neįmanoma kalbėtis! — Ji 
pasisuko ant kulno ir leidosi prie durų. — Lipu 
aukštyn. Kai grįšiu, tikiuosi tavęs neberasti. 

— Luktelėk minutėlę! — Jis sučiupo ją už 
rankos ir prisitraukė. — Tavo užtrauktukas ne- 
užsegtas. Nieko nuostabaus, kad suknelė vis 
slysta nuo pečių. Žinoma, aš dėl to tikrai nesi- 
skundžiu. Mielai paskanaučiau tavo pečių. Ką 
ten paskanaučiau — pasisotinčiau! O gal bandai 
mane sugundyti uždraustu vaisiumi? 

— Raili... 

— Nekrutėk. — Jo pirštai čiupinėjo kažkur 
ties liemeniu. Bandydamas išlaisvinti įtrauktą 
medžiagą, jis krumpliais vis brūkštelėdavo per 


nuogą nugarą. — Tu vos neįplėšei medžiagos. 
— Man jau buvo visko gana dar prieš tavo 
pasirodymą. 


— Dėl užtrauktuko? 

— Jis tik ledkalnio viršūnė. 

— Bėdos? 

— Ne bėdos. Aš tik norėjau, kad šį vakarą 
viskas būtų kaip reikiant. 

— Vadinasi, tu tikrai keli pobūvį. 

— Aišku! O ką tu manei? 

— Nežinau. Pagalvojau, gal pakeitei stilių, 
susidomėjai Stiuarto tipo vyrais. 

— Labai juokinga! Ar dar nesutvarkei? 

Su kiekvienu širdies tvinksniu jai darėsi vis 
sunkiau išstovėti vietoje. Toks skausmingai pa- 
žįstamas tų rankų prisilietimas... Atmintyje at- 
gimė ir karštas alsavimas į kaklą, kai jis užsegi- 
nėdavo suknelę nugaroje. Prisiminimus apie to- 
kias laimingas akimirkas ji stengėsi ginti į už- 
marštį. 

— Kokia proga pobūvis? 

— Bendradarbiams. 

— Iš radijo stoties? 

Vadinasi, jis žino, kur ji dabar dirba. Tiesą sa- 
kant, detektyvų tam nereikėjo samdyti: visi vieti- 
niai laikraščiai apie tai pranešė. Visa spauda mė- 
gavosi sensacija. Kurgi ne, juk Brin Kesidi metė 
Džoną Railį kartu su visa jo populiariąja rytine 
televizijos laida “Rytas su Railiu“ ir nuėjo dirbti į 
radiją, kurti diskusijų telefonu programos. 

O kiek būta spėlionių apie jų santuokos li- 
kimą! Nelengva buvo ištverti visas tas rašliavas 
gandų skiltyse, šlykščias užuominas, knaisioji- 
mąsi po asmeninį gyvenimą. Tačiau tai tik menk- 
niekis, palyginti su tuo, jog reikėjo išmokti gy- 
venti be Railio. 

Ir staiga jis čia, šalia, liečia ją. Jai teko nu- 
spausti visus savikontrolės mygtukus, kad neat- 
sigręžtų ir nepultų jam į glėbį. 

— Prašau, paskubėk, Raili... 

— Tu taip ir nepasakei, kokia čia proga. 

— Pono Vino gimtadienis. 

— Aha. Dabar aišku, kam tortas, — jis link- 
telėjo į keliaaukštį šokoladinį bokštą ant bufeto. 

— Ar dar nesutvarkei to užtrauktuko? 

— Vadinasi, čia pasirodys pats Abelis Vinas. 
Vino kompanijos prezidentas ir CEO. 

— Tu jį pažįsti? 

— Buvau sutikęs kokį kartą ar du. 

Pagaliau Railiui pavyko išlaisvinti medžia- 
gą ir iki galo užtraukti užtrauktuką. Tūptelėjęs 
jis užsegė kabliuką, kuris buvo vos per šešis co- 
lius virš liemens, ir švelniai pakštelėjo Brin į tar- 
pumentę, kaip buvo įpratęs tuomet, kai jie dar 
dalijosi namais ir lova. 

Brin tyliai aiktelėjo. 

Stiuartas įplaukė pro duris kaip tik tą aki- 
mirką, kai plykstelėjo Brin skruostai, o Railis, 
plačiai šypsodamasis, atsitiesė visu ūgiu. 

— Ooo, — nutęsė maisto tiekėjas, — matau, 
kad judu pažįstami. 

— Jis... jis mano... na... 

— Vyras, — ramiai užbaigė Railis. — Ar ga- 
lime jums kuo nors padėti? 

— Vyras? — spygtelėjo Stiuartas. 

— Vyras, — romiai pakartojo Railis. 

— Na, na... — dygios Stiuarto akutės trum- 
pam įsmigo į Brin. 

— Tai ko jūs norėjote? — paklausė Railis. 

Guvus jo balsas grąžino Stiuartą prie rei- 
kalų. 

— Aš tik norėjau poniai Raili pasakyti, kad... 

— Panelė Kesidi, — pataisė Brin. 

— O taip, žinoma, panelė Kesidi. Beje, aš — 
Stiuartas, — jis įsiteikiamai nusišypsojo Railiui. 

— Stiuartas, — linktelėjo Railis. 

— Malonu. Taip, beje, Styvas ir Bartas tie- 
siog nuostabiai pertvarkė lėkštes su valgiais. Jie 
sukiosis netoliese visą vakarą stebėdami, kad 
nieko netrūktų. Aš ištraukiau kelis labiausiai ne- 
tinkančius žiedus — tik kelis, mieloji, — iš tos 
puokštės. Dabar ji atrodo stulbinamai! 

— Puiku, — tarstelėjo Brin. Protu ji troško, 
kad Railis nuimtų rankas jai nuo pečių ir bent 
kiek atsitrauktų nuo jos. Tiesa, širdis kalbėjo ką 
kita. 

— Kai aš užkursiu tuos bananus, gali kilti 
sąmyšis. Tikiuosi, nieko nepadegsime. 

Brin pajuto, kaip Railis tyliai prunkštelėjo 
vos tramdydamas juoką. 

— Tikiuosi, galiu pasitikėti jumis, jog viską 
prižiūrėsite. 

— Tik viena smulkmenėlė, nedidukė proble- 
ma, — tesė Stiuartas. 

— Kokia? 

— Vis dar nėra to Džekio. Neįsivaizduoju, 
kur jis įstrigo. 

— Geriau nerizikuosiu spėlioti, — pašnibž- 
dėjo Railis tiesiai jai į ausį. 

Brin prikando lūpą, kad nepratrūktų kvato- 
tis. Šią akimirką jai dėl nieko nesopėjo galvos, 
nors vos prieš keletą minučių neramiai trypčio- 
jo nesulaukdama barmeno. Jai atsirasdavo vis di- 
desnių rūpesčių kaskart, kai tik Railio kelnių už- 
trauktukas brūkštelėdavo jai per sėdmenis. 

— Kaip nors apsieisim be jo, Stiuartai. 

- Vaikinukai prašė paklausti, ar jis pasi- 
liks, — Stiuartas parodė į Railį. 

— Taip. Ne! — vienu metu ištarė Railis ir 
Brin. 

— Ak, kaip aš dievinu tokias keblias situa- 
cijas! — sučiulbėjo Stiuartas. 

— Situacija visai nekebli. Gal galite palikti 
mus vienus? Mes netrukus užleisime jums vir- 
tuve. — Brin leido jam išeiti. 

— Aišku. — Stiuartas pasišalino, prieš tai jai 
mirktelėjęs, o Railiui pūstelėjęs bučinį. 

Brin atsisuko į Railį karišku tikslumu. 

— Tu negali pasilikti, Raili. Prašau išeiti. 

— Tau manes reikia. — Ji svarstė, ar tik tas 
pareiškimas nebus dviprasmiškas, tačiau išgir- 
dusi paaiškinimą tuoj pat nusiramino. — Barui 
prižiūrėti. 

— Tuo galės užsiimti kuris nors Stiuarto pa- 
dėjėjas. 

— Ar negirdėjai, ką sakė Stiuartas? Styvas 
su Bartu visą vakarą sukiosis aplink stalą. 

— Tada aš pati susitvarkysiu. 

— Puotos šeimininkė?! Nekvailiok! Ir Stiu- 
artą išmesk iš galvos, nes jis rūpinsis maistu ir 
skabys netinkamus žiedelius. Bet jei jis paban- 
dys padegti mano bananą, prilipdysiu jį prie sie- 
nos! 

Brin sukando dantis, kad nenusikvatotų. 
Blogiausia, kad Railis amžinai juokauja ir taip ją 
apžavi. Ji privalo vengti tos plačios, seksualios 
šypsenos ir nuostabaus akių mėlio. 

— Susitaikyk su tikrove, Brin, juk neturi iš 
ko rinktis. Taigi nešk savo nuostabų užpakaliu- 
ką aukštyn ir baik rengtis. Susišukuok plaukus, 
pasidažyk kairiąją akį ir nusileisk žemyn. Tiesa, 
nepamiršk batelių! 

Anot jos tėvo, geras kareivis žino, kad pasi- 
duoti reikia garbingai. Brin suprato pralaimėju- 
si, todėl atlaidžiai pasakė: 

— Gali pradėti ruoštis, bet jei pasirodys Dže- 
kis, turėsi išeiti be jokių scenų! 

— Ko pirmiausia turėčiau griebtis? — Railis 
išsinėrė iš vėjo nepraleidžiančios striukės ir nu- 
metė ją ant kėdės prie stalo. 

Jis liko tik su sportiniais marškinėliais ir 
džinsais. Brangu, nepaneigsi. Skoninga, tiesa. 
Madinga, nėra ko ir sakyti. Bet geriau Railis ne- 
būtų toks beprotiškai žavus, kai dabar, pirmą 
kartą po septynių mėnesių jis pamatė ją atro- 
dančią taip, lyg ji ką tik būtų patyrusi laivo ka- 
tastrotą. 

— Tavo drabužiai visai netinka pobūviui, — 
subambėjo ji. 

— Kalifornietiška elegancija! 

— Bet čia pusiau oficialus vakarėlis. 

— O aš būsiu ekstravagantiškas! — jo bal- 
sas šiek tiek pakilo, bet tuoj pat vėl tapo švelnus 
it aksomas: — Beje, aš galiu priminti tuos laikus, 
kai tau patikdavo matyti mane visai be drabu- 
žių. — Jis įsmeigė į ją akis. — Daugybę kartų. 

Brin aplaižė lūpas. Šioje kovoje jai teks be- 
sąlygiškai kapituliuoti. 

" Citrinas rasi ten, — ji mostelėjo ranka į 
baro, ant kurio gulėjo plastmasiniai maišeliai su 
vaisiais, pusę. — Supjaustyk jas. Išpilk skystį iš 
indelių su alyvomis, svogūnais ir vyšniomis ir 
sudėk juos į tas plokščias lėkštes. Baras šalia val- 
gomojo. 

— Susirasiu. Taurės? 

— Kiek tik nori. Bare. 

— Ledas? 

— Dvi pilnos dėžės po baru. 

— Visa kita? 

— Rasi ten pat. 

— Vieni niekai, — pareiškė Railis arogantiš- 
kai. — Kur peilis? 

— Antrame stalčiuje į dešinę nuo kriauklės. 

Jis susirado jį ir pamosikavo juo kaip špaga: 

— Škic! 

Brin teko priimti jo pasiūlymą, nes kitaip bū- 
tų nesusivaldžiusi ir, pakerėta jo žavesio, nulė- 
kusi per virtuvę jo išbučiuoti. Nuėjusi į vonią, ji 
puolė prie staliuko ir karštligiškai griebė viską 
iš eilės: pieštukus ir šešėlius akims, skaistalus ir 
lūpų dažus. Jau ir pati išsigando, kad bus pana- 
ši į nevykėlį klouną. Dėkui Dievui, pavyko iš- 
ryškinti geriausius bruožus ir atrodyti neprie- 
kaištingai natūraliai. 

Aunantis batelius, pasigirdo durų skambu- 
tis. Brin vylėsi, kad Stiuartas laikinai perims šei- 
mininko pareigas. Ji paskubomis įsisegė auska- 
rus, pasikvepino, pasitaisė šukuoseną ir užsimo- 
vė plonytę apyrankę su deimantais. Dar pasilen- 

kė palyginti kojinę. To užteko, kad apyrankė už- 
sikabintų ir paleistų kojinės akį. 

Visai nemoteriškai nusikeikusi, Brin išvertė 
stalčių, melsdama Dievą, kad rastų kitas juodas 
pėdkelnes. Jos atsirado, bet kol ji jas tempė ant 
kojų, be perstojo aidintis durų skambutis vos ne- 
išvarė iš proto. 

Kurgi ne, šeimininkė nesiteikia įsileisti svečių! 

Viskas per tą Railį, siuto Brin skubėdama 
laiptais žemyn. Ir kaip jis drįso sabotuoti jos po- 
būvį? Kaip drįso sugadinti visą vakarą? 

Railis, Railis, Railis! 

Kokio velnio reikėjo jam užsimanyti susirasti 
ją būtent šį vakarą? O visus septynis mėnesius 
tylėjo, net nepaskambino! Bet argi Railis gali ką 
nors daryti žŽmoniškai, kaip visi? Ne, jam būti- 
nai prireikė šio vakaro! Ir atsibastyk tu man prie 
slenksčio šitokią akimirką... 

Žinoma, jis atrodo gerai. Kam apsimetinėji, 
Brin? Jis atrodo nuostabiai. 

Gal vis dėlto truputėlį sumenkęs. Ne, tai tik 
vaizduotė. Dievaži, aibė moterų lėktų gaminti jam 
pietus, jei tik jis pamotų joms pirštu. 

Negi nepastebėjai, kad padaugėjo žilų plau- 
kų? Nuo to tik dar žydresnės atrodė akys... 

Bet jis neturi teisės žlugdyti jos vakarėlio, 
kad ir koks būtų gražuolis ar paslaugus. Nesvar- 
bu, kad ją sutrikdė, ji nepageidauja jo matyti. San 
Franciske nėra Gouldn Geit tilto... 

Giliai atsidususi, ji nulipo nuo paskutinio 
laiptuko ir pateko į patį svečių šurmulį. 

— Brin, mes jau manėme, kad pabėgai iš sa- 
vo pačios pobūvio. 

— Atrodai puikiai! 

— Kokia suknelė! Kodėl niekada neatėjai su 
ja į darbą? 

— Būtų sustojęs visas darbas, neišmanėli tu! 

Jau buvo susirinkę beveik visi svečiai. Ji mie- 
lai pajuokavo su jais ir atsiprašė, kad nesugebė- 
jo laiku jų sutikti. 

— Prašom prie stalo ar prie baro. 

— Mes jau suspėjome visur pabuvoti. Tik ne- 
manyk, kad nepastebėjome įžymiojo svečio! 

Brin žvilgtelėjo pro jų pečius į Railį, besisu- 
kiojantį prie baro. Jis meistriškai Žžongliravo tau- 
rėmis viskio su soda ir ledu bei vyno buteliais. 
Aplink jį jau būriavosi gerbėjos. Kaip gerai, kad 
savo naujiesiems bendradarbiams ji buvo minė- 
jusi, jog jie su Railiu išsiskyrė draugiškai. Bent 
jau jo buvimas čia šį vakarą niekam neatrodys 
keistai. 

— Railis pasirodė visai netikėtai, — neno- 
riai pasakė ji stebėdama, kaip Railis žaismingai 
ima vienos gerbėjos pasiūlytą vyšnią. Moteris su- 
kikeno, kai jis paėmė ją dantimis iš jos pirštų. 

— Tai tu jo nekvietei? 

Brin nemėgo būti speičiama į kampą, o dėl 
šio klausimo ji būtent taip ir pasijuto. Atsitokė- 
jusi ji šaltai šyptelėjo ir tarė: 

— Prašau atleisti. Padavėjas vis dar sutiki- 
nėja mano svečius prie durų. 

Brin brovėsi pro vis tirštėjantį būrį žmonių, 

su vienais pajuokaudama, su kitais pasisveikin- 
dama. 

— Ačiū, Stiuartai, — padėkojo ji ir užėmė jo 
vietą prie durų. — Tu viršijai savo įsipareigoji- 
mus. 

— Tai turėtų atsispindėti čekyje. Buvau pri- 
verstas palikti orkaitėje orinius pyragaičius. Ne- 
duok Dieve, jeigu bus sudegę. 

Turbūt teks jam užvožti, nes pats prisipra- 
šys to, dar nesibaigus vakarėliui, pagalvojo Brin. 

— Sveiki, kaip puiku, kad atėjote! Duokite 
man paltus. — Brin pasitelkė visą žavesį priimi- 
nėdama svečius, kurių buvo pilnas beveik vi- 
sas namas. Kai tarpduryje pasirodė Abelis Vi- 
nas, jos dirbtinė šypsena suspindo šiltu nuošir- 
dumu. — Mūsų garbės svečias! Su gimimo die- 
na, Abeli! 

Įėjęs vyriškis buvo nenusakomo amžiaus, 
nepriekaištingos išvaizdos, tvirto sudėjimo. Nors 
nebuvo labai aukštas, tačiau nuo jo dvelkė pasi- 
tikėjimu, o iš laikysenos atrodė, kad jis ir gimė 
būti vadovu. Aštriame žvilgsnyje atsispindėjo iš- 
mintis. Griežti, teutoniški veido bruožai sušvel- 
nėjo, kai jis meiliai nusišypsojo Brin. 

— Mieloji, tau nereikėjo taip stengtis dėl ma- 
nęs, — jis paėmė Brin ranką, — bet labai tuo 
džiaugiuosi. Man patinka pobūviai, ypač jei jie 
keliami mano garbei. 

Ji irgi nusijuokė ir pakvietė jį į vidų. 

— Vaišinkis, ten daugybė maisto ir gėrimų. 

— Tu neini su manimi? 

- Turiu iki galo atlikti šeimininkės parei- 
gas. Galbūt vėliau. 

- Lauksiu vėliau. — Abelio veidas surim- 
tėjo. — Kalbant apie laiką... 

— Žinau, jis bėga. Rytoj baigiasi tavo skir- 
tas terminas. 

— Ar apsisprendei? 

— Dar ne, Abeli. 

— Oaš taip tikėjausi, kad tavo sutikimas bus 
man dovana šiandien. 

— Čia rimtas sprendimas. — Jos žvilgsnis 
nejučia nukrypo į Railį. Mėlynų akių žvilgsnis 
iš kitapus kambario sutrikdė ją. Gili raukšlė, su- 
simetusi tarp juodų antakių, išdavė nepasiten- 
kinimą matant ją kartu su Abeliu. — Prašau pa- 
laukti iki rytdienos. Tada ir duosiu atsakymą, 


prižadu. 
— Neabejoju, kad manęs neapvilsi. Pasikal- 
bėsime vėliau. — Abelis patapšnojo jai per ran- 


ką ir įsimaišė tarp Žmonių. 

Kažkas įjungė muziką, bet ją nustelbė sve- 
čių balsai. Puota įsisiūbavo. Gal pradžia ir neža- 
dėjo nieko gero, tačiau dabar Brin džiaugėsi, kad 
viskas vyksta taip sklandžiai. 

— Tiesiog nepakartojama, Brin! Tu apstul- 
binai visus. — Prisiartinusi moteris buvo apsi- 
rengusi gelsvai žalios spalvos atlasine suknele. 
Brin prisiminė, kad ji dirba radijo stoties parda- 
vimų skyriuje. 

— Ačiū. 

— Kaip tu taip sugebėjai? 

— Neklausk, — vyptelėjo Brin. — Iki pat 
paskutinės minutės viskas atrodė tikra katastrofa 
iš didžiosios raidės. 

— Nejaugi?! Užtat dabar viskas kuo puikiau- 
sia. Ir kaip tau pavyko įkalbėti Džoną Railį imtis 
barmeno darbo? 

— Tiesiog pasisekė. 

Moteris ryte rijo Railį akimis, todėl nepaju- 
to Brin sarkazmo. Brin pabandė pažvelgti į Railį 
kitos moters akimis. Jo vyriškas grožis tiesiog 
stingdė širdį. Tamsūs plaukai dabitiškai pakirp- 
ti, kelios sruogos berniokiškai krito ant kaktos, 
atvirai kviesdamos moters pirštus panirti į jas. 

Veidas sulysęs, kampuotas — idealus taiki- 
nys televizijos kamerai. Tvirtas apatinis žandi- 
kaulis. Plona nosis, tiesios, siauros lūpos, kurių 
kampučiuose tarsi skyrybos ženklai įsispaudu- 
sios duobutės. 

Akių žydrynės net dangus galėtų pavydė- 
ti. “Kai tu žvelgi į mane, atrodo, lyg angelas 
prievartautų“, — kažkada pasakė ji vieną ro- 
mantišką vakarą. Jis priėmė tai kaip meilikavi- 
mą, o ne faktą. Jis nesuprato, bet kita moteris 
būtų puikiai supratusi. Kai jis pažvelgdavo tuo 
savo ypatingu žvilgsniu, jis perverdavo ją kiau- 
rai. Žinoma, tai įsibrovimas, bet koks saldus, 
koks mielas... 

Railis buvo aukštas, liesokas, tačiau tvirtas 
ir raumeningas. Net pats bjauriausias, šiurkš- 
čiausias beformis maišas ant jo puikiai sudėto 
kūno atrodytų nuostabiai. 

Drabužiai ir kuriami būtent tokiems, kaip jis. 
Jis puikiai atrodė ir be drabužių. Šešios pėdos ir 
keturi coliai įdegusios odos, padengtos švelnu- 
čiais plaukeliais. Zvelgiant į plaukus ant jo krū- 
tinės, burnoje atsirasdavo per daug seilių... 

Jam tai nebuvo paslaptis. 

Kol Brin su savo viešnia plikino Railį žvilgs- 
niais, prie jo prisiartino Stiuartas ir užlindęs už 
baro ėmė kažką jam aiškinti įnirtingai gestiku- 
liuodamas rankomis. Railis kažką atsakė, bet 
Stiuartui tai akivaizdžiai netiko. Jis įsisprendė 
rankomis į šonus ir komiškai susiraukė. Railio 
akys pašaudė po kambarį ir apsistojo ties Brin. 
Kadangi jo rankos buvo užimtos, jis pakvietė ją 
galvos kryptelėjimu. 

— Atleisk, — tarė ji bendradarbei ir nusiyrė 
prie baro. — Kas atsitiko? 

— Paklausk jo, — nesivargino atsakyti Railis. 

— Taigi? — ji atsisuko į Stiuartą. 

— Kažkoks žmogysta, — sušneko Stiuartas, — 
kažkoks nesubrendėlis iš Oklahomos ar panašaus 
barbariško krašto plempia alų. Siaubas! 

— Prie reikalo, Stiuartai, prie reikalo, — pa- 
ragino Brin. 

— Jis užsimanė sūdytų riešutų. Riešutų! Įsi- 
vaizduojat? Aš paklausiau jo, — jis pabrėžė ant- 
trą Žodį, mostelėdamas į Railį, — ar turi riešu- 
tų, O... 

— O aš liepiau jam eiti po velnių. 

O Viešpatie! Staigus galvos skausmas pervė- 
re iki pat padų. 

— Rodos, virtuvėje yra indelis riešutų. At- 
nešiu. 

Palyginti su visu tuo triukšmu ir chaosu už 
durų, virtuvėje buvo tylu ir ramu kaip bažny- 
čioje. Brin stumdė dėžutes su kruopomis ir kre- 
keriais ieškodama riešutų, kuriuos tikrai matė 
prieš keletą dienų. Ji pastebėjo kažkieno šešėlį. 

— Palauk, Stiuartai, aš tuoj surasiu. Žinau, 
kad kažkur turi būti. 

— Stiuartas tai tikrai apsidžiaugs. 

— Raili! — riktelėjo ji atsisukdama į medaus 
saldumo balsą, kuris tikriausiai yra kiekvieno 
garso operatoriaus svajonė. — Kur Stiuartas? 

— Palikau maišyti viskį su vandeniu. Turė- 
tų susidoroti. 

Jos akys suapvalėjo iš nuostabos, kai jis pa- 
suko apskritą podėlio durų rankeną. Iš tiesų tai 
buvo erdvus sandėliukas maisto produktams lai- 
kyti, bet dabar jis tarsi susitraukė. 

— Ką čia darai? 

— Užrakinau tave. 

— Bet... 

— Pasiilgau tavęs, Brin. 

— Tai... 

— Nesiruošiu laukti nė sekundės, noriu pri- 
siminti tavo lūpų skonį. 

Jo reiklios lūpos degte degė alkiu. Čia ne- 
reikėjo nei pasiruošimo, nei subtilaus vilioji- 
mo, nei tyrinėjimo ar įsitikinimo. Nespėjus jai 
paprieštarauti ar pasirengti netikėtam puoli- 
mui, karštos lūpos užvaldė, provokavo ir įti- 
kinėjo. 

Racionalioji Brin pusė atsitraukė, palikusi ją 
bejėge ir įjautrintą. Bučinio skonis, pilnatvė ir 
karštis buvo tokie pažįstami... Ji paniro į jį lyg į 
seną, patogų drabužį. 

Nė vieno vyro bučinys negalėtų prilygti Rai- 
liui. O, ji nepamiršo jo liežuvio spaudimo. Taip, 
štai tokio. Gilaus, godaus, besiskverbiančio vis 
gilyn, tarsi jis negalėtų be to išgyventi. Kaip švel- 
niai glamonėja gomurį... Lėtas, geismingas atsi- 
traukimas... Tingus brūkštelėjimas per dantis, 
drėgna jos lūpų vilionė. 

— Pasiilgau... be galo... Nebegalėjau laukti 
ilgiau nė dienos. Brin, Brin... 

Jis vėl ją bučiavo, išplėšdamas iš jos gerklės 
kažkokius nevalingus garsus. Kūną užliejo svai- 
gi šiluma, skatindama troškimą mylėtis. 

Jis jau susijaudinęs. 

Taip, ir tai pažįstama. Jo vyriškumas... 

Brin juto jo varpos stangrumą net per akso- 
mo suknelę. Jeigu ji dabar nesusitvardys, vėliau 
bus vėlu, beliks tik graužtis ir niekinti save. Jai 
šiaip taip pavyko numaldyti galingą kūno 
šauksmą. 

— Raili, ne... — Vargu ar toks šnabždesys ga- 
lėjo ką nors sudrausti. Brin stebėjosi, kaip jai išvis 
pasisekė išspausti tuos žodžius. Jo lūpos lėtai sly- 
do jos kaklu švelniai krimsnodamos, kol pagaliau 
liežuvis stabtelėjo ties kaklo duobute. — Ak, Rai- 
li, nereikia... prašau... 

— Juk tau patinka? 

— Ne. 

— Melagė. 

Alsus kvėpavimas tik patvirtino jo žodžius, 
ir jis lėtai nuleido ranką žemyn prie jos krūties. 
Ji negalėjo liautis virpėjusi. 

— Baik, Raili. 

— Baigti ką? Šitai? 

Jis leido nykščiui meiliai žaisti jos kūnu. Brin 
vos kvėpavo. 

— Tikrai... baik... tai kvaila... 

— Nuostabu... — Prigludęs veidu prie jos 
kaklo, jis pajuto, kad pagaliau sulaukė geidžia- 
mo atsako. — Kaip nuostabu... 

Nuo kito bučinio, kuris buvo nebe toks at- 

kaklus, užtat tūkstantį kartų aistringesnis, ji vi- 
sai suglebo. 

— Taip nesąžininga. 

— Ir dar kaip sąžininga. Noriu matyti tave 
nuogą. 

— Tik pabandyk... hmm... užmuščiau! 

Jo juokas švelniai sukuteno jai ausį: 

— Argi galima mane kaltinti? Tu tokia už- 
deganti... Man visada patikdavo, kai apsireng- 
davai juodais drabužiais. 

Ta juoda suknelė buvo tikras radinys. Brin 
iš karto nusipirko ją, vos tik išvydo “Magnini" 
salone. Ilgos plačios rankovės siaurėjo ties rie- 
šais, siauras sijonas buvo gražiai prigludęs prie 
klubų. Suknelė siekė vos Žemiau kelių ir baigėsi 
juodo atlaso juosta. Priekyje tiesi kaklo linija ėjo 
nuo peties lig peties, o nugaroje iškirptė baigėsi 
vos ne ties juosmeniu. 

Nors nugarą bent kas dengtų, kad tik jo pirš- 
tai taip laisvai neklydinėtų po jos kūną. Kodėl ji 
leidžiasi glamonėjama? Todėl, kad yra silpna. Jo 
rankose ji visada tapdavo bevalė. Ji kvaila ir ne- 
atsakinga! Paleidžia vadžias, o vėliau labai ken- 
čia! Negi taip ir nepavyks įgyti proto? Nejau dar 
mažai pasimokė?! Dėl kelių bučinių aukoti savo 
nepriklausomybę? Na jau ne! 

Brin atstūmė jį, tačiau jis nepaleido, tik pa- 
kėlė galvą ir įsižiūrėjo į jos maištaujančias akis. 

— Vis dar eini iš proto dėl manęs? Kodėl ne- 
pasakai, kuo aš nusikaltau? 

— Aš niekada nėjau iš proto dėl tavęs. 

— Na, žinoma. Palikai mane, nes nėjai iš pro- 
to dėl manes. 

— Neketinu žaisti žodžiais, Raili. Jeigu ka- 
da nors taip ir buvo, tai dabar jau nebe. Nejaugi 
nesupranti, kad namai pilni žmonių, kurie... 

— Ar vis dar slepi “Mė:M" saldainiukų at- 
sargas? 

— Ką?! — suriko ji iš netikėtumo. 

— Tik neapsimetinėk, kad nesupranti, apie 
ką kalbu, — erzino jis. — Sandėliuke visada 
turėdavai paslėpusi mažytį “M6:M" maišelį. 

— Visai ne! 

— Tikrai taip, — juokdamasis jis timptelėjo 
ją už nosies, — nes nenorėjai, kad aš žinočiau, 
jog šlamšti saldainius. Juk buvai paskelbusi ka- 
rą šokoladui. 

— Tu irgi slapta juos šlamštei! — Brin tirštai 
nuraudo supratusi, jog prisipažino kaltę. 

Kol jie kalbėjosi, Railis naršė po lentynas, 
ant kurių buvo prikrauta visokių skardinių 
skardinėlių su ryžiais, makaronais ir kitomis gė- 
rybėmis. 

— U-hū! — triumfuojančiai šūktelėjo jis ir 
pačiupo išdavikišką saldainių maišelį, užkištą už 
dviejų indelių su greipfrutų sultimis. Ištraukęs 
maišelį į dienos šviesą, vieną saldainiuką įsime- 
tė į burną. Brin nespėjo nustumti jo rankos, ir jis 
jėga įspraudė kitą saldainiuką jai tarp lūpų. 

— Kodėl nepasakei, jei žinojai? — pyktelė- 
jo ji. 

— Tu juk Žinojai, kad aš Žinau, ar ne? — švel- 

niai paklausė jis šypsodamasis, ir jai beliko at- 
sakyti tokia pačia šypsena. 

— Taip. Kodėl mes žaidėme slėpynes? 

— Nes buvo smagu, nenorėjome sugadinti 
to žaidimo. — Išdykėliška kibirkštėlė Railio aky- 
se įsiplieskė į žydrą liepsną. — Mums būdavo 
taip smagu, Brin. 

— Bet buvo ir problemų. 

— Kuri šeima jų neturi? Kažkodėl neprisi- 
menu, kad jų būtų buvę apstu. 

— Aš žinau, — pasakė ji tyliai, žiūrėdama 
į grindis. — Tai buvo mano, o ne tavo proble- 
mos, — prisipažino ji. 

— Vadinasi, tu tylomis kentėjai. Kodėl man 
nieko nepasisakei? 

— Nenoriu apie tai kalbėtis. — Ji suėmė už 
durų rankenos ir patraukė ją. Durys nė nekrus- 
telėjo, nes Railis buvo tvirtai įrėmęs ranką į jas. 

— Užtat aš noriu kalbėtis, po perkūnais! 

— Dabar ne laikas. 

— Laikas jau seniai praėjo. Visi septyni mė- 
nesiai! Aš noriu žinoti ir sužinosiu dabar, kodėl 
mano Žmona, mano nuotaka, paliko mane. 

Railis įsiuto. Tai nebuvo naujiena. Nuo jo 
ūmaus būdo kentėjo kino operatoriai ir inžinie- 
riai, net direkcija, tačiau nuo pat jų draugystės 
pradžios Brin nieku gyvu jam nenusileisdavo. 
Nedrebės ir dabar. Nors jis fiziškai pranašesnis, 
karingumu ji prilygo jam. 

— Atsisakau apie tai kalbėti. Nuo to nebus 
geriau. 

— Tai mes tos tavo "problemos" nebūtume 
sugebėję išspręsti? 

— Taip. Kažkas panašaus. 

— Netikiu. 

— Teks. 

— Kitas vyras? Atsirado kitas vyras? 

— Ne. 

— Tai kas tuomet? Kas tokio nepataisomo įvy- 
ko, kad abu nebūtume galėję su tuo susidoroti? 

— Neklaidžiok po pievas, Raili. 

— Abelis Vinas? 

— Ką? 

— Ar mane palikai dėl Abelio Vino? Išėjai, 
kad galėtum su juo vartytis lovoje? 

Pasigirdo pliaukštelėjimas. Stiprokas. Tai 
buvo pirmas kartas, kai kuris nors pakėlė ranką 
prieš kitą. Brin atsitokėjo, kai pamatė ant jo 
skruosto ryškėjantį savo plaštakos atspaudą. Jei- 
gu ne kaistantis ir dilgčiojantis delnas, ji nebūtų 
patikėjusi, kad tai jos darbas. Ją apėmė baimė pa- 
galvojus apie Railio reakciją. 

Jis šypsojosi! Jos įtūžis įtikino, kad jis buvo 
neteisus. Jis pajuto tokį palengvėjimą, tarsi nuo 
krūtinės būtų nusirites didžiulis akmuo. Tai, ko 
jis labiausiai bijojo, pasirodė besąs muilo burbu- 
las! Brin neiškeitė jo į kitą vyrą. Šiandien jis su- 
sirado ją tvirtai pasiryžęs susigrąžinti, eiti į bet 
kokį kompromisą, užgydyti visas žaizdas. Visi 
jo ketinimai nueitų niekais, jeigu ji būtų pamilu- 
si kitą, ir dar tokį turtingą ir galingą Žmogų kaip 
Vinas. 

Jo šypsena akimirksniu išsklaidė persmelku- 


sią baimę ir įpylė žibalo į ugnį. 


— Kaip drįsti šitaip mane kaltinti? — su- 
šnypštė ji. — Buvau ištikima tau! Šitaip pagal- 
voti... Ak! 


Brin vėl truktelėjo durų rankeną, ir šį kartą 
jos atsivėrė. Railis išleido ją iš sandėliuko, bet 
pats atsiliko nuo jos tik per pusę žingsnio. 

— Tu nepaprastai žavinga, kai siunti, — įgė- 


lė jis. — Prisimeni, kaip svaidei žaibus jau pačią 
pirmą dieną, kai susitikome? 
— Ne! 


Pačiupęs už rankos, jis staigiai atgręžė ją į 
save. Brin taip trenkėsi jam į krūtinę, kad net gal- 
va atkrago. 


— Nė velnio! — suurzgė jis ir garsiai pabu- 
čiavo ją. 
— O lia lia! — užgiedojo nuo durų Stiuar- 


tas. — Kai tik jus užtinku, tai vis prilipusius vie- 
ną prie kito. Kas čia darosi? Ar jūs vieną kartą 
prieisit prie reikalo, ar ne? 

Brin ištrūko iš Railio gniaužtų ir paliko jį 
aiškintis Stiuartui, o pati nosies tiesumu patrau- 
kė prie baro ir skubiai įsipylė į taurę atšaldyto 
baltojo vyno. Norėdama atgauti pusiausvyrą, ji 
pasiskubino nueiti, kol prie baro nepasirodė 
Railis. 

Tas pasipūtėlis! — piktai sumurmėjo ji. Šitoks 
egoizmas! Akiplėša... na, tiesiog trūksta žodžių. 
Tegu nemano, kad po septynių išsiskyrimo mė- 
nesių jis gali kaip niekur nieko įsibrauti į jos na- 

mus, užrakinti ją podėlyje ir užuot pasiteiravęs: 
“Kaip tu, Brin?“, pulti bučiuotis! 

Brin maloniai šypsojosi savo svečiams, ku- 
rie visai nepastebėjo jos dingimo. Užtat Abelis 
pastebėjo. Kai jų akys susidūrė, jo žvilgsnis bu- 
vo klausiamas. Staiga ji sunerimo, ar tik nebus 
jos plaukai išsitaršę nuo nekantrių Railio pirštų. 
Nejaugi matėsi, kad jos lūpos karštos ir 
pabrinkusios? O jeigu suknelė susiglamžė? Vos 
per kelias minutes tame sandėliuke Railis suge- 
bėjo praūžti kaip uraganas ir viską sujaukti jos 
viduje. O jeigu tai išties matyti? 

Nutaisiusi linksmą veidą, Brin užkalbino ša- 
lia jos stovinčią porą ir ėmė klausinėti apie jų tri- 
jų mėnesių dukrytę. 

Tačiau ji niekaip negalėjo susikaupti ties šne- 
komis apie maitinimus, vystyklus ir šeimos gy- 
dytojus. Mintimis ji nusikėlė į tą dieną, kai pir- 
mą kartą susitiko su Railiu... 


Buvo pirma Brin diena naujajame darbe, to- 
dėl nenuostabu, kad ji nervinosi eidama nuo jai 
paskirtos vietos automobilių stovėjimo aikštelė- 
je prie užpakalinių studijos durų, kur ji turėjo 
parodyti savo leidimą budėtojui. 

— Jūs prisiimate didžiulę atsakomybę, — 
prieš keletą dienų įspėjo ją personalo skyriaus 
viršininkas. — Su juo nelengva dirbti. Supranta- 
te, meniška prigimtis. 

Brin suprato. Tik pagalvokite, meniška pri- 

gimtis! Džonas Railis turėjo žvaigždės sindromą. 
Tai tokia unikali liga, nuo kurios kentėdavo kiek- 


vienas, kuris pasipainiodavo apsėsto tirono ke- 


e. 
k — Esu visiškai įsitikinusi, kad pajėgsiu dirb- 
ti su ponu Railiu, — patikino ji. 

Personalo skyriaus viršininkas krenkštelėjo. 

— Taip... — skeptiškai numykė jis. — Laidai 
“Rytas su Railiu“ išbandėme ne vieną režisierių. 
Buvo ir moterų, ir vyrų. Mums kol kas dar nepa- 
vyko suderinti talentų ir asmenybių. 

— Norite pasakyti, kad visi pabėgo dėl 
aršaus pono Railio būdo? — Nuo jos tiesmuku- 
mo viršininko antakiai iš netikėtumo pakilo net 
iki pusės kaktos. — Manęs bus ne taip paprasta 
atsikratyti. 

Žingsniuodama drėgnu, silpnai apšviestu 
koridoriumi, kuris dvokė troškiais cigarečių dū- 
mais ir beveik niekuo nesiskyrė nuo kitų dvie- 
jų televizijos studijų, kuriose ji dirbo prieš at- 
eidama čia, ji vylėsi neprarasti pasitikėjimo sa- 
vimi. 

Nespėjusi praverti oda apmuštų durų į stu- 
diją, panašią į urvą, Brin išgirdo riksmą ir kaž- 
kieno verksmą. Jai pasirodė, kad ji atėjo į be- 
protės Heter arbatos vakarėlį tinkamai nepasi- 
rengusi, arba pateko į liūto narvą nepasiėmusi 
nei rimbo, nei kėdės. Abiem atvejais beveik ne- 
buvo šansų išlikti gyvai. 

— Kur tavo galva, ką? Nesivargink, surizi- 
kuosiu atspėti. — To vyriškio — Brin iškart at- 

pažino Džoną Railį — spėlionė buvo tokia nepa- 
dori, jog ji net sumirksėjo tai išgirdusi. — Ir anks- 
čiau buvai žiopla, nemokša ir mulkė, bet dabar 
pasiekei viršūnę! Šitaip viską suknisti! — Jis per- 
braukė ranka sau per plaukus ir nutilo, kad at- 
gautų kvapą. 

Jo auka buvo gal vos persiritusi per dvide- 
šimtį. Ji stovėjo priešais Railį įsikniaubusi į del- 
nus, susikūprinusi ir garsiai verkė. 

Grupė į tokį pareiškimą reagavo įvairiai. Vie- 
nas operatorius su kyšančia iš burnos cigarete 
nerūpestingai užmetęs ranką ant savo brangios 
kameros stovėjo ir mėgaudamasis stebėjo visą tą 
spektaklį lyg didžiausią pasaulio stebuklą. 

Džinsus mūvinti mergaitė, užsimetusi med- 
vilninį sportinį nertinį ir apsiavusi sportiniais ba- 
teliais, buvo įsitaisiusi indiška poza ant betono 
grindų ir čiaumojo kramtomąją gumą, kartais iš- 
pūsdama burbulą. Du jaunuoliai buvo įbedę no- 
sis į “Penthouse" žurnalą. Dar vienas kietai mie- 
gojo sėdėdamas ant kėdės, kuri dviem kojom rė- 
mėsi į sieną. 

Railis žingsniavo pirmyn ir atgal tiesiai prie- 
šais raudančią merginą, varstydamas ją tūžmin- 
gais žvilgsniais. Jo žodžiai lėkė lyg kulkos iš kul- 
kosvaidžio: 

— Kažin ką man dabar daryti? Ką gali man 
pasiūlyti? Turime padaryti įrašą rytdienai. Ryt- 
dienai! O šalia manęs tokie silpnapročiai kaip tu, 
kurie negali net... — jis nutilo arba dėl to, kad 
išseko plūstamųjų žodžių atsargos, arba pritrū- 

ko kvapo. Brin negalėjo suprasti, kuri versija 
teisinga. 

Mergina pasinaudojo stojusia pauze: 

— Šiandien turi pasirodyti naujoji režisierė. 
Galjai pavyks ją nuraminti. 

— Ji, ji, ji. Kokia režisierė? Jie turbūt nusam- 
dė kokią ką tik iškeptą mergužėlę, kurios krūtys 
didesnės už smegeninę. Betrūksta man tik dar 
vienos režisierės! O ką tu kaip režisierė padarei? 
Visišką fiasko! 

— Atleiskite. Aš... aš nežinau. 

— Tiksliai pasakyta. 

Mergaičiukė sukūkčiojo ir vėl užsidengė vei- 
dą rankomis. Brin užteko ir to, ką ji išgirdo. Iki 
tol stovėjusi tamsoje, nes studija nebuvo apšvies- 
ta, ji žengė keletą žingsnių į šviesos ratą. 

— Atleiskite. 

“Ryto su Railiu“ žvaigždė žaibiškai atsisu- 
ko ir įsmeigė į ją neregėto Žydrumo akis. Legen- 
dines! Dabar aišku, kad visa, ką ji yra girdėjusi 
apie jas, idealiai atitinka tikrovę. 

Railio įžeidinėjimų objektas liovėsi sriūbauti 
vien tam, kad pažvelgtų į Brin. Jos ašaromis pa- 
plūdusiose akyse žybtelėjo viltis. 

Nuo kino operatoriaus cigaretės nukrito il- 
gas pelenų galas, kai jis tingiai perstūmė ją iš vie- 
no lūpų krašto į kitą. 

Prižadinto miegančiojo gražuolio kėdė smar- 
kiai trinktelėjo į grindis, tarsi tylus ir ramus bal- 
Sas šioje studijoje prilygtų gaisrinės sirenos gar- 
sui kitoje aplinkoje. 

Brin balsas atitraukė net “Penthouse" aist- 
ruolių dėmesį. Dvi poros akių virš žurnalo vars- 
tė Brin nuo galvos iki kojų. 

Sėdinti ant grindų mergaičiukė išpūtusi bur- 
bulą pamiršo jį įtraukti. 

— Palūkėkite, aš pats atspėsiu. — Railis aro- 
gantiškai įsisprendė į klubus ir nužvelgė ją 
įdėmiu žvilgsniu. 

— Visiškai teisingai, pone Raili. Aš esu ta ką 
tik iškepta mergužėlė, kurios krūtys didesnės už 
smegenis. — Kažkas prunkštelėjo. Kažkas kos- 
telėjo. Žydros Railio akys stabtelėjo ties jos krū- 
tine. Brin nesutriko: — Kaip matote, jos nėra amą 
atimančio dydžio, bet užtikrinu, kad mano pil- 
kųjų ląstelių masė būtent tokia. Gal kas nors ma- 
lonės pasakyti, kas čia vyksta? 

Visi sušneko vienu metu. Brin iškėlė abi 
rankas: 

— Pirmiausia prašau poną Railį, nes čia jis 
labiausiai nusimines. 

— Aš niekada nenusimenu, panele... 

— Kesidi. Jeigu būtumėte teikęsis dalyvauti 
pokalbyje personalo skyriuje, būtumėte sužino- 
jęs Mano pavardę, pone Raili. Kartu būtume su- 
rengę ir gamybinį pasitarimą ir galbūt nebūtų 
buvę to fiasko, kaip ką tik pats išsireiškėte. — 
Vienas taškas jos naudai. 

— Aš visada išeinu antrą. — Šaltoje akių 
žydrynėje nebuvo nė trupinėlio šilumos. — Po- 
kalbis su jumis turėjo įvykti ketvirtą. Nesiruo- 
šiu trintis čia ištisas dvi valandas. 

— Bet jeigu būtumėte dalyvavęs, — meiliai 
pasakė ji, — šį rytą nebūtų tekę šėlti ir švaistytis 
skambiomis frazėmis, sutinkate? 


— Minutėle... 
— Jeigu teisingai nugirdau, negalime gaišti 
nė minutėlės, — pertraukė jį Brin. — Jūs norite 


parengti laidą ar ne? Paaiškinkite problemą ir iš- 
spręskime ją. O man į gerklę galėsite kibti tada, 
kai abu turėsime laiko. 

Railis pasisuko ant kulnų; iš grėsmingai ju- 
dančių žandikaulių buvo galima spręsti, kad jis 
vos tvardėsi. Brin kuo ramiausiai nusekė jį 
žvilgsniu. Pagaliau jis pratrūko trumpais ir pik- 
tais žodžiais: 

— Štai šita Dim Vit liepė mano viešniai, ku- 
ri pasirodė besanti karštakošė keistuolė raudo- 
nais plaukais, ateiti čia valanda anksčiau, negu 
jai skirtas laikas. Taigi ji įsiuto, kad turi laukti, 
kol mes pasiruošime! Todėl mes ją paprasčiau- 
siai užrakinome kažkuriame kabinete, kad savo 
riksmais nesugriautų šio pastato. Ji elgiasi kaip 
pamišėlė, tikra isterikė! 

— Jau spėjau pastebėti, kad čia tai įprasta 
atmosfera, — sausai tarstelėjo Brin. 

Railis pervėrė ją žudančiu žvilgsniu, tačiau 
taupydamas laiką neatrėžė atgal ir tęsė toliau: 

— Studija nebuvo parengta įrašui, nes ji, — 
Jis parodė į susigūžusią merginą, — užmiršo mus 
įtraukti į grafiką, kuris, deja, ne guminis. Jau po 
valandos studiją turėsime užleisti kitiems, kurie 
darys reklamos įrašus. 

Užbaigęs savo pasakojimą, Railis pažvelgė į 
Brin, tarsi sakydamas: “Va, gavai, ko norėjai! Da- 
bar kapstykis.“ Jis, rodės, džiūgavo. Stovėjo pa- 
sipūtęs laukdamas, ką ji atsakys. 

Admirolo Kesidi dukra visada priimdavo iš- 
šūkį. 

Brin pasisuko į šniurkščiojančią merginą, ku- 
rią Railis pristatė kaip Dim Vit. 

— Kuo tu vardu? 

— Vitni, — vos pratarė ji. 

— Vitni Stoun, pardavimų direktoriaus duk- 
relė, kuriai buvau priskirtas kaip žindyvė per vi- 
są apmokymų laiką, — tūžo Railis. 

— Užsičiaupkite, — Brin atsigręžė į jį. Kino 
operatorius tylutėliai švilptelėjo, o mergaičiukė 
vos nepaspringo guma. — Jūsų vaikiška tirada 
nebuvo itin veiksminga, ar ne? 

Kol Railis ruošėsi atkirčiui, Brin kreipėsi į 
merginą: 

— Liaukis ašarojusi, nes tai irgi ne išeitis. 
Pirmiausia prašau atnešti ponui Railiui puodu- 
ką kavos. Jam pravers. Paskui nueik ir pažiūrėk, 
ar kino režisierius ir garso operatorius yra savo 
vietose. Jei ne, surask juos. Perduok jiems mano 
atsiprašymą, kad mes neužsirašėme šiam rytui, 
ir pasakyk, kad ateityje tokios klaidos nepasikar- 
tos. Supratai? 

— Taip, ponia. — Mergina išlėkė iš studijos, 
lyg būtų ištrūkusi iš egzekucijos. 

— Tu, tu ir tu, — Brin parodė į visus tris dy- 
kinėtojus, — pasiruošiate patys ir paruošiate vis- 
ką Railiui. 

— Bet viską turėjo padaryti naktinė koman- 
da po paskutiniųjų žinių laidos. Mes... 

Brin nuožmiai nužvelgė besispyriojantįjį ir 
sukomandavo: 

— Vykdyk! 

Visi susižvalgė. Ką tik numigęs vyrukas pa- 
traukė pečiais ir atsiplėšė nuo kėdės. Kiti du metė 
žurnalą ir burbėdami po nosimi nukėblino prie 
įrengimų. 

— Išmeskite cigaretę, — paliepė ji kino ope- 
ratoriui. — Rūkydamas jūs negalite normaliai dirb- 
ti su kamera, nesvarbu, ar cigaretė dantyse, ar ran- 
koje. Nuo šiol studijoje nebus rūkoma. Ar aišku? 

Vyriškis nė nežvilgtelėjo į ją. 

— Ei, Raili, ar ji gali šitaip elgtis? 

Atsakė pati Brin: 

— Galiu, ir ką tik tai įrodžiau. Jei nepatin- 
ka, galite pasiieškoti darbo kitur. Nepamirškite, 
kiek yra laukiančiųjų, kurie mielai šoktų į jūsų 
vietą. O tu, — ji kreipėsi į tebeklūpančią mergai- 
tę, — arba laikai gumą už dantų, arba taip pat 
keliauji lauk. Kol apsispręsi, patikrink pono Rai- 
lio ir jo viešnios mikrofonus. 

Brin giįžtelėjo į Railį, nutarusi nekreipti dė- 
mesio į piktai blykčiojančias jo akis. 

— Kas jūsų viešnia šiandien? 

— Pamela Han. 

Ta-aip, Pamelos Han plaukai tikrai ryškiai 
raudoni. Brin sutramdė šypseną, nes žinojo, kad 


nuo jos elgesio dabar priklausys tolesnė jos at- 
eitis. 

— Kur ji? 

Jis mostelėjo smakru: 

— Dim Vit gali parodyti, kur. 

Mergina kaip tik ėjo jo link nešina garuojan- 
čios kavos puodeliu, tačiau koja užkliuvo už lai- 
do, ir kava tykštelėjo ant grindų. Railis patyliu- 
kais nusikeikė, bet puoduką su kavos likučiais 
paėmė ir šiurkščiai padėkojo. 

— Siūlyčiau šiek tiek pasigrimuoti, pone 
Raili, — patarė Brin vildamasi, kad Vitni neiš- 
girdo negražaus epiteto, kurį jai pavymui pa- 
siuntė Railis. — Užeisiu, kai pasiruošime. Ar jūs 
turite kokios nors medžiagos apie ponią Han? 

— Šiek tiek, — atsakė jis atžariai. 

— Gal jums vertėtų peržiūrėti ją? 

Tai tarusi, Brin išėjo su Vitni Stoun, papra- 
šiusi nuvesti ją pas įsisiautėjusią Pamelą Han. Tai 
buvo aukštosios mados dizainerė, nepaprastai iš- 
populiarėjusi pastaraisiais metais kurdama dra- 
bužius savaitinio televizijos serialo pagrindinio 
vaidmens atlikėjai. 

Atidariusi “žaliojo kambario“, kuris, tiesą 
sakant, buvo purvinos smėlio spalvos, duris, Brin 
susidūrė su moterimi, kurios veidas buvo beveik 
toks pat rėksmingas, kaip ir papurę plaukai. Po 
išsišovusiais antakiais blizgėjo mažos bespalvės 
akutės. Jau ir taip plona nosis nuo pykčio buvo 
dar labiau susitraukusi. 

— Mane įžeidė, ir aš reikalauju paaiškinimo. 
Aš niekada... na, net negaliu apsakyti, kaip tai... 
Aukščiausios rūšies įžeidimas, štai kas tai yra! 

Moteris berte bėrė žodžius, nors lūpas, ro- 
dės, visą laiką buvo sučiaupusi. Kai suprato, kad 
priešais ją stovi anksčiau nematytas asmuo, ji pri- 
tilo ir išdidžiai nužvelgė Brin. 

— Kasjūs? Čia viena iš mano sukurtų palai- 
dinukių. 

Brin padėkojo visiems angelams, kurie pa- 
dėjo jai šiai dienai išsirinkti būtent šią palaidi- 
nuke. Ji vos nesucypė iš džiaugsmo, kai Railis 
pasakė įžeistosios viešnios pavardę, nes supra- 
to, jog Žaidimui su šia moterimi ji jau turi tinka- 
mą kortą. 

— Aš Brin Kesidi, ir — taip, tai vienas iš jū- 
sų modelių, ponia Han. Ne vieną mėnesį turėjau 
taupyti, kad nusipirkčiau ką nors su jūsų firmos 
ženklu. Negaliu apsakyti, kaip aš dievinu šią pa- 
laidinukeę. 

Pamela Han prunkštelėjo: 

— Žinoma, ji prabangi. Ji tiktų bet kuriai, ta- 
čiau jūsų dėvima atrodo ypatingai. Dydis šeštas? 
Ko gero, ketvirtas. Dizainą sugalvojau akimirks- 
niu. Rankovės laisvai krenta žemyn ir puikiai at- 
kartoja kiekvieną judesį, bet jeigu nebūčiau už- 
sispyrusi dėl šito kirpimo, nieko panašaus nebū- 
tume pasiekę. 

Dar keletą sekundžių ji begėdiškai išdidžiai 
tyrinėjo savo kūrinį, o paskui sušnarpštė, lyg bū- 
tų užuodusi kažką nemalonaus. 

— Jūs dar nepasakėte, ką veikiate šiame žvė- 
ryne. Žinokite, panele, kad aš jau svečiavausi 
Džonio Karsono “Šio vakaro šou“, “Labas rytas, 

Amerika!“, “60 minučių“ ir “Mervio Grifino 
šou“. Su manimi niekada, niekada šitaip baisiai 
nesielgė. Čia tikras televizijos laidų sąvartynas. 
Pažastis... 

— Jūs visiškai teisi, ponia Han. Aš negaliu 
nesutikti su jūsų nuomone. Jūsų vietoje atsisa- 
kyčiau dalyvauti laidoje ir trenkusi durimis iš- 
eičiau. Kodėl jūs turėtumėte sutikti dalyvauti te- 
levizijos pokalbyje po to, kai su jumis šitaip pa- 
sielgė? Nėra ko jiems pataikauti! Įsivaizduokite, 
jūs — Amerikos dizainerių virtuozė, o jie elgiasi 
su jumis lyg su paprasčiausia viešnia, kaip su... 
aktore ar panašiai. Nejaugi jie nesupranta, kad 
jūs — menininkė? 

Išdrožusi tokią kalbą, Brin nutilo. Tyliu, pa- 
garbiu balsu ji paklausė: 

— Gal jums iškviesti taksi? O gal atvažiavo- 
te Limuzinu? 

— Aš... aš... a... atvažiavau pati. Kartais 
mėgstu pavairuoti. Bet tik kartais, suprantate? 
Pramogai. 

— Žinoma. Eime, ponia Han, leiskite jus pa- 
lydėti. Mes jus čia taip ilgai užlaikėme, o jūs juk 
tokia užsiėmusi! Ar čia jūsų eskizai? Nepamirš- 
kite pasiimti. Vargšai žiūrovai! Dėl šitų kvailių 
nemokšiškumo jie nepamatys jūsų darbų! Kur 
bepažvelgtum, visur vieni bukagalviai, tiesa? 
Esu tikra, tas pats ir mados pasaulyje. 

Ji drąsiai žingsniavo šalia Pamelos Han 
melsdamasi, kad tik būtų pataikiusi į koridorių, 
vedantį išėjimo link. Visi tie susikertantys kori- 

doriai atrodė lyg labirintas, ir ji mintyse jau ėmė 
regzti pasiaiškinimą, jeigu netyčia atsidurtų tie- 
siai priešais šluotų sandėliuką. Sirdis daužėsi. Ar 
jos apgaulė pavyks? 

Brin plačiai nusišypsojo dizainerei: 

— Regis, aš skaičiau, kad Bei Aryje rengiate 
ypatingą madų pristatymą? 

— Taip, pas Neimaną. Rytoj. 

— Nuostabu! Gal pavyks apsilankyti. Viliuo- 
si, kad bent kas nors ateis. 

Europietiški smailianosiai dizainerės aukš- 
takulniai net sucypė, jai staiga sustojus. 

— O kodėl galėtų neateiti? Manote, kad aš 
su savo modeliais galiu nesulaukti minios žmo- 
nių? 

— Matote, ponia Han, “Rytą su Railiu“ žiū- 
ri gausybė Žmonių, nors laidai ir trūksta geros 
režisūros. Bet nesijaudinkite, — kalbėjo Brin, 
plekšnodama per ploną kaip skiedra pašneko- 
vės ranką, — esu tikra, kad daugybė moterų 
pamatys jūsų madų pristatymą kaip nors ki- 
taip. 

— Bet... 

— Aš netikėjau nė vienu žodžiu, ką jos sa- 
kė apie Reičelę Lamiel, kai toji atsisakė daly- 
vauti vietinėje televizijos laidoje. — Brin stum- 
telėjo Pamelą Han pirmyn, tačiau toji nė ne- 
krustelėjo. 

— Lamiel? Ji atsisakė... O ką jos sakė? 

— Prašyčiau, — suokalbiškai sušnibždėjo 
Brin. — Jūs prašote, kad būčiau nediskretiška. 

— Aš niekam nesakysiu. Ką jos sakė apie La- 
miel? — iš smalsumo plonytės Pamelos Han šner- 
vės net virpėjo. 

Brin apsidairė, tarsi ketintų atskleisti vals- 
tybinę paslaptį. 

— Kalbėjo, kad jos modeliai šlykštūs ir kad 
ji nenorėjo reklamuotis, kol nebus parduotas ma- 
dų pristatymas. Bet, kaip jau sakiau, — pasku- 
bėjo pridurti Brin, — aš netikėjau, kad ji dėl to 
įniršo ir atsisakė dalyvauti televizijos laidoje, 
nors buvo pažadėjusi. — Ji švelniai stumtelėjo 
dizainerę, kad toji pagaliau pasijudintų pirmyn, 
tebebūgštaudama, jog Pamela Han gali suabejo- 
ti jos pasakėle. — Ak, mes tikrai labai sugaišino- 
me jus. Atsiprašau už patirtus nepatogumus dėl 
mūsų kaltės. Aš pasirūpinsiu... 

— Luktelėkite, — ji nervingai apsilaižė ir 
piktai sumirksėjo. — Jūs atrodote labai patrauk- 
liai su ta palaidine. 

— Ačiū. 

— Kitą kartą galėtumėte pasirinkti ryškes- 
nę, tarkim, fuksijos spalvą. 

— Jūs taip manote? — nuolankiai paklausė 
Brin. 

— Aš gerai neišgirdau jūsų vardo, mieloji. 

— Brin. Brin Kesidi. 

— Na, Brin, jūs buvote tokia meilutė, kad aš 
vis dėl to nutariau dalyvauti tame nuobodžiame 
pokalbyje. 

Brin karštai prispaudė ranką sau prie širdies, 
kuri iš džiaugsmo šokinėjo krūtinėje. 

— Ak, ponia Han! Net nežinau, ką pasakyti. 
Jūs tokia kilni ir atlaidi! 

— Na ką jūs! — dizainerė pakėlė ranką lyg, 
popiežius laimindamas. — Aš juk profesionalė, 
kitaip elgtis ir nedrįsčiau. 

Kai Brin atvedė Pamelą Han į studiją, ji jau 
beveik murkė kaip katė. 

— Vitni, prašau atnešti puoduką kavos po- 
niai Han. Grietinėlės? Cukraus? 

— Be nieko, mieloji. Juk turime saugoti sa- 
vo figūras. — Visi apstulbo, kai Brin nusijuokė 
kartu su ja. 

— Sėskitės ant šios sofos, ponia Han. Kokia 
apšiurusi, tiesa? — Ji žvilgtelėjo į gumą kram- 
tančią mergaitę. — Atsargiai paduok mikrofoną. 
Ponios palaidinukė šilkinė. — Dizainerė nepa- 
stebėjo, kaip Brin slapta mirktelėjo mergaitei. 

Pusvalandis naujajame darbe Brin pavirto 
šimtmečiu, užtat Pamela Han buvo pasodinta į 
jai skirtą vietą, prijungtas mikrofonas, ir dabar 
ji kvailai šypsojosi klausydamasi liaupsių. Brin 
nėrėsi iš kailio stengdamasi įtikti vaikiškam 
egoizmui, — svarbiausia, kad tik tas pirmas po- 
kalbis būtų įrašytas. 

— Kaip jums tai pavyko? — paklausė Vitni, 
vesdama Brin į Railio persirengimo kambarį. — 
Ji išvadino mane neregėta nevėkšla, neturinčia 
nė lašo mandagumo. 

— Na, bent jau pademonstravo aliteracijos 
meną. — Vitni nesuprasdama išpūtė akis, bet 
Brin tęsė toliau: — Aš paglosčiau jos savimeilę. 

Vitni negalėjo nuslėpti susižavėjimo: 

— Jūs nepakartojama! 

— Ačiū. Jeigu jau prašnekom apie savimei- 
lę, pažiūrėkime, kokios nuotaikos ponas Railis. 

Ji pabeldė į duris ir nelaukdama leidimo įžy- 
giavo į vidų. 

— Mes jau laukiame jūsų. 

Railis stovėjo priešais grimavimosi veidro- 
dį, užsikišęs rankšluostį už marškinių apykak- 
lės. Rankose jis laikė kempinėlę ir kompaktinį 
grimą. Ant tualetinio staliuko stovėjo mažytė 
lėkštutė su vandeniu ir kavos puodelis. 

— Būtų geriau, kad mes kartą ir visiems lai- 
kams kai ką išsiaiškintume, panele... kaip ten jūs? 

— Kesidi, — griežtai atsiliepė ji. 

— Tiesa, Kesidi. — Jis atsigręžė į ją. — Lai- 
dai vadovauju aš, ir niekas kitas. Šį rytą leidau 
jums savavaliauti tik dėl to, kad susidarė kritinė 
padėtis. Tačiau nemanykite, kad ir man galite nu- 
rodinėti, aiškų? 

Nenuleisdamas nuojos ledinio žvilgsnio, jis 
sudrėkino kempinėlę, brūkštelėjo ja per grimą ir 
pasitepė nosies galiuką, kad neblizgėtų studijos 
šviesose. 

Nė kiek neišsigandusi nei perspėjimo, nei 
bauginančio žvilgsnio, Brin ramiai pasakė: 

— Po poros minučių pradėsime įrašinėti, po- 
ne Raili. Jeigu iki to laiko nepasirodysite, aš pa- 
rašysiu oficialų skundą gamybos direktoriui. Be- 
je, jūs ką tik įkišote kempinėlę į kavą. 

Jam nespėjus nieko atsakyti, Brin išėjo tren- 

i durimis. Netrukus uraganu įsiveržęs į stu- 
Railis jau švytėjo prieš kameras. 

Jo paslaptingas balsas kerėjo taip, jog namų 
šeimininkės mesdavo drabužių skalbimą ir sės- 
davo prie televizorių ekranų, o sekretorės spies- 
davosi su kitomis moterimis prie kavos aparatų 
aptarinėdamos ir apkalbinėdamos jį. Railis go- 
džiai gaudė kiekvieną Pamelos Han žodį, nuo- 
širdžiai domėjosi dizainerės demonstruojamais 
eskizais ir aiškinimais. Jeigu tai buvo vaidyba, 
vadinasi, jis puikus aktorius. 

Kai įrašas buvo baigtas, o ponia Han išlydė- 
ta pro duris, Brin sušaukė gamybinį pasitarimą, 
kuriame dalyvavo visi, kurie buvo susiję su šia 
laida. 

Ankstesnis darbuotojų atšiaurumas buvo at- 
lėgęs. Rytinės krizės įveikimas jai padėjo pelny- 
ti jeigu ne palankumą, tai bent pagarbą. 

Susirinkime ji pateikė visą sąrašą taisyklių, 
nuostatų ir užduočių ir labai aiškiai pasakė, kad 
tikisi jų vykdymo. 

— Jūs galite kai ką pakeisti, — ji šypsojosi, 
tačiau nė vienam pro ausis nepraslydo įspėjimo 
gaidelė: — Kol kas pagal reitingą “Rytas su Rai- 
liu“ užima antrą vietą. Noriu, kad kitame reitin- 
ge būtume pirmi ir tokie liktume. Jeigu tam ne- 
pritariate, išeikite dabar. Manes niekas nesulai- 
kys siekiant užsibrėžto tikslo. — Tarsi netyčia jos 
Žvilgsnis užkliuvo už Railio. — Pone Raili, no- 
rečiau su jumis pasikalbėti dabar jūsų persiren- 
gimo kambaryje. 


kus 
dija, 

Brin nukaukšėjo per cementines grindis, 
palikusi gerokai pritilusią ir suglumusią gru- 
pe, ir palaukė prie persirengimo kambario du- 
rų, kol Railis ją prisivijo. Jis atidarė duris, nu- 
silenkė ir plačiu mostu pakvietė Brin į vidų. 
Įėjęs paskui ją, jis nepasiūlė jai prisėsti, bet pats 
išsidrėbė ant sofos ir ėmė knebinėti kaklaraiš- 
čio mazgą. Brin liko stovėti viduryje kamba- 
rio. 

Ji atsivertė užrašų knygutę ir tarė: 

— Kiekvieną rytą, baigus įrašą, Vitni atneš 
jums susitikimo su kitu studijos svečiu medžia- 
gą. Per naktį išstudijuokite ją. Ir nuo šiol netole- 
ruosiu nė vieno jūsų išpuolio. 

— Nejaugi? 

— Taip, netoleruosiu. Ir liaukitės teroriza- 
vęs Vitni. 

— Dim Vit? Ji priprato. 

— Ji dievina jus, nors neturiu supratimo, ko- 
dėl. Tačiau jeigu ji būtų Sent Bernardo auklėti- 
nė, o nejautri, svajinga mergina, neleisčiau jums 
elgtis su ja taip, kaip šį rytą. 

— Jūs man neleistumėte? 

— Kada jūs vakar atsigulėte? — pasiteiravo 
ji, tarsi nebūtų girdėjusi klausimo. 

— Ką? 

— Girdėjote. 

Jis ilgai spoksojo į ją. Rūgšti mina pamažu 
virto sukta šypsenėle. 

— Kada atsiguliau į /0v4 ar kada atsiguliau 
miegoti? 

Brin žvilgtelėjo į jį pavargusiomis akimis ir 
atsiduso: 

— Man visai nerūpi, kas vyksta jūsų lovoje, 

one Raili. 

— Ak taip? Tai kam tada klausiate? 

— Jūs pats prašotės tiesmukiško atsakymo. 
Atrodote siaubingai. — Brin tiesiog širdis apsa- 
lo išvydus suglumusį jo veidą. Matyt, nebuvo 
pratęs prie kritikos. — Nuo šiol laidos išvakarė- 
se prašau gerai išsimiegoti ir apsieiti be vyno. 
Nebus maišelių paakiuose. 

Abejinga išraiška dingo. Railis atsisėdo tie- 
siau. 

— Kokio velnio... 

— O jeigu tie maišeliai vis tiek kabės, pata- 
riu rytą vos atsikėlus kokias penkiolika minučių 
ant jų palaikyti ledo paketėlius. 

Jis pamosavo rodomuoju pirštu priešais ją: 

— Galėčiau pasakyti, kur jums reikėtų užsi- 
dėti tuos ledo pakelius. 

— Manau, tai ir viskas, — tarė ji ir užvertė 
užrašų knygutę. 

— Nevisiškai, — jis pakilo nuo sofos ir su- 
griebė ją už pečių, kai ji jau buvo bedaranti du- 
ris į koridorių. 

— Paleiskite mane! 

Jis šyptelėjo lūpų kampučiu. 

— "Paleiskite mane?“ Ar nepamiršote pri- 
durti “tu, chame"? 

— Leiskite man eiti, pone Raili, arba aš... 

Jis nusikvatojo. Jo akyse šokinėjo velniūkš- 

čiai, kai jos smaigstė Brin nuo galvos iki kojų. 
Džonas Railis pirmą kartą kaip reikiant įsižiūrė- 
jo į savo naująją režisierę. 

Tamsūs garbanoti plaukai buvo pakirpti vos 
žemiau žandikaulių. Tamsūs antakiai dailiai iš- 
linkę virš akvamarino spalvos akių, kurios da- 
bar degė rūstybe. Įžūli nosytė. Lūpos prašyte 
prašosi bučinio. O taip, pačios prašosi bučinio! 
Aikštingą apatinę lūpytę būtų smagu švelniai pa- 
kandžioti... 

Bet patraukliausia — negili smakro duobutė 
jo apačioje. Dėl jos smakras atrodė pasiutusiai įžū- 
lus. Mergina buvo žavi, seksuali, aistringa, todėl 
jeigu nebūtų sugalvojęs plieninės taisyklės nepai- 
nioti darbo su malonumais, jis nedelsdamas įsiti- 
kintų, kokio karštumo ta joje plieskianti ugnis. 

— Mėgstate triuškinti, ar ne, panele Kesi- 
di? — dusliai paklausė jis, iki soties prisijuo- 
kęs. — Mažytis paketėlis dinamito, vadinamas 
moterimi. Darosi įdomu. 

Brin pavyko išsilaisvinti iš jo rankų, bet tik 
todėl, kad jis pats nusprendė ją paleisti. Ji atida- 
rė duris. 

— Pasimatysime rytoj, pone Raili. 

— Nėužką nepraleisiu tokio malonumo, pa- 
nele Kesidi. 

Jo juoko skambesys nulydėjo ją koridoriu- 
mi. Jai reikėjo kuo greičiau bėgti tolyn nuo jo, 
nes jau tada buvo aišku, kad po emocinio ir fizi- 
nio Džono Railio prisilietimo ji niekada nebebus 
tokia, kaip ligi šiol. 

3 skyrius 


— Sugrįžk į Žemę. Pabusk, Brin! 

— Ką? Ak, atleiskite. Aš... 

— Aš ir sakau. Kaip galima užsisvajoti per 
balių? Kai kas nori jau eiti, tačiau prieš tai tur- 
būt derėtų sudainuoti bosui “Ilgiausių metų". 

— Žinoma, — sumurmėjo Brin, pamažu 
grįždama į tikrovę. — Paklausiu padavėjo, ar 
tortas paruoštas. 

Eidama į virtuvę, ji dirstelėjo į Railį. Jis te- 
betriūsė prie baro dalydamas gėrimus ir šypse- 
nas, tačiau akimis sekė ją. Iš degančio jo žvilgs- 
nio ji spėjo, kad Railis suprato, kur klajojo jos 
mintys. 

Brin rado Stiuartą virtuvėje, kaip tik ketinan- 
tį uždegti žvakutes ant torto. 

— Rodos, laikas nešti tortą. 

— Aš irgi taip manau, — pritarė Stiuartas, 
nors iš jo povyzos buvo aišku, kad jau gerokai 
pavėluota. 

Uždegęs visas žvakutes, Stiuartas atvėrė su- 
kamas duris. Brin nustūmė mažytį stalelį į sve- 
tainę. Visi atsisuko ir išvydę įspūdingą tortą ėmė 
ploti. 

Svečiai užtraukė “Ilgiausių metų“. Abelis Vi- 
nas atsiyrė prie torto ir vienu atsikvėpimu už- 
pūtė visas žvakutes. 

Iš visų pusių sklido širdingi sveikinimai 
gimtadienio proga. Abelis linksmai juokėsi iš 
pokštų apie artėjančią senatvę. Paskui pakėlė 
rankas prašydamas tylos ir kreipėsi į svečius: 

— Dėkoju visiems, kad atėjote šį vakarą kar- 
tu švęsti mano gimtadienį. Tiems, kurių rytoj lau- 
kia darbas... nepavydžiu, — tiesiai išdrožė jis, su- 
keldamas juoko bangą. — Nepriimsiu jokių pa- 
siteisinimų dėl pagirių. Dėl šio vakaro vaišių ga- 
lėsite kaltinti Brin. Jai, kaip šeimininkei, nėra ly- 
gių. — Jis pasisuko ir meiliai ją pabučiavo. 

Ji subruzdo ir paprašė Stiuarto pjaustyti tor- 
tą bei vaišinti svečius. Pirmas gabalas teko 
Abeliui. Kol kiti būrėsi aplink tortą laukdami sa- 
vo eilės, jis pasivedė Brin į šalį. Suradęs nuošalų 
kampelį, Abelis padėjo savo lėkštutę su tortu ant 
stalo krašto. 

— Aš sakiau tiesą. Šis vakaras buvo ypa- 
tingas. 

— Džiaugiuosi. 

— Ypatingas, nes esi tu, Brin. 

Brin pastebėjo, kaip Railis svaidė į juos pik- 
tus žvilgsnius. Linksmai šypsodamasi Abeliui, ji 
tarė: 

— Ačiū, man buvo labai malonu. 

— Žinau, kad dabar ne laikas kalbėti apie 
darbą, tačiau... 

— Tikrai ne laikas, Abeli, — paskubėjo ji per- 
traukti jį, nes akies krašteliu pamatė, kaip Railis 
išėjo iš už baro ir pasuko į jų pusę. 

— Prašau, leisk man užbaigti. Prieš duoda- 
ma atsakymą rytoj, turi išgirsti mano pasiūlymą. 
Kaip tau patiktų keturiasdešimt tūkstančių per 
metus? 

— Beprotybė. 

Per vėlu. Railis jau stovėjo už Abelio lyg juo- 
das paukštis, tykantis grobio. Keista, kad Abelis 
nejautė karšto alsavimo į sprandą. 

— Gal šiek tiek ir beprotiška, — susijuokė 
Abelis, — tačiau aš pasiruošęs mokėti, kad su- 
gundyčiau tave šiuo darbu. 

— Tu per daug dosnus. Pasiūlymas puikus, 
bet aš dar neapsisprendžiau. 

Ir kaip Railiui užtenka įžūlumo slapta klau- 
sytis? Kodėljis nenueina? Kodėl jis pasirodė bū- 
tent šį vakarą, kai jos ateitis priklauso nuo šio 
apsisprendimo? Tik to ir trūksta, kad Railis jauk- 
tų jai protą. 

— Po metų būtum paaukštinta ir gautum 
procentus nuo pelno. Be abejo, kompanija apmo- 
kėtų tavo persikėlimo išlaidas. 

— Aš nelabai žaviuosi persikraustymu į Los 
Andželą. 

Vinas susiraukė ir susimąstė. 

— Noriu, kad būtum laiminga. Kompanija 

ten turi keletą namų. Tu galėtum vieną išsinuo- 
moti, susimokėtum tiktai už komunalinius pa- 
tarnavimus. Vienas stovi pakrantėje, jis tau pa- 
tiktų. 

— Abeli! Aš negaliu leisti, kad tu mokėtum 
už apgyvendinimą. Prašau, nebekalbėkime dau- 
giau apie tai šį vakarą. 

— Tačiau rytoj turiu gauti tavo atsakymą, to- 
dėl noriu tave įkalbėti. Šiandien paskutinė proga. 

— Jeigu aš atsisakysiu, tai visai ne dėl to, 
kad tavo pasiūlymas man nepatiko. 

— Puiku, — pasakė jis nusivylęs, — matau, 
kad esi garbinga, nepaperkama moteris. Atro- 
do, kad kalba apie pinigus tave išmušė iš pu- 
siausvyros. 

Iš pusiausvyros ją išmušė ne kalbos, o nieko 
gera nežadantis Railio veidas. Abelis turbūt pa- 
stebėjo, kad jos žvilgsnis krypsta kažkur už jo 
pečių, ir atsisuko. 

— O, ponas Railis! Bandau įkalbėti Brin pa- 
keisti darbą. Žinote, nelabai protingai pasielgė- 
te, leidęs jai išeiti. 

Abelis Vinas maloniai šypsojosi paniurusiam 
veidui, tačiau akys išliko šaltos. Atmosfera kai- 
to. Abu vyrai priminė du patinus, besivaržančius 
dėl patelės palankumo. 

Pagaliau Abelis tarė: 

— Brin, prie durų laukia būrelis svečių. Jie 
nori atsisveikinti. Reikėtų eiti tenai. 

Nelaukdamas jos sutikimo, jis paėmė ją už 
parankės ir nusivedė. Ji neturėjo kito pasirinki- 

mo, be to, kai svečiai skirstosi, šeimininkės vie- 
ta prie durų. 

Brin jautėsi nesmagiai palikdama Railį to- 
kį prislėgta Ir įpykusį. Sentimentalumas paža- 
dino nepasitenkinimą savimi. Kodėl jai turėtų 
rūpėti, ką galvoja Railis? Ji metė jį prieš keletą 
mėnesių, ir per tą laiką jam jos neprireikė. Iki 
šio vakaro jis buvo visai abejingas jų išsiskyri- 
mui. 

Jam jau nėra vietos jos gyvenime, todėl te- 
gul ir lieka užribyje. 

— Tu viską gerai apgalvosi, tiesa? — pa- 
klausė Abelis, kai po pusvalandžio ji padavė 
jam paltą. 

— Pažadu. 

— Rytoj išgirsiu tavo atsakymą? 

— Taip. 

Visi jau buvo išėję, tik Stiuartas su savo pa- 
su Abeliu. Jis suėmė jos rankas. 

— Žinau, kad išgirsiu teigiamą atsakymą, — 
jo žodžiai nuskambėjo taip, tarsi jis būtų įpratęs 
visada gauti, ką panorėjęs. — Labanakt, Brin. Bu- 
vo nuostabu. 

Jis vėl pabučiavo ją į skruostą. Jai pasidarė 
nejauku pagalvojus, kad užtektų menkiausio pa- 
skatinimo, ir jo tėviškas pakštelėjimas galėtų 
virsti karštesniu bučiniu. 

Saugok, Dieve! Kartą ji jau nuėjo tuo taku. 
Darbinių ir asmeninių santykių painiojimas pra- 
galštingas ne tik nervams, bet ir širdžiai, jaus- 

mams. Daugiau to nebus! Su vienu egoistu ji jau 
gyveno, ir nepaisant to, kad Abelis Vinas jai pa- 
tiko, kad ji gerbė jo sumanumą versle, ji supra- 
to, kad jo ego neleistų dalytis savo šlove su nie- 
kuo, tuo labiau su moterimi. Kaip kad... 

Railis? Ji greitai permetė akimis kambarį. 
Tuščias. Kur Railis? 

Brin pagaliau atsisveikino su Abeliu, užra- 
kino lauko duris ir nuėjo į virtuvę. Stiuartas bai- 
gė pakuoti savo reikmenis. Užpakalinės durys 
buvo plačiai atidarytos. Styvas su Bartu krovė 
daiktus į stovintį ant keliuko furgoną. 

— Ar nematėte... 

— Gražuolio? — Stiuartas neleido jai užbaig- 
ti. — Ne. Mes kaip tik apraudojome jį. Jis turbūt 
išsprūdo nė neatsisveikinęs. Bartas vis dar ne- 
gali atsigauti. 

— Ar nenutilsi! — plykstelėjo Bartas, užsi- 
versdamas ant peties dėžę su lėkštėmis. 

Nuojų erzelynės Brin tik dar labiau įsiskau- 
dėjo galvą. Dabar jai norėjosi tik ramybės ir pa- 
laimingos tylos. Išrašydama čekį Stiuartui, ji 
prisiekė sau, kad jai visai nerūpi netikėtas Rai- 
lio pasirodymas ir toks pat staigus dingimas. 

— Jūs pamiršote išskaityti už barmeno pa- 
slaugas, — pasakė Stiuartas, pamatęs sumą. 

— Tegu tai bus jūsų kišenpinigiai. 

— Jūs tikra lėlytė. Tikiuosi, mes ir toliau ben- 
dradarbiausime. — Stiuartas spustelėjo jai petį 
ir išėjęs pro galines duris tvarkingai jas uždarė. 
Brin užrakino jas ir atsisuko į prišnerkštą virtu- 

ve. Jos indų plovimas neįėjo į Stiuarto pareigas. 
Visur buvo didžiulė netvarka. 

Ji atsiduso pagalvojusi, kad jeigu viską taip 
paliks iki ryto, negalės ramiai miegoti. Taigi pir- 
miausia reikia persirengti. Ji lėtai užkopė į viršų 
ir įėjo į miegamąjį. 

Pravėrusi duris, Brin sustojo lyg ištikta sta- 
bo. Atrėmęs galvą į atlošą, ant jos lovos tysojo 
Railis ir vartė paskutinį “Broadcasting"“ numerį. 

— Visi išėjo? 

— Ką čia darai? 

— Ilsiuosi. Ar gali įsivaizduoti, kad beveik 
keturias valandas nebuvau nė prisėdęs? 

— Neapsimesk, kad nesupranti, ko klausiu, — 
piktai užriko ji. — Ką čia mano miegamajame, 
mano lovoje, veiki? Aš maniau, kad iškeliavai 
namo. 

— Namo? — paklausė jis, mesdamas žurna- 
14 į šalį. — Aš neturiu 112mų4. Aš turiu namą, ku- 
ris buvo mano namai... kai su manimi gyveno 
mano Žmona. 

Brin nusigręžė nuo jo ir nuspyrė nuo kojų 
batelius. Pažvelgusi į veidrodį, ji brūkštelėjo ran- 
komis per plaukus. 

— Pavargau. 

— Taip ir atrodai. Eikš, prigulsi. — Jis pa- 
tapšnojo šalia savęs. Veidrodyje atsispindintis jo 
atvaizdas atrodė toks pat gundantis, kaip obuo- 
lys Ievai, be to, dar ir pavojingas. 

— Nė nesvajok. 

Jis nusijuokė: 

— Kodėl? Ar todėl, kad dar nepamiršai, kaip 
mums būdavo smagu sugrįžus iš pobūvių? 

Tiksliai pasakyta. Jeigu ji dabar atsigultų ša- 
lia, jiedu mylėtųsi, ir ji vėl įsisuktų į tą patį ratą. 
Ji nebeturėtų jėgų vėl išsikapstyti. Pirmą kartą ji 
vos atsilaikė. 

— Neprisimenu. 

— Ir dar kaip prisimeni, todėl ir bijai atsi- 
gulti šalia. Kažin kodėl taip gera mylėtis po ba- 
liaus? Gal todėl, kad būni atsipalaidavęs, puikios 
nuotaikos? Grįžę iš pobūvių mes nuostabiai leis- 
davome laiką... 

— Kodėl nepalieki manęs ramybėje? Negi 
negirdėjai, kad šį vakarą nesu nusiteikusi kalbė- 
tis apie tai? 

— Ar tebeturi tą nėriniuotą diržą keliaraiš- 
čiams? 

Brin staigiai atsisuko išsigandusi, kad jis 
kiaurai mato per jos drabužius. 

— Ne! 

Jis išsiviepė: 

— Melagė. Tu ir dabar su juo. 

— Visai ne! 

— Įrodyk. 

— Ne. 

Railis ėmė juoktis, ir ji nėrė į vonios kamba- 
rį, kad jis nepastebėtų jos šypsenos. 

— Ką ten veiki? — šūktelėjo jis. 

— Persirengiu. 

— Argi ne kvaila? 

— Kas? Persirengimas? 

— Ne, slėpimasis. Aš juk jau esu matęs tave 
nuogą. Galėčiau vaizdžiai nupasakoti kiekvieną 
smulkmeną ant tavo nuostabaus kūno. 

Užsidariusi vonioje, Brin atsisegė užtrauk- 
tuką ir nutraukė suknelę žemyn. Likusi tik su nė- 
rinių diržu, ji nusišypsojo. Ta juosta visada jį už- 
degdavo, nors geismo jis ir šiaip nestokojo. Pro 
uždaras duris atsklido kiti žodžiai, nuo kurių pa- 
raudo visas kūnas. 

— Galiu lažintis, kad esi apsimovusi ir to- 
mis kelnaitėmis, kurios priderintos prie diržo! 

Ji greit iššoko iš mažytės atlaso skiautelės. 

— Ne! 

— Įsivaizduoju, kad dabar stovi apsimovu- 
si tik plonytėmis juodomis kojinėmis. 

Ji skubiai nusimovė kojines. Keikdama save 
už kvailumą, kad įsivėlė į tą vaikišką žaidimą, ji 
pagaliau liko visai be drabužių. Negaišdama lai- 
ko užsimovė kitas kelnaites, senus džinsus ir įlin- 
do į sportinę palaidinukę. Tada įsispyrė į moka- 
sinus ir grįžo į miegamąjį. 

— Žavinga, — dabar jo balse pasigirdo iro- 
nija. 

— Jeigu nepatinka mano drabužiai, gali ke- 
liauti sau. 

Norint pasiekti duris, teko praeiti pro lovą. 
Railis persisvėrė per lovą ir sugriebė ją už kel- 
nių juosmens. Ji suspiegė, bet nesuspėjo ištrūk- 
ti. Jis parmetė ją aukštielninką ant lovos ir šyp- 
sodamasis užsiropštė ant viršaus. 

— Leisk atsikelti! 

— Oho! Kai būni labai manieringa, tavo aky- 
se įsižiebia žiburiukai, ir tada tave reikia prige- 
sinti. Paduosi tau pirštelį, tai tu pačiupsi visą 
ranką. — Jis pasitrynė nosimi įjos ausį. — Norė- 
čiau tau duoti kur kas daugiau negu pirštelį, 
Brin. 

— Kaip vulgaru. 

— Visiškai teisingai, bet tau patikdavo. Kuo 
begėdiškiau kalbėdavau, tuo labiau patikdavo. 

— Aš... Ai, baik! — Jis ėmė skaičiuoti jos šon- 
kaulius. Ji baisiausiai bijojo kutenimo. — Raili, 
baik, girdi? 

— Pasakyk "prašau". 

— Prašau, — Brin gaudė orą, — prašau. 

Jis liovėsi kutenti ir pakišęs ranką po palai- 
dinuke paglostė pilvą. 

— Kertu lažybų, kad tu su tomis kelnaitėmis. 

— Kertu lažybų, kad ne. 

— Iš ko lažiniesi? 

— Pats ir pasakyk. 

— Iš bučinio. 

Įsitikinusi, kad laimės, Brin tarė: 

— Pažiūrėsim. 

Jo mėlynos akys žvelgė tiesiai į ją. Ji nuščiu- 
vo. Jis prasegė jos džinsus, patraukė užtrauktu- 
ką ir išpešė palaidinukę. 

Juodų atlasinių kelnaičių Railis nepamatė, 
tačiau melsvas šilkas jam pasirodė lygiai toks pat 
jaudinantis. Jis taip stipriai jos pasiilgo, kad net 
užsimerkė. Kai vėl atsimerkė, palietė lygų, švel- 
nų jos pilvą. 

— Laimėjau, — droviai sušnabždėjo Brin, ne- 
atlaikiusi jo karšto žvilgsnio. 

— Pasuoju. 

Jo ranka drąsiai įslydo į šilkines kelnaites. 
Giliai krūtinėje sudejavęs, Railis palenkė galvą 
ir karštai išbučiavo visą jos pilvą. Brin nebuvo 
pamiršusi aistringų jų glamonių ir pajuto, kaip 
pažįstami geismo liežuviai laižo visą kūną. Jos 
pirštai nevalingai paniro į pašarmojusius jo plau- 
kus ir švelniai gniaužė juos, atkartodami jo klai- 
džiojančio liežuvio judesius. 

Nors jos kūnas pasidavė, protas nepripaži- 
no pralaimėjimo. 

— Ne, Raili, ne. 

— O taip! 

— Ne, — inkštė ji, suvokdama ir žlugimą, ir 
sužadintą geismą, kai jis apsistojo ties pačia jaut- 


riausia jos kūno vieta. — Ne! 

Jis kilstelėjo. Brin jautė ant veido šiltą kvė- 
pavimą. 

— Kodėl? Tu nori manes. 

— Ne. 

— Nori. Tu — mano žmona. 

— Jau nebe. 


— Jokie dokumentai to neįrodo. 

— Neoficialiai, bet... 

— Gerai. Tu išėjai. Aš leidau išeiti. Daviau 
tau erdvės, atstumą, laiko. Kiek dar tesis tas ta- 
vo Žaidimas, Brin? 

— Tai ne žaidimas! 

— Tu nesutiksi mylėtis su manimi? 

— Ne. 

Railis nusirito nuo jos, atsivertė ant nuga- 
ros ir susiėmė rankomis veidą. Jis ilgai taip gu- 
lėjo sunkiai alsuodamas. Glotniai prigludę džin- 
sai išryškino jo susijaudinimą. Brin atplėšė akis 
pabūgusi, kad net dabar gali neatsilaikyti, nes 
Railio ji norėjo labiau už viską pasaulyje. Velniop 
išdidumą! Ji nori Railio. 

Bet jis atitraukė rankas nuo veido ir atsisė- 
do ant lovos krašto. 

— Taip, turbūt tai ne Žaidimas. Kelias valan- 
das, vieną naktį, keletą dienų būtų galima pava- 
dinti Žaidimu, bet tik ne septynis mėnesius. Kad ir 
kokia būtų priežastis, matyt, ji buvo rimta, tiesa? 

— Taip, labai. 

Ji irgi atsisėdo, užsisegė džinsus ir susirū- 
pinusi pažvelgė į jį. Jis švelniai ir liūdnai nusi- 
šypsojo. Palietęs pirštu jos skruostą, tarė: 

— Eikime tvarkytis. 

Paėmęs už rankos, jis nusivedė ją žemyn. 

— Norėčiau, kad išeitum, Raili. 

— Dar ne. 

— Prašau. 

Jeigu pasikartotų panaši scena kaip miegama- 
jame, visas jos ryžtas išgaruotų. Vien jo buvimas 
netoliese kelia pavojų. Todėl ji ir išsiskyrė — grei- 
tai, ryžtingai, visam laikui. 

Ji ištraukė ranką iš jo saujos. 

— Ne. Juk sakiau, kad tarp mūsų nieko nėra. 

— Pastebėjau, kaip jūs elgėtės. 

— Mesniekaip nesielgėm! 

Mačiau, kaip jis tave gal šešis kartus pa- 
bučiavo. 

Dėl Dievo, jis pabučiavo į skruostą keletą 
kartų tiesiog norėdamas padėkoti. 

— Na ką gi, — tarė jis, išberdamas pelenus 
iš krištolinės peleninės į plastmasinį šiukšlių 
maišą, atsineštą iš virtuvės, — man nepatinka, 
kai kiti vyrai bučiuoja mano žmoną, nesvarbu, 
kad šitaip jie reiškia “dėkingumą . 

— Leisk nusijuokti. 

— Kaip tai turėčiau suprasti? — Jis rinko ne- 
švarias stiklines nuo baro ir dėjo ant padėklo, o 
ji mėtė į šiukšlių maišą popierines servetėles ir 
padėkliukus. 

— Tu irgi bučiuodavai kitų vyrų žmonas. 
Neprisimenu nė karto, kad būnant draugijoje 
moterys neprieitų ir neapkabintų tavęs. Tu visa- 
da jas pabučiuodavai. 

— Tai susiję su mano darbu. 

— Bet tu nekreipei į tai dėmesio. 

— Palūkėk! — Jis spragtelėjo pirštais, tarsi 
jam būtų kilusi geniali mintis. Iš jo akių matėsi, 
kad jam sunku tuo patikėti. — Ar tik tai ir nebu- 
vo priežastis? 

— Kieno? 

— Išsiskyrimo. Tu nusprendei išeiti dėl to, 
kad mane pabučiavo kažkokia kekšė? 

— Nebūk juokingas, Raili, — pyktelėjo ji, 
kad jis palaikė ją tokia ribota. — Jeigu taip bū- 
čiau galvojusi, nebūčiau su tavimi išgyvenusi 
penkiolikos mėnesių. 

Brin nebenorėjo tęsti to pokalbio, todėl kai 
atnešė indus ir šiukšles į virtuvę, paklausė: 

— Tu nealkanas? Juk neturėjai laiko paval- 
gyti. 

— Šiek tiek perkandau, bet daugiau nenorė- 
jau. — Jis atidarė šaldytuvą ir apžiūrėjo maisto 
atsargas. — Beje, tu man dar nepadėkojai, kad šį 
vakarą tave išgelbėjau. 

Jos pirštai, rišantys pilną šiukšlių krepšį, 
stabtelėjo. 

— Ačiū, Raili, — nuoširdžiai padėkojo ji. 

Jis dirstelėjo per petį ir mirktelėjo jai. 

— Nors tiek įvertinai mane. — Darydamas 
sumuštinį su kumpiu, jis priėjo prie jos. — Džiau- 
giuosi, kad galėjau padėti, be to, buvo visai sma- 
gu. Tik būtų geriau, jei tas pobūvis būtų buvęs 
skirtas ne Abelio Vino garbei. Ir dar vienas da- 
lykas, — tęsė jis, tepdamas garstyčias ant rugi- 
nės duonos riekutės. — Man nepatiko, ką jis kal- 
bėjo apie mane, tai yra kad leidau tau "išeiti". 
Kodėl jūs aptarinėjote persikraustymo išlaidas ir 
nemokamą nuomą už namą? Kokį darbą jis tau 
siūlo? 

— Labai gerą, — nuoširdžiai atsakė ji. — Ar 
ragavai krevečių? — Ji įsimetė vieną į burną. 

— Kokį darbą, Brin? — jis neleido jai nu- 
krypti nuo temos. 

— "Pirmojo puslapio“ redaktorės, — veng- 
dama jo žvilgsnio, tyliai atsakė ji. 

Railis padėjo nepaliestą sumuštinį ant lėkš- 
tės. Eidamas prie galinių durų, jis žvelgė pro lan- 

gą į horizontą: prieš akis plytėjo vieno iš gražiau- 
sių pasaulio miestų panorama. Bet šį vakarą jis 
to net nepastebėjo. Railis susikišo atbulas plaš- 
takas į užpakalines džinsų kišenes ir tyliai švilp- 
telėjo: 

— Iš tiesų geras. 

— Aš dar nesutikau, — skubiai tarė Brin. Ne- 
žinia, kodėl jai kilo noras apsaugoti jį. Tačiau jis 
neturi to Žinoti, kitaip bus įžeistas jo orumas. 

— Kodėl? — atsisuko jis. 

— Tebesvarstau. 

— O ko čia svarstyti? “Pirmasis puslapis" 
liaupsinamas visose publikacijose. Ši televizijos 
laida žada būti pati populiariausia nuo “Šio va- 
karo šou“ laikų. 

— Dar toli iki to, viskas dar tik eskizų stadi- 
joje. Ir pati koncepcija neaiškiai apibrėžta, nepa- 
sirinkti talentai. Net rinkos tyrimo grupės dar nė- 
ra. — Brin turėjo pasakyti viską, kad jis nepa- 
galvotų, jog buvo atmestas kaip netinkamas kan- 
didatas vesti naująją laidą. — Abelis planuoja 
pradėti rodyti šią laidą kitų metų pradžioje. Ji 
bus sindikuota. Jokių garantijų, kad ją pirks ki- 
tos stotys. 

— Pirks. Vino milijonai padės. Gardaus kąs- 
nelio niekas neatsisakys. — Railis tiriamai pa- 
sižiūrėjo į ją. — Tai jis nori, kad tu būtum reži- 
sierė? 

— Jų bus keli. Kažkoks Holivudo veteranas 
paskirtas vykdančiuoju režisieriumi. 

— Tai kodėl vis dar svarstai? 

— Man patinka dabartinis darbas, — ji pa- 
bandė išsisukti. 

— Ta menkavertė radijo laida? — negalėjo 
patikėti jis. 

— Man ji ne menkavertė. 

— Tavo talentui ji per menka. Ten gali dirbti 
bet kas, ką tik išėjęs bendravimo kursą koledže. 
Tu pati Žinai, kad sugebi kur kas daugiau. Be to, 
tu turi dirbti televizijoje. Kodėl abejoji? Nori di- 
desnio atlyginimo? 

— Ne. 

— Tada aš nesuprantu. 

Brin apsilaižė lūpas. 

— Pirmiausia turėčiau persikelti į Los An- 
dželą, o tu juk žinai, kad man labai patinka San 
Franciskas. 

— Tu paliktum ne vien tik miestą. 

— Taip. — Ji pešiojo indų pašluostės krašte- 
lį. — Ir savo tėvus. 

— Ir mane. — Brin pakėlė galvą, ir jos akys 
susidūrė su skvarbiu žvilgsniu. — Taip ir būtum 
išvažiavusi iš miesto, nieko man nepasakiusi? 

— Ne. Aš... — Ji sunkiai nurijo seiles. — Aš 
ruošiausi prašyti skyrybų. 

Stojo spengianti tyla. Galiausiai Railis suar- 
dė tą tylą: 

— Tai anksčiau skyrybų neprašei dėl to, kad 
tik dabar gavai patrauklų pasiūlymą dėl darbo? 

Šitoks kaltinimas gėlė, bet buvo pateisina- 
mas. Matyt, jis taip suprato, todėl Brin nekalti- 
no jo dėl tokios išvados. Jeigu tik jis žinotų, kad 

jis ir buvo pagrindinė pi, dėl o ji iš 1 
to nepriėmė Vino pasiūlymo! Ji negalėjo susitai- 
kyti su mintimi, kad teks galutinai, negrįžtamai 
išsiskirti su Railiu. 

Nors jie tuos septynis mėnesius ir gyveno at- 
skirai, oficialiai tebebuvo susituokę. Gyveno ta- 
me pačiame mieste, turėjo tą pačią pavardę. Jei- 
gu ji sutiktų dirbti “Pirmajame puslapyje“ ir iš- 
vąžiuotų į Los Andželą, oficialios skyrybos būtų 
neišvengiamos. 

— Prisiekiu, tie dalykai visiškai nesusiję, — 
pasakė ji. 

Railis lėtai prisiartino ir pažiūrėjo jai tiesiai 
į akis, stengdamasis įžvelgti bent kokį atsakymą 
į jį kamuojantį klausimą. 

— Kodėl tu mane palikai, Brin? Jeigu gyve- 
nimas su manimi ir buvimas mano žmona buvo 
tokie nepakenčiami, kodėl tu visiškai neišsilais- 
vinai nuo Manes? 

Jis suėmė jos veidą delnais ir kilstelėjo jos 
galvą. Nykščiais nubraukė ašaras. 

— Kodėl? 

— Nežinau, — sudejavo ji. — Priežastis ne 
viena. Milijonai priežasčių. Jos visos susipynė 
mano galvoje. 

Railis prispaudė lūpas prie jos kaktos, pri- 
sitraukė ją ir užsimerkė iš:malonumo ir skaus- 
mo, kad laiko ją savo glėbyje, bet negali jos tu- 
reti. 

— Tu neprašei skyrybų, nes jų nenori. Tu ne- 
nori prarasti manęs, kaip ir aš nenoriu prarasti 

tavęs. Tu ir to darbo nenori, kitaip būtum iš kar- 
to pasinaudojusi proga. 

— Nemanai, kad galiu tai padaryti? 

Jis truputį atsitraukė ir nusišypsojo jai: 

— Žinau, kad gali. Gal manai, kad pamir- 
šau, ką padarei dėl “Ryto su Railiu"? 


Po trijų mėnesių nuo jos darbo televizijoje 
pradžios pasirodė reitingo rezultatai: “Rytas su 
Railiu“ dar neiškopė į pirmąją vietą, tačiau spar- 
čiai artėjo prie jos. 

Brin leido savo darbuotojams surengti šven- 
tišką pasisėdėjimą prie kavutės prieš gamybinį 
pasitarimą. Ji buvo kieta, reikli viršininkė, tačiau 
visus savo pavaldinius išmokė siekti tikslo su ug- 
nele. 

Šito ji turbūt išmoko iš savo tėvo, kuris dir- 
bo laivyne. Paskutinė jo darbo vieta buvo San 
Franciske. Kesidžių šeima taip pamilo šį kosmo- 
politišką miestą, kad admirolui Kesidi išėjus į 
pensiją, nutarė čia pasilikti. Vaikystėje Brin tu- 
rėjo klajoti su tėvais po visą pasaulį, užtat trejus 
paskutinius metus vidurinėje mokykloje ji pra- 
leido toje pačioje vietoje. 

Žmonės, su kuriais ji dirbo, pažino ją kaip 
energijos kamuolį, kuris tol bombarduodavo, kol 
jie viską atlikdavo idealiai. Jai niekada netrūko 
novatoriškų idėjų. Jų grupė tik godžiai klausėsi 
ir kraipė galvas, kai ji pasiūlė neapsiriboti vien 
studija ir pradėti kurti laidas įvykio vietoje. 

— ... su gyvais žiūrovais, — užbaigė ji užsi- 
degusi. 

ia Gyvais? 

— Su žiūrovais? 

Railio atsakymas nesiskyrė nuo kitų. 

— O kodėl ne? — spyrėsi ji nesuprasdama, 
kodėl jie nerodo jokio susidomėjimo. 

— Niekas taip nedaro. 

— Tikrai gera priežastis, — niekinamai 
žvilgtelėjusi, sausai atkirto ji. — Ačiū Dievui, nie- 
kas to nepasakė Filui Donakui. 

— Puiku, jūs pasakėte savo nuomonę, o kaip 
dėl pinigų? Studijos kamerų pervežimas brangiai 
kainuos. O kur dar papildomas laikas sumonta- 
vimui? 

— Palikite tai man, — užtikrino ji. — Jeigu 
aš dėl visko susitarsiu su vadovybe, ar jūs būsi- 
te pasiruošę dirbti? — Jie linktelėjo. Jos entuziaz- 
mas užkrėtė. — Raili? — paklausė ji. 

Pirmas kelias bendro darbo savaites jied- 
viem bendrauti sekėsi itin sunkiai. Jis rūstinosi, 
ji kiaurai permatė jį; jis bambėjo, ji nesiklausė; 
jis šaukdavo, ji atrėždavo atgal. Kartais nuo jų 
ginčų drebėdavo langų stiklai, kol jis pagaliau 
pradėjo skaitytis su jos sprendimais. Pasirodė, 
kad ši lėlytė toli gražu ne kvailutė. 

— Jeigu tau pavyko prisijaukinti tą furiją rau- 
donais plaukais, vadinasi, gali padaryti bet ką. 

Po keturių savaičių jie transliavo penktą ir 
paskutinę laidą tą savaite tiesiai iš naujo preky- 
bos centro. Kiekvieną rytą į filmavimo vietą su- 

sirinkdavo keli šimtai žiūrovų. Brin idėjos sėk- 
me įsitikino visos studijos kolektyvas, pradedant 
pasiuntinukais ir baigiant direkcija. 

Tai buvo pati nuostabiausia savaitė. Nesi- 
liaujantys skambučiai ir laiškų lavina rodė, jog 
žiūrovams patiko naujovės. Pardavimų skyrius 
vertėsi per galvą atakuojamas rėmėjų, kurie no- 
rėjo pirkti komercinę “Ryto su Railiu“ reklamą. 

Brin su Railiu dirbo petys į petį. Griežtoji re- 
žisierė tapo ir jo garderobo konsultante, grimuo- 
toja, scenariste ir apskritai dešiniąja ranka. 

— Brin? 

— Mmm? — Ji buvo rimtai užsiėmusi, ban- 
dydama tinkamu atstumu prisegti mikrofoną 
prie jo kaklaraiščio. Filmavimo aikštelė jau se- 
nokai buvo ištuštėjusi. Brin pašoko nuo aukštos 
kėdutės, kuri stovėjo už kameros, ir nuėjo prie 
pakylos, norėdama pataisyti mikrofoną. 

— Jeigu aparatų bosas nutvers, tavo užpa- 
kaliuko nepagailės. 

— Tikėkimės, kad niekas nenutvers. 

— Ta-aip. Tikrai nenorėčiau, kad kas nors at- 
sitiktų tokiam žaviam užpakaliukui. 

Brin apsimetė neišgirdusi komplimento. To- 
kie bendradarbių komentarai jai nieko nereiškė, 
todėl buvo galima praleisti juos pro ausis. 

— Aš labai greitai. 

— Neskubėk. Man patinka, kai tavo pirštu- 
kai liečia mano krūtinės plaukus. 

Tai jau kažką reiškė ir nebepraslydo pro ausis. 

Jų akys susitiko. Brin sumišo suvokusi, kaip 

arti jųdviejų veidai. O pirštai tikrai lietė jo krū- 
tine, nes norėjosi kuo geriau paslėpti mikrofono 
laidą. Iš susijaudinimo ji lyžtelėjo lūpas, o tai ir- 
gi neliko jo nepastebėta. 

— Na štai, sutvarkiau, — pasakė ji ir sku- 
biai atitraukė rankas. 

— Priešpiečiai? 

— Kas? 

— Priešpiečiai? Šiandien? Kai viską baig- 
sime. 

— O, nemanau, ne. 

— Vakarienė? — Railis pergalingai ir viliū- 
giškai nusišypsojo. Pirmoje žiūrovų eilėje kaž- 
kas atsiduso. Be abejo, moteris. Nuo jo šypsenos 
Brin pajuto silpnumą kojose ir dar kažkokį ne- 
patirtą, džiuginantį ir nerimastingą jaudulį. 

— Tikrai ne. 

— Tada pusryčiai. 

— Aš visada pusryčiauju namuose. 

— Ir aš. 

Nuo šios švelnios užuominos jai nutvilkė vi- 
są kūną. Jo žvilgsnis nekėlė jokių abejonių, ko- 
kius pusryčius jis turėjo galvoje. 

— Ei, Brin, mažyte! — šūktelėjo vyriausia- 
sis operatorius. — Koks puikus reginys! Skubiai 
nešk savo užpakaliuką į šoną, jei nenori, kad jis 
patektų į pirmą kadrą! Skaičiuoju atgal nuo tris- 
dešimties sekundžių! 

Ji pasisuko ir nubėgo. Tikrąja to žodžio pras- 
me. Ir ne tik tam, kad nepatektų į kadrą, bet kad 
pasislėptų nuo hipnotizuojančių Railio akių, 

užburiančio balso, gundančių užuominų ir nuo 
savo išdavikiškų jausmų. 

Keletą savaičių ji jautė, kad tarp jos ir Džo- 
no Railio atsirado abipusis supratimas, įsivyra- 
vo gana geri darbiniai santykiai, netgi užsimez- 
gė kažkas panašaus į atsainią draugystę. Buvo 
akimirkų, kai įsitikinusi, kad jos nestebi nei jo, 
nei bendradarbių akys, Brin pažvelgdavo į jį kaip 
bet kuri kita moteris, įvertindama jo patrauklu- 
mą ir vyriškumą. Kažin kuri moteris to nepaste- 
bėtų ir nesižavėtų? 

Bet tik ne šitai! Apie tai negali būti nė min- 
ties! To reikia išvengti bet kokia kaina. 

Pasibaigus laidai, ji slapta vylėsi, kad jis su- 
siras ją ir pratęs jų pokalbį. Aišku, ji niekada ne- 
sutiks eiti į pasimatymą, bet juk smagu, kai tave 
kas nors vaikosi. 

Vos išjungus kameras, Railį apsupo visas 
tuntas gerbėjų, alpstančių dėl jo autografo. Vie- 
na jų vos nenusuko jam sprando, siekdama pa- 
bučiuoti į lūpas. Jis tik nusijuokė ir atlaidžiai su- 
teikė jai tą malonumą. 

— Brin? 

— Ką? — Ji buvo neapsakomai įsiutusi ir pa- 
šaukta vardu taip staigiai atsisuko, kad Vitni 
Stoun net atšoko išsigandusi. Tik tada Brin paju- 
to, kaip kietai ji buvo sugniaužusi kumščius. — 
Atleisk, Vitni. Kas atsitiko? 

— Turiu visiems pranešti. Kai tik susitvar- 
kysime, visi eisime kartu pietauti. Tėvelis vaiši- 
na. Švesime. — Ji pasakė restorano pavadinimą, 
ir Brin linktelėjo sutikdama. 

Tačiau ji nenuėjo pasiteisinusi sau, kad sta- 
las užverstas krūva nesutvarkytų popierių, kad 
studijoje kalnai darbų, o kur dar daugybė būti- 
nų atsakyti telefonų skambučių ir laiškų. Bet 
tikroji priežastis buvo nežinia dėl ko apėmęs 
kunkuliuojantis, beprotiškas pyktis. Tiesą sa- 
kant, ji žinojo jo priežastį ir nuo to tik dar la- 
biau tūžo. 

Kaipgi ji galėjo pripažinti, kad pavydėjo 
kiekvienai moteriai, kuri lipte lipo prie Džono 
Railio? Ji tai jau tikrai nepapildys tų apkvaitu- 
sių gerbėjų sąrašo! 

Nuotaika nėmaž nepasitaisė net tada, kai net 
nesiteikęs pasibelsti pro jos kabineto duris įvir- 
to Railis. Paskui jį pokštelėjo durys. 

— Kur tu buvai? 

Brin beveik pašoko nuo kėdės ir netrukus ka- 
ringai stovėjo priešais. Jiedu atrodė kaip du pa- 
sirengę kovoti boksininkai. 

— Jeigu turi klausimų dėl laidos, prašyčiau... 

— Kur, velniai griebtų, buvai? Dim Vit sakė 
tau perdavusi, kad renkamės pietų. 

— Sakė, bet aš nutariau neiti, — atšovė Brin 
ir be jokios priežasties su trenksmu uždarė stal- 
čių. Ji nusilaužė nagą ir susikeikė. 

— Kodėl? 

— Nenorėjau! 

— Aš norėjau, kad tu ateitum! 

— Nemanau, kad pasigedai manęs. Esu tik- 
ra, kad aplink tave tūpčiojo virtinės besiseilio- 
Jančių gerbėjų. 

Kokią akimirką Railis spoksojo į ją, 0 pas- 
kui pliaukštelėjo delnu sau per kaktą. 

— Dieve, ji pavydi! 

— Ką?! — suspigo Brin. — Aš?! — Iš jos akių 
teliko plyšiukai. — Tu esi pasipūtęs, arogantiš- 
kas klounas! Neduočiau nė... 

Railis lengvai stumtelėjo ją prie sienos. Bet 
tame judesyje slypinti jėga galėjo bematant iš- 
leisti jai visą kvapą. Jis užspeitė ją tarp savęs ir 
sienos. 

— Tu man sukėlei tikrą pragarą ir tikrą... — 
Prisispaudęs klubais prie jos, jis pasakė daugiau, 
negu būtų galėjęs išreikšti žodžiais. — Dar ne- 
turėjau nelaimės sutikti tokios varančios iš pro- 
to, dirginančios ir pragariškos moters. Nė viena 
manęs taip neerzino ir nesiutino, — jo balsas pa- 
žemėjo, — nejaudino... velniava... 

Railis įsisiurbė į jos lūpas. Brin plėšėsi iš jo 
glėbio kaip laukinė katė, raitėsi ir muistėsi, o kai 
išlaisvino rankas, įsikibo nagais ir galiausiai 
skėlė antausį. 

Deja, Railis buvo stipresnis. Jis buvo vyras. 
Žūtbūt siekdamas tikslo ir deginamas aistros, jis 
dar ryžtingiau spaudėsi prie jos lūpų, kol panar- 
dino liežuvį jos burnoje. 

Maištingas mykimas pamažu rimo, virto vos 
girdimu murmesiu ir galiausiai visiškai ištirpo 
geisminguose atodūsiuose, paklūstant reikliam 
jo liežuvio įkalbinėjimui. Pajutęs, kad ji liovėsi 
priešintis, jis suėmė delnais jos galvą ir atlošė ją. 
Bučinys sušvelnėjo. Lūpos nebesiveržė prie gro- 

bio, tik įtikinėjo. Liežuvis nebesibrovė, bet skaus- 
mingai lėtai ir užtikrintai skendo jos burnos gel- 
mėje. 

Bučinys truko visą amžinybę. 

Kai jis pagaliau atsitraukė, jų žvilgsniai bu- 
vo sumišę ir padūmavę. 

— Po velnių, Brin, — sušvokštė jis. — Ką tu 
man padarei? Kas čia darosi? 


4 skyrius 


Virtuvėje buvo taip tylu, jog į kriauklę la- 
šančio vandens garsas prilygo Niagaros kriok- 
lio ūžesiui. 

— Pirmasis bučinys pakirto man pakink- 
lius, — kimiai sušnibždėjo Railis jai į ausį pui- 
kiai žinodamas, kad jos atmintis tokia pat gy- 
va, kaip ir jo, ir visiškai nesvarbu, ar ji pati tai 
pripažino, ar ne. — Nieko nėra saldesnio už ta- 
vo bučinį. Aš niekada nepasisotinsiu tavo lūpo- 
mis. Joms neprilygsta niekas. 

— Raili, prašau. — Brin vėl apėmė alpulys. 
Pasiutęs miklumas liežuvėlio! Kaip gundymo 
specialistas, Railis žinojo, ką sakyti ir kaip saky- 
ti. Nenuostabu, kad lipšnus, tarsi medumi patep- 
tas balsas ir užliūliuojanti intonacija užtikrino 
jam ryto pokalbių laidos karaliaus karūną ne vie- 
neriems metams. Moteriška auditorija tokiems jo 
kerams neatsispyrė. 

Tačiau dabar jis nežiūri iš televizoriaus ek- 

rano, 0 ji nėra jo auditorija. Viskas vyksta realy- 
bėje. 

— Praeities prisiminimai nei tau, nei man ne- 
duoda nieko gero, — ji stumtelėjo jį ir toliau ruo- 
šėsi aplink barą. 

— Bailė. 

Brin atsuko karšto vandens čiaupą iki pat ga- 
lo ir netrukus paniro garų debesyje. 

— Aš ne bailė. 

Jis nusikvatojo. 

— Tą dieną admirolas Kesidis nebūtų tavi- 
mi didžiavęsis. O jeigu jo laivyne būtų atsiradę 
tokių bailių, nė vienas nebūtų išvengęs jo kul- 
kos. 

— Aš tavęs nebijojau, Raili. 

— Aišku, bijojai ne manęs, — jis palietė pirš- 
tu jos nosies galiuką, — o savęs. Išsigandai to, 
kas vyko tavyje. Čia, — jis perbraukė pirštu per 
jos krūtinę ir lengvai spustelėjo kažkur pilvo 
apačioje. 

Ji nubloškė jo ranką. 

— Aš tik paprasčiausiai išėjau iš kabineto. 

— Pabėgai kaip išgąsdintas triušis. 

— Jeigu geriau pagalvotum, prisimintum, 
kad mane pašaukė. Mane iškvietė studijos direk- 
torius. — Brin supykusi įpurškė skysto muilo į 
kriaukle. 

— Taigi, kad prisimenu. Dim Vit pabeldė į 
tavo kabineto duris kaip tik tą akimirką, kai pa- 
liečiau tavo krūtinę. Aš niekad jai to nedovano- 
siu, — šaipėsi jis. 

"Dėkui Aukščiausiajam, kad ji pataikė pa- 
čių laiku. Nesuprantu, kas man buvo šovę į galvą. 

Aš būčiau išsiaiškinęs, jei ji nebūtų su- 
trukdžiusi. — Dėl šelmiško šypsnio ir ugnelės 
akyse nereikėjo spėlioti, ką jis turėjo omenyje. 

Brin užliejo toks karštis, tarsi ją būtų glos- 
tes pats velnias. 

— Darbe nieko panašaus nebūtų atsitikę. 
Abiem užteko proto. 

Railis dėliojo į indaplovę indus, kuriuos ji 
buvo praskalavusi muiluotame vandenyje. Jis su- 
kikeno. 

— Brin, mažyte, tu vis dar tokia pat naivi. Už- 
sirašyk tai. Jeigu Dim Vit nebūtų tą sekundę pa- 
beldusi į duris, kaip mane gyvą matai, būčiau pa- 
lindęs po tavo sijonu ir paėmęs tave. Tiesiog ten 
pat. Aš buvau praradęs nuovoką. Privalėjau tu- 
rėti tave, bučiuoti tave. Taip, man užtenka sveiko 
proto suprasti, jog kabinetas nėra tinkama vieta 
mylėtis, bet vos tave paliečiau, jis kažkur dingo. 

Jis atsigręžė ir apgaubė ją Žydra akių lieps- 
na. Jos rankos sustingo panardintos į kriauklės 
putas. 

— Kai neatėjai priešpiečių, taip įsiutau, kad 
norėjau nusukti tau sprandą. Tačiau nepabučiuo- 
ti tavęs negalėjau. Turėjau pabučiuoti, nors ir 
dangus būtų užsiliepsnojęs, nors ir pats nelaba- 
sis būtų bandęs nusitempti mane į pragarą. 

Brin vos atplėšė akis nuo jo. Tačiau ausų juk 


neužsikimši. Jo žodžiai buvo švelnūs kaip akso- 
mas: 

— Po to pirmojo bučinio supratau, kad įsi- 
mylėjau tave. 

Jis truputį atsitraukė, ir jai iškart palengvė- 
jo. Brin keikė save, kad leido jam taip priartėti ir 
Žaisti jos jausmais. To neturi būti. Nežinia kodėl 
jis pasigedo jos tik po septynių mėnesių. Tačiau 
vos tik jo savimeilė bus paglostyta, vos tik ji pa- 
tenkins jo įgeidžius, ji ir vėl grįš ten, nuo ko pra- 
dėjo. 

— Tu nebaigei valgyti sumuštinio, — pasa- 
kė ji, bandydama nukreipti jo dėmesį. 

— Suspėsiu, — atsainiai tarstelėjo Railis, tar- 
si jo mintys būtų kažkur kitur. Jis sėdėjo ant ta- 
buretės, kojas uždėjęs ant pakojo. — Manau, kad 
tada ir tu supratai, jog myli mane. 

Jos gudrybė nepadėjo. Jis atrodė sutrikęs. Gal 
ir ji gali be skausmo atgaivinti praeitį? Galjos ven- 
gimas kalbėti apie tas laimingas dienas kaip tik ir 
yra pripažinimas, kad jos jausmai tebėra gyvi? Te- 
būnie ji prakeikta, jeigu išsiduos jam. 

— Kodėl taip nusprendei? — ji apsimetė abe- 
jinga. 

— Po to karto ėmei manęs vengti. 

— Kažin. Juk matydavau tave kasdien. 

— Gamybiniuose pasitarimuose arba filma- 
vimo aikštelėje. Bet jei susidurdavome kavinu- 
kėje, sprukdavai kaip pabaidyta. 

— Gyvenime nuo nieko nesu sprukusi. 

— Labai gerai Žinai, ką aš turiu galvoje. Tu 
bijojai rizikuoti likti su manimi nors ir dešimčiai 
sekundžių. 

“Nes kiekvieną kartą taikydavaisi mane 
pagriebti. | 

— Bet tau tai patikdavo. 

Brin paraudo, negalėdama to paneigti. 

— Mus galėjo kas nors pamatyti. 

— Turėjau naudotis kiekviena proga. Ran- 
kos pačios tiesėsi į tave. 

— Kurgi ne! Kiek prisimenu, tuo metu rėžei 
sparną aplink tą futbolininko našlę. 

— Tiesiog stengiausi būti mandagus. O kas, 
jeigu spauda būtų sužinojusi, kad Džonas Railis 
liepsnoja iš aistros savo režisierei? Jei būčiau pa- 
kvietes kur nors kartu nueiti, nebūtum sutikusi. 
O gal aš klystu? 

— Neklysti. Bet išeitį vis tiek radai. 

Jis gūžtelėjo pečiais. 

— Juk reikėjo kažkaip tave pergudrauti. 

Nuginkluota jo šypsenos, ji irgi šyptelėjo. 

— Turėjau įtarti klastą. 

— Tu ir įtarei, — pasakė jis patenkintas. 

— Nieko panašaus! — karštai užprotestavo 
Brin, nors ji dažnai svarstydavo, ar tikrai iki tos 
dienos nesuprato, kur jis lenkė. 


— Klausau. 

— Labas, Brin. Ką veiki? 

Koks įžūlumas! Tai pasipūtėlis! Paskambino 
1r net neprisistato! 

— Su kuo aš kalbu? — nenusileido ji. 

— Atleisk. Čia Džonas Railis, — prisistatė 

jis. Brin girdėjo, kaip jis tramdo juoką, ir gailėjo- 
si neprikandusi liežuvio: pati įdavė jam virvę, 
kad pakartų ją. — Ar tu užsiėmusi? 

— Taip. 

— Ką darai? 

— Tvarkau butą. 

— Gal tai galėtų palaukti? 

— Ne. 

— Noriu susitikti su tavim. 

— Dabar? 

— Aišku, dabar. 

— Pamiršk! 

— Kodėl? 

— Nenoriu. 

— Turiu nuostabiausią sumanymą, kurio ne- 
galima atidėti. 

— Teks. Šiandien šeštadienis, o šeštadieniais 
aš nedirbu. Pasikalbėsime gamybiniame pasita- 
rime pirmadienį. 

Brin apsimetė, jog yra susierzinusi ir ne- 
kantrauja baigti pokalbį, nors širdis maldaute 
maldavo: “Dar nepadėk ragelio! Dar nepadėk 
ragelio!“ Pirštai nervingai maigė telefono laidą. 
Pulsas padažnėjo, delnai sudrėko. Ji išdrįso pri- 
pažinti šiuos grynai fizinius pojūčius, tačiau ki- 
tokius jausmus pabūgo analizuoti. 

— Aš esu parke, — pasakė jis, tarsi tai viską 
paaiškintų. 

Ji žvilgtelėjo pro langą. 

— Parke? Tokią dieną? Kai šitaip šalta ir tuoj 
pradės lyti? 

— Nesąmonė! Per kiek laiko susiruoši? 

Liepk jam eiti po velnių, kurstė sveikas pro- 
tas. 

— Aš nesakiau, kad ateisiu. 

— Tai ar nori išgirsti mano idėją, ar ne? Ko- 
kia tu režisierė?! 

— Tokia, kuriai nemoka tiek, kiek ji nusi- 
pelno. 

— Tau ką tik pakėlė atlyginimą. Praėjo trys 
bandomieji mėnesiai, 0 kai paskutiniame reitin- 
ge aiškiai šoktelėjome aukštyn, tau pakėlė atly- 
ginimą. Nori, kad pasirodyčiau netaktiškas ir pa- 
sakyčiau, kiek? 

— Iš kur sužinojai? — apstulbo ji. 

— Dim Vit nugirdo savo tėveliuką kalbant. 

— Arji viską raportuoja tau? 

— Pati sakei, kad ji dievina mane, — net ir 
nematant buvo galima įsivaizduoti jo šypseną. 

— Tu tikrai klastin... 

— Per kiek laiko ateisi? 

— Aš nesakiau, kad ateisiu. 

— Bet ateisi, ar ne? 

Ne, ne, ne! Lūpos niekaip nepajėgė ištarti to 
paprastučio vienskiemenio žodelio, todėl sumur- 
mėjo ką kita: 

— Na, gerai. Bet tik trumpam. Kur esi? 

Kojos pačios nešė į priekį, nors Brin ir tram- 
dė save. Ji nenorėjo ateiti per anksti ir pasirody- 
ti, kad nekantrauja jį pamatyti. Bet nepaisant nu- 
sistatymo neskubėti, ji atsirado Gouldn Geit par- 
ke labai greitai, uždususi ir kupina lūkesčių. Su- 

tartoje vietoje, prie telefono būdelės, jo nebuvo. 
Prakeiktasis! Tegu nesitiki, kad ji stypsos čia 
laukdama jo. 

Brin dėmesį patraukė žaismingos varžybos 
vienoje iš įžymiojo parko pievelių. Dobermano 
šeimininkas norėjo palyginti savo augintinio su- 
gebėjimus su rudo airių seterio. Vikrūs šunys zu- 
jo gaudydami jų šeimininkų mėtomas plastma- 
sines lėkštes. Aplink susirinko nemažai smalsuo- 
lių. Brin iš lėto ėjo pro juos, vogčia ieškodama 
akimis Railio veido. 

— Pss! 

Ji pasuko galvą, bet Žingsnio nesulėtino. Ją 
užkabinęs vyras buvo nesiskutęs, ant vienos 
akies užsimaukšlinęs minkštą fetrinę skrybėlę 
nuleistais kraštais. Nors dangus buvo apsiniau- 
kęs, jo akys slėpėsi po tamsiais akiniais. Jeigu jis 
būtų vilkėjęs kokia miline, o ne trumpa odine 
striuke, Brin būtų palaikiusi jį vagišiumi. O čia, 
matyt, koks nors iškrypėlis. 

— Pss! 

Žvilgtelėjusi per peti, ji pašiurpo, nes tas iš- 
krypėlis sekė iš paskos. 

— Dink iš akių! 

Na ir laikai, kad moteris nebegali viena sau- 
giai pasivaikščioti! 

— Stengiesi dingti iš akių, Brin? 

Ji net susverdėjo atsisukdama ir įsmeigė akis 
į veidą po kepure, apšepusį smakrą ir akinius. 

— Raili? 


— Ššš, — jis kilstelėjo akinius atidengdamas 

pažįstamas akis, — čia aš. — Jis čiupo ją a 14 
kos ir nusitempė tolyn nuo Žmonių, stebinčių 
lenktynes. 

— Ką čia veiki? Kodėl taip apsirengei? Ne- 
pažinau taves. 

— Toir siekiau. Nenoriu būti atpažintas, kai 
vaikštinėju šeštadienio rytais. 

Brin vos suspėjo eiti su juo per pievą. 

— Jau pamaniau, kad prisikabino vagis. 

— Aštoks ir esu, — tarė jis šypsodamasis. — 
Pavogiau merginą. 

— Kur mes einame? 

— Į mišką. 

Ji pamėgino sustoti, bet jis tempė ją tolyn. 

— Maniau, kad susitiksim darbo reikalais. 

— Kas tau taip sakė? 

— Tu! 

— Ne, nesakiau. Aš tik paminėjau, kad tu- 
riu sumanymą, kurį reikia kartu aptarti. 

— Klausyk, tai reiškia... Ai! Nelėk taip! Man 
ta šaka brūkštelėjo. 

— Atleisk. Ką tu sakei? 

— Sakiau... — Brin sunkiai kvėpavo, — kad 
tu minėjai kažkokį nepaprastą sumanymą, kurio 
negalima atidėti pirmadieniui. Ar negalim susto- 
ti pailsėti? 

— Gerai, nes vis tiek jau pradeda lyti. Lįs- 
kim čia. 

Jis nubėgo į negilią daubą. Jai beliko repeč- 
kotis iš paskos. Vos tik jie spėjo palįsti po pės- 
čiųjų tiltu, prapliupo lyti. 

— Baisu, — pratarė ji, dairydamasi į lietaus 
prausiamas pievas. — Sakiau, kad pradės lyti. — 
Ji atsisuko ir priekaištingai pažvelgė į jį. — Da- 
bar turiu stovėti čia su tavim po kažkokiu tiltu 
Gouldn Geit parke ir gaišti laiką. Na, tai kokia 
nuostabi tavo idėja atvijo mane čia? Būk geras, 
nusiimk tuos juokingus akinius, kad žinočiau, su 
kuo iš tikrųjų kalbu. — Railis klusniai nusiėmė 
tamsius akinius ir įsidėjo į švarko kišenę. — Ačiū. 
O dabar klok. 

— Manau, kad mums reikia pradėti prasmin- 
gus santykius. 

Brin spoksojo į jį nesuprasdama. Jos veido 
išraiška nė kiek nepasikeitė, neatspindėjo jokių 
emocijų. Praėjo kelios sekundės, o ji tylėjo kaip 
tylėjusi. Tada jis vėl prabilo: 

— Tai va. 

— Tai va? Tai va?! Ištempei mane šeštadie- 
nio rytą iš puikaus, šilto, sauso ir patogaus bu- 
to, kad šitai pasakytum? 

— Aha! — atsakė jis palaimingai šypsoda- 
masis. — Ką manai apie tai? 

— Manau, kad tau pasimaišė. — Ji apsisuko 
ant kulno ir jau buvo benerianti į pliaupiantį lie- 
tų, bet jis nutvėrė ją už švarko ir prisitraukė ar- 
tyn. Jo glėbyje ji pasijuto visiškai saugi. 

Railis buvo liesas, bet stiprus, vyriškas. Pir- 
mas jos noras buvo apsivyti rankomis aplink jį 
ir stipriai prisiglausti. Kadangi kvailesnės min- 
ties ir negalėjo būti, ji nugalėjo pagundą ir pa- 
bandė ištrūkti. Bet jis tik dar tvirčiau apglėbė ją. 

— Mano manymu, ši idėja nusipelno bent jau 
diskusijų. 

— Nieko nebus, Raili, nors tektų diskutuoti 
ir iki pasaulio pabaigos. Tai neįmanoma. 

— Nieko nėra neįmanoma. 

— Šitai neįmanoma. 

— Kodėl? 

— Nieko iš to neišeis. 

— Kodėl? 

— Mes bendradarbiai. 

— Na ir kas? 

— Ogi tas, kad mudviejų santykiai turi būti 
griežtai darbiniai. 

— Užsičiaupk. 

— Tu esi... 

— Ar tu, Brin Kesidi, gali bent trumpam už- 
sičiaupti? 

Jis pasilenkė ir įsisiurbė į jos lūpas. Ji nesi- 
priešino. To bučinio ji nebūtų galėjusi pamiršti 
net po milijono metų, nes jo ūsų prisilietimas prie 
jos švelnios odos buvo pats nuostabiausias ir la- 
biausiai jaudinantis dalykas, kokį jai kada nors 
teko patirti. Šiltos ir drėgnos lūpos praskyrė jos 
lūpas. Liežuvis čia smigo ir žaidė, čia erotiškai 
lėtai ir atsargiai slysčiojo vidiniu lūpų paviršiu- 
mi, skverbdamasis vis giliau į jos burną. Jis kve- 
pėjo mMėtine dantų pasta, brangiais kvepalais, lie- 
tumi... vyru... ir seksu. 

— Dieve, Brin, jau maniau, kad numirsiu, jei 
vėl tavęs nepabučiuosiu. — Railis prigludo vei- 
du jai kažkur prie apykaklės ir pabučiavo į kaklą. 

— Taip negalima. Tai kvaila. — Tačiau net 
jos pačios toks padėties įvertinimas nenumalši- 
no noro justi Railio glamones. Ji numetė jo skry- 
bėlę ant lapais nuklotos Žemės, pasitrynė nosi- 
mi įjo ausį ir perbraukė lūpomis per tamsius žils- 
telėjusius plaukus ties smilkiniais. — Neturime 
taip daryti. 

— Bet darome, ir mums gera. 

— Hmm. 

— Argi ne? 

— Hmm. 

Jų lūpos vėl susijungė. Brin žavėjosi jo buči- 
nio galia. Tas bučinys persmelkė ją iki pat kojų 
pirštų galiukų, prieš tai pasisukiojęs aplink krū- 
tis, prabėges pilvu ir šlaunimis. 

Ji pakišo rankas po jo striuke ir apkabino jį 
per liemenį, delnais jausdama tvirtus raumenis. 

— Jeigu mus pamatys... — pratarė ji, kai jų 
lūpos trumpam atsiskyrė. 

— Nepamatys. O jeigu ir taip... Oi! 

— Kas atsitiko? 

— Kažkas... turbūt tavo striukės užtrauktu- 
kas... Na, štai. Dabar jau geriau. 

Ji nuolankiai atsiduso, kai praskleidęs jos 
striukę jis priglaudė ją prie krūtinės. 

Railis bučiavo ją su laukine aistra, kraipė gal- 
vą, tarsi trokšdamas liežuviu įsiskverbti į jos sielą. 

— Aš geidžiu tavęs, Brin. Beprotiškai gei- 
džiu... 

Jis suėmė ją už šlaunų ir kilstelėjęs nuo že- 
mės prisispaudė taip, kad neliko jokių abejonių 

dėl jo norų. Pati gamta buvo suderinusi vyro ir 
moters kūnus. Brin vos kvėpavo nuo pojūčių, ku- 
rie tvino sulig kiekvienu jo šlaunų judesiu. 

— Prašau, prašau... — ji ir pati nežinojo, ko 
prašė, bet tie žodžiai glamonėjo jį atsiliepdami į 
beprotišką geismą. Tačiau kažkokia stebuklinga 
jėga sulaikė juos nuo visiško sąmonės netekimo. 

Pagaliau jis leido jos kūnui nuslysti ant žemės. 
Prigludusi skruostu prie jo krūtinės, Brin klausė- 
si, kaip daužosi jo širdis. Jo rankos glamonėjo jos 
plaukus, o lūpos švelniai sėjo bučinius ant smilki- 
nio. Nuo jų kvėpavimo aplink sūkuriavo garas... 


— Kartais aš vis dar girdžiu lietaus garsus 
ant to tilto, — sušnibždėjo jis. 

Susijaudinusi Brin apglėbė save rankomis ir 
atsirėmė į virtuvės baro stalą. Railis stovėjo už 
jos. Labai arti. Taip arti, kad ji net jautė, kaip jo 
kūnas atsiliepė į pas juos sugrįžusią lietaus prau- 
siamą popietę, praleistą po tuo tiltu. Jis lengvai 
uždėjo rankas jai ant klubų ir spustelėjo. Ant kak- 
lo ji pajuto šiltą, drėgną kvėpavimą. 

— Aš taip norėjau mylėtis su tavimi tenai. 
Gulint ant lapų, stovint — visaip. Iki skausmo 
troškau taves. — Railis pabučiavo jai į kaklą ir 
liežuvio galiuku pradėjo klajoti po jos odą. — O 
gal taip ir reikėjo padaryti. — Jo rankos nuslydo 
i priekį, ant šlaunų. Jos judėjo aukštyn ir žemyn, 
paskui stabtelėjo pačiame viršuje. Nykščiai be- 
veik lietėsi prie pat pulsuojančio trikampio. — 

Gal reikėjo nekreipti dėmesio į tavo įkalbinėji- 
mus neskubėti. — Jo nykščiai lėtai sujudėjo, už- 
imdami jai kvapą. 

Brin atsitraukė nuo jo per saugų atstumą. 

— Kitaip ir negalėjo būti, — jos balsas vir- 
pėjo. — Ir tada, ir dabar. Tu negali vėl kaip nie- 
kur nieko įsibrauti į mano gyvenimą po tų sep- 
tynių išsiskyrimo mėnesių. Man reikia erdvės ir 
laiko išsiaiškinti... 

— Nesąmonė! — piktai šūktelėjo jis. — Jau 
pačioje pradžioje ta erdvė ir laikas nedavė tau 
nieko gero. Tu nustatei žaidimo taisykles, o aš 
kaip aklas kačiukas paklusau tau. Tu norėjai su- 
sitikinėti tik kartą per savaitę. Jokių meilinimų- 
si darbe. “Televizijos studijoje mus sies tiktai dar- 
biniai santykiai!“ Ir aš klausiau. 

— Nes abu žinojome, kad negalime susi- 
kompromituoti. 

— Teisingai. Aš nesiginčijau. Bet kokias pra- 
garo kančias turėjau iškęsti ištisas savaites lauk- 
damas, kol prisipažinai, kad ir tu geidi manęs! 
Tu labai užsispyrusi, Brin. Po pirmo bučinio bu- 
vo aišku, kad būsime ideali pora, tiek lovoje, tiek 
gyvenime. Tai pasitvirtino. — Jis ėmė juoktis. — 
Aišku, kad tave pritrenkė toji tiesa. 

— Jeigu turi galvoje... 

— Būtent tai ir turiu galvoje. 


— Užeik, — pakvietė Brin. 
Vitni įkišo galvą pro duris. 

— Sveiki! Atleiskite, kad trukdau, bet iškilo 
problema. 

— Tik viena? — nusišypsojo Brin. — Kas at- 
sitiko šį kartą? Tik nesakyk, kad atšauktas pir- 
madienio pokalbis. 

— Ne, bet Railis išėjo pamiršęs pasiimti me- 
džiagą. 

— Pamiršo? — skeptiškai paklausė Brin. Jis 
sugebėdavo taip improvizuoti pokalbių metu, 
jog ji turėdavo nertis iš kailio, kol priversdavo 
jį pastudijuoti medžiagą prieš pat įjungiant ka- 
meras. 

— Kad ir kaip ten būtų, aš radau šį segtuvą 
ant pakylos, o Railio jau nebėra, — paaiškino Vit- 
ni. — Nuvežčiau jam, bet iškart po darbo išvykstu 
su šeimyna savaitgaliui į Palm Springsą. 

Brin nenoriai paėmė segtuvą. 

— Gerai, užvešiu jam pakeliui į namus. 

Viena iš jos sąlygų buvo ta, kad jie nesusi- 
tikinėtų vienas kito namuose. Brin nežinojo, 
kiek laiko jai dar pavyks išvengti jo lovos, bet 
buvo tvirtai nusprendusi netapti dar vienu jo 
trofėjumi. 

Tą penktadienio vakarą ji išsiruošė pas jį vė- 
lai tikėdamasi, kad jis jau bus išėjęs ir ji papras- 
čiausiai galės įmeti tą aplanką į jo pašto dėžutę. 
Ji nesvarstė, kaip teks iškęsti širdgėlą galvojant, 
Jog jis kažkur su kita. 

Tačiau jo sportinis automobilis stovėjo prie 
Namo. Artinantis prie paradinių durų, Brin ke- 
liai drebėjo kaip muzikos mokyklos studentei, 

kuri eina prie fortepijono atlikti pirmąjį solinį 
koncertą. 

Ji paskambino prie durų vieną kartą, paskui 
antrą. Jau besitaikant kišti aplanką į pašto dėžu- 
tę ir kuo greičiausiai nerti prie savo automobi- 
lio, staiga atsivėrė durys. 

— Oi! — ji griebėsi už širdies, bet susilaike, 
kad neužsidengtų akių. 

— Brin! — Railis aiškiai apsidžiaugė išvy- 
des ją. — Ką tu čia veiki? 

— Aš... aa... atvežiau tau šitą, — ji skubėjo 
paleisti aplanką iš rankų, tarsi būtų laikiusi karš- 
tą bulvę. — Tu maudeisi po dušu? 

— Ne. Namuose aš visada vaikštau šlapias 
ir tik su rankšluosčiu ant klubų. — Jo šypsenėlė 
varė iš proto. Jo triuškinančio žavesio nemenkino 
net vietomis prie kaktos prilipę plaukai. — Už- 
eik, — pakvietė jis. 

Ji žengė į vidų kaip lunatikė, apakinta jo 
nuogos krūtinės ir iškilių raumenų. Praėjusios 
vasaros įdegimas dar neišblukęs. Ant tamsių 
plaukų blizgėjo vandens karoliukai, kuriuos ji 
mielai būtų nulaižiusi. Ji vengė žiūrėti į garba- 
notą kraštelį plaukų ant jo strėnų. Ilgos, lieknos 
kojos buvo tokios pat proporcingos, kaip ir vi- 
sas kūnas. 

Kai vėl pažvelgė jam į veidą, ji vos begalėjo 
apversti liežuvį: 

— Aš negaliu pasilikti. 

— Tik nekvailiok. Be to, noriu aprodyti tau 
savo namus. 

Rizikuodama pasirodyti geriausiu atveju 
storžieviška, o blogiausiu — perdėtai drovia, ji 
nepajudėjo iš vietos, tik apžvelgė erdvų, skonin- 
gą, pilną gėlių prieškambarį su stoglangiu. 

Railis uždarė duris. Metalo spragtelėjimas 
suveikė kaip uostomoji druska. 

— Atsiprašau už įsibrovimą, — paskubomis 
pradėjo ji. — Jau turiu eiti. Jeigu ne tas svarbus 
aplankas, nebūčiau trukdžiusi penktadienio va- 
karą. Tačiau pirmadienį tavęs laukia rimti pokal- 
biai. Per vieną jų teks diskutuoti apie abortus. 
Pats žinai, kokia tai polemiška tema. Aš surin- 
kau daug informacijos, ir reikės... 

— Aš myliu tave, Brin. 

Brin apmirė ir įsistebeilijo į jį. Ji užmiršo, ką 
norėjo pasakyti, todėl tylėjo ir net nesišypsojo. 
Juokas neėmė netgi matant, kad jis stovi balutė- 
je, kuri pritekėjo nuo jo kūno. Ją užbūrė jo žvilgs- 
nio rimtis ir nuoširdumas. Ji stovėjo tylėdama ir 
tik klausėsi. 

— Aš niekur neketinau eiti. Norėjau ramiai 
praleisti vakarą namuose galvodamas apie tave. 
Aš tik tą ir darau kiekvieną mielą minutę. 

Railis padėjo aplanką ant stalo ir prisiartino 
prie jos. 

— Aš myliu tave. 

Suėmęs delnais jos veidą, jis padovanojo jai 
patį saldžiausią bučinį. Atsidavimo bučinį, švel- 
nią naujai atrastos meilės išraišką. Aistra ruseno 
kažkur gilumoje. 

Ramiai, net abejingai jis atsegė jos paltą ir nu- 

traukė nuo pečių. Drabužis nuslydo ant grindų ir 
liko ten gulėti. Tada švelniai palietė palaidinukės 
priekį ir neatsiklausęs pradėjo ją sagstyti. Viskas 
vyko labai lėtai. Kai visos sagutės buvo atsegtos, 
jis plačiai praskleidė palaidinukės skvernus. 

Iš pradžių greitai perbėgęs akimis, jis pa- 
žvelgė dar kartą, lėtai, tirdamas ir sugerdamas į 
save kiekvieną detalytę ant jos odos, formas ir 
spalvas. Paskui neskubėdamas atsegė liemenė- 
lę. Ji neprieštaravo. Nėriniuotas drabužėlis taip 
pat nulėkė į šalį. 

Brin pajuto, kaip jis įsitempė ir sunkiai nu- 
rijo seiles. Matė, kaip sumirkčiojo tramdydamas 
ašaras ir palenkė galvą. O tada pajuto karštas, 
drėgnas ir mylinčias lūpas. Mylinčias ją. 

— Myliu tave, myliu tave, — jis prisiekinėjo 
šilkinei jos krūtų odai. Jo lūpos aistringai bučia- 
vo svaiginančiai putlias krūtis vis stabtelėdamos 
ties spenelių perliukais, kurių godžiai ieškojo jo 
liežuvis. 

Sukūkčiojusi ji suspaudė jo galvą: 

— Ir aš myliu tave. Myliu. Nenorėjau, bet 
pamilau. 

Pamiršę viską pasaulyje, jie puolė vienas ki- 
tam į glėbį. Pajutusi, kaip prie krūtų prisilietė 
nuoga drėgna Railio krūtinė, Brin sudejavo. Ji ne- 
valingai pasitrynė į jį ir į tą įelektrinantį plaukų 
kilimą. 

Karštligiškų bučinių orgiją kartais pertrauk- 
davo padriki meilės žodžiai, geidulingi atodū- 
siai ir dejonės iš neapsakomo malonumo. 

— Brin, mieloji, mano rankšluostis... 

— Taip? 

— Jis nukrito. 

Ji buvo tvirtai apsivijusi rankomis aplink jo 
kaklą. Veidas slėpėsi jo peties įlinkyje, o kažkur 
ties jos kūno viduriu glaudėsi jo šiltas penis. 

— Tikrai? — paklausė ji plonu balseliu. 

— Mhm. — Šiek tiek atsitraukęs jis žiūrėjo į 
jos veidą laukdamas, kol ji pakels į jį akis. Tada 
nuėmė nuo savo kaklo vieną jos ranką ir įspau- 
dė į delną aistringą bučinį. Pilve maloniai dilg- 
telėjo. 

Jis iš lėto nuleido jos ranką Žemyn. 

— Paliesk mane. 

Jis paleido jos ranką, leisdamas jai pačiai pa- 
sirinkti. Ji galėjo atsisakyti, ir jis būtų supratęs, 
tačiau ji mylėjo jį, ir tą akimirką nebuvo nieko 
svarbiau, kaip parodyti tą meilę. 

Brin priglaudė ranką prie jo pilvo. Leido jai 
slystelėti Žemiau. Pirštai paniro į šiurkščius plau- 
kus, paskui susirado aksominį varpos galiuką. 
Ji droviai tyrinėjo jį. Giliai įkvėpęs, Railis nulen- 
kė galvą jai ant peties ir visu kūnu krūptelėjo. O 
kai ji suėmė jį į mažytį, tvirtą ir švelnų kumštelį, 
jis kimiai sudejavo. 

— O Dieve... Brin... mieloji... aš noriu... 


ak... — visa jo aistra išsiveržė ilgu bučiniu. Pas- 
kui jis priglaudė lūpas jai prie kaktos ir vis kar- 
tojo: — Būk mano mylimoji. Būk mano myli- 


moji. Būk mano... 

5 skyrius 


— „mylimoji. 

Tai ne aidas, atsklidęs iš praeities, o dabar 
iš širdies gilumos pasigirdęs maldavimas. Railis 
stipriai laikė ją apkabinęs. Lūpos krustelėjo prie 
jos skruosto: 

— Būk mano mylimoji. Būk vėl mano žmona. 

Sučirškė durų skambutis. 

Lyg pažadinta iš sapno, Brin atšoko nuo jo. 
Jos skruostai degė, žvilgsnis buvo miglotas. Du- 
rų skambutis tarsi šalto vandens čiurkšlė užge- 
sino joje beįsidegančią liepsną. Ji atsipeikėjo, ta- 
čiau dar negalėjo pasakyti, ar dėl to džiaugėsi, 
ar apgailestavo. 

Ji apsisuko ir nuėjo į svetainę. Railis tuoj pat 
atsekė iš paskos. Ji atidarė duris, prisidengda- 
ma jomis. 

— Abelis? 

Brin beliko tikėtis, kad stovintis lauke vy- 

riškis negirdėjo, kaip Railis nusikeikė. Ji labai aiš- 
kiai įsivaizdavo iš pykčio persikreipusį veidą, ta- 
čiau nedrįso nė žvilgtelėti, kad neišsiduotų, jog 
jis yra viduje. Tektų gerokai paprakaituoti aiški- 
nantis. Balsas virpėjo kaip ir ranka, paskubomis 
braukianti per susitaršiusius plaukus. 

— Tai bent siurprizas! — šiuos žodžius ji pri- 
siminė iš kažkokio lėkšto filmo, tačiau vylėsi, kad 
Railis jais patikės. 

Railis išgirdo tik pusę jos ir Abelio pokal- 
bio. Įsiutęs jis stovėjo kaip nudiegtas ir gaudė 
kiekvieną žodį. 

— Ne, nemiegojau... Pakviesčiau užeiti, bet 
jau labai vėlu... Žinoma, kad galvojau apie tai, 
bet dar nenusprendžiau... Juk prižadėjau tau pa- 
sakyti ryt rytą. Taip ir susitarėme... Žinau, bet 
prašau duoti man laiko... Taip, pasižadu iki to 
laiko pasakyti. Labanakt. — Brin tylutėliai už- 
darė duris tarsi bijodama prižadinti kokį nors pa- 
vojingą Žvėrį. 

Bet Žvėris jau buvo prabudęs, ir ji tą tuoj pat 
sužinojo, kai nuvažiavus Abelio automobiliui at- 
sigręžė į Railį. 

— Ar jis įpratęs mergintis po vidurnakčio? 

— Ne. Jis užėjo ne mergintis. 

— Norėčiau žinoti, kaip, po perkūnais, tu tai 
vadini? 

— Niekaip. 

— Kaip dažnai jis elgiasi "niekaip" ? 

— Niekada. Šį vakarą jis čia atėjo pirmą kartą. 

— Manai, kad tuo patikėsiu? 

— Tai tiesa! 

— O kodėl dabar, naktį? 

— Jis tik dar kartą norėjo padėkoti už jo gim- 
tadienio proga surengtą vakarėlį. — Railis kaž- 
ką sumurmėjo sau po nosimi, bet Brin tik apsi- 
džiaugė, kad ne viską išgirdo. Keli nugirsti Žo- 
deliai buvo itin vaizdingi! — Jam rūpėjo sužino- 
ti, ar aš jau apsisprendžiau dėl darbo. 

Ji nuėjo į virtuvę. Railis sekė iš paskos kaip 
išdresruotas šuo ir spėjo prasmukti pro besisu- 
kančias duris. 

— Jis sakė rytoj, ar ne? Argi ne taip? Juk ta- 
da tau baigiasi skirtas laikas? Tai kodėl jis slam- 
pinėja aplinkui naktį, a? — Railis buvo įtūžęs, ir 
Brin sunerimo, nes žinojo jo ūmų būdą. — Ką jis 
sau mano?! Gal galvoja, kad jei yra turtingas ir 
įtakingas, tai gali lįsti prie mano žmonos? 

Railis trenkė ranka per barą. Jis nepastebėjo 
taurės, negirdėjo net dūžtančio stiklo ir nepaju- 
to skausmo. Atsitokėjo tik tada, kai pamatė, kad 
Brin, slopindama riksmą, užsidengė ranka bur- 
ną. Suglumęs jis žvilgtelėjo žemyn ir pamatė, kad 
jo delnas ties nykščio apačia jau plūdo krauju. 

— Prakeikimas, — tyliai ištarė jis. 

Kelias sekundes Brin buvo sustingusi, pas- 
kui puolė pagalbon. Pribėgusi prie kriauklės, ji 
atsuko šaltą vandenį. 

— Raili, o Dieve, ar skauda? Štai, laikyk ran- 
ką virš kriauklės. O Dieve, ji kraujuoja, Raili! — 
Brin prispaudė indų pašluostę prie žaizdos, ta- 
čiau jos pastangos buvo bergždžios. Raudona dė- 

mė ant pašluostės plėtėsi. — O, Raili, — pravirko 
ji ir prispaudė kruvinus pirštus sau prie lūpų. 

Railis ramiai pažiūrėjo į gilią žaizdą, kuri ėjo 
nuo nykščio sąnario beveik iki pat riešo. 

— Turbūt reikės susiūti, — pasakė jis šalta- 
kraujiškai. — Ar gali nuvežti mane į medicinos 
punktą? 

— Taip, taip. Palauk. Ką... — Ji kilstelėjo ran- 
ką prie kaktos, lyg bandydama surikiuoti išsi- 
barsčiusias mintis. Jos mylimas vyras gausiai 
kraujavo. Dabar jai nerūpėjo, kad septynis mė- 
nesius jie gyveno atskirai. Jo skausmas tapo jos 
skausmu, ir ji būtų atidavusi gyvybę, kad tik jam 
neskaudėtų. — Tau reikėtų užsimesti striuke. — 
Brin apgaubė ja Railio pečius. — Palauk, aš ap- 
vyniosiu švarų rankšluostį ant rankos. 

Brin pirštai judėjo automatiškai. Jeigu ji bū- 
tų pagalvojusi, kad tai Railio kraujas, jo sužalo- 
ta ranka, ji būtų visai praradusi galvą. 

— Gal kaip nors pavyks sustabdyti kraują, 
kol pasieksim ligoninę? Kur mano raktai? Ak, 
štai jie, — šnekėjo ji, siekdama automobilio rak- 
tų, kabančių ant kabliuko prie durų. 

— Atsargiai, mielasis, — pasakė ji, vesdama 
ji užpakaliniais namo laiptais, tarsi jis būtų su- 
sižeidęs ne ranką, o kojas. — Ne, ne, aš atidary- 
siu duris. Ar labai skauda? 

— Ne, — sumelavo jis šypsodamasis. 

— Tik neapsimetinėk, Raili! Aišku, kad skau- 
da. Tavo lūpos pabalusios. Aš juk žinau, kad kai 
jos būna pabalusios, tau skauda. Atsimeni, kai 

susižeidei žaisdamas beisbolą? Kentėjai baisias 
kančias, o prisiekinėjai, kad neskauda. 

Ji pasodino jį ant keleivio sėdynės ir prisegė 
saugos diržą. Po kelių sekundžių "Datsun" jau 
skriejo nelygiomis San Francisko gatvėmis į ar- 
timiausią greitosios pagalbos kliniką. 

— Laikyk ranką šiek tiek pakėlęs, mielasis. 
Šitaip. Ar dabar geriau? Kodėl tu neatloši gal- 
vos? Mes tuoj ten būsim. 

— Tu būsi puiki mamytė. 

— Ką? — Brin tik sekundę nusuko akis nuo 
kelio. Lėkdama tokiu greičiu negali leisti sau il- 
gam nukreipti žvilgsnį. — Mamytė? — jos bal- 
sas įsitempė. 

— Taip. Kaip manai, ar mums nereikėtų po- 
ros vaikučių? 

— Na, aš... pastaruoju metu aš apie tai ne- 
galvojau. 

— O aš galvojau. Jie būtų nuostabūs. 

— Tai didelė atsakomybė. 

— Tik nesuprask manęs klaidingai. Dėl mū- 
sų kūdikio nereikėtų nieko atsisakyti. Gal tai 
skamba ir egoistiškai, bet aš norėčiau, kad tu re- 
Žisuotum mano laidą tol, kol pati norėtum. 

— Man vieno kūdikio neužtektų. Aš pati bu- 
vau vienintelis vaikas šeimoje. Ir tu. Pats žinai, 
kaip neįdomu augti vienam. Norėčiau auginti 
bent du. 
ms Vadinasi, tu sutinki, kad mes pradėtume 
šeimą? 


— Gal pasikalbėtume apie tai vėliau? — 

pasiūlė ji išsiblaškiusi. Railio kraujas tebesi- 
sunkė pro rankšluostį. Ji palietė jo šlaunį, kaip 
paprastai moteris liečia savo vyrą, — nesąmo- 
ningai ir ramindama. — Mes jau beveik atva- 
žiavome. 

Brin privažiavo prie klinikos ir sustojo grei- 
tosios pagalbos mašinoms skirtoje vietoje. Poli- 
cininkas priėjo kaip tik tuo metu, kai ji atidarė 
dureles Railiui. 

— Atsiprašau, panele, bet čia negalima pa- 
likti automobilio. 

Įsikibusi Railiui į dešinę ranką, ji padėjo 
jam išlipti ir tik tada atsigręžė į policininką. Ka- 
dangi buvo ištekėjusi už Džono Railio, Brin lai- 
kėsi vienos taisyklės: nesinaudoti jo pavarde nei 
prašant restorane geriausių staliukų, nei ban- 
dant gauti bilietus į teatrą, kai jų jau nėra kaso- 
se, nei reikalaujant kieno nors dėmesio. Dabar 
ji pirmą kartą net nesusimąstydama sulaužė šią 
taisyklę. 

— Čia Džonas Railis. Aš — jo žmona. Jis su- 
sižeidė ranką, ir ji labai kraujuoja. Aš jį vedu į 
kliniką. 

Policininkas įbedė akis į Railį. 

— Dieve mano, ką jūs sakot! Tai tikrai jūs! 
Mes su Žmona nepraleidžiame nė vienos jūsų lai- 
dos. Matote, aš dirbu naktį, tai dieną sėdžiu na- 
muose. Koks būtų rytas be Railio? Mes taip sa- 
kome. 

— Ar mes galėtume?.. — Brin nusisuko nuo 
jo ir stumtelėjo Railį į priekį. 

— Žinoma, žinoma. Tuoj pat veskite jį ten, 
panele, tai yra, ponia Raili. Duokite man savo 
raktus, aš pastatysiu jūsų automobilį. 

— Jie palikti spynelėje, — pasakė ji per petį. 

Brin pajuto, kad Railis dreba, ir įdėmiai pa- 
žvelgė jam į veidą išsigandusi, kad jis nenualp- 
tų dėl nukraujavimo. Bet jis nė neketino alpti, tik 
visas kretėjo iš juoko. 

— Argi tu netvirtinai, jog niekada nesielgsi 
kaip žvaigždės žmona? Kad niekada nesinaudo- 
si mano pavarde viešumoje? 

— Čia ypatingas atvejis, — atrėžė ji. 

Jo kvatojimas patraukė visų dėmesį. Vos tik 
seselė priimamajame atpažino jį, ji skubiai nu- 
vedė juos į apžiūros kabinetą, kur juos akimirks- 
niu apspito būrys seselių. Viena nuėmė rankš- 
luostį ir pradėjo plauti tą gilią žaizdą taip ener- 
gingai, kad Brin net supykino. Kita seselė Rai- 
liui į burną įkišo termometrą. Trečia matavo 
kraujospūdį. Staiga pasijutusi nebereikalinga, 
Brin atsistojo atokiau. 

Pasirodė gydytojas. 

— Išgirdau, kad turime įžymybę. 

— Atleiskite, kad nepaspaudžiu jums ran- 
kos, — rūgščiai šyptelėjo Railis, ištiesdamas de- 
šinę ranką, kad gydytojas galėtų apžiūrėti. 

Gydytojas įvertino žaizdą serija “0o-00" ir 
"hm-hmm", priversdamas Brin neramiai mindži- 
kiuoti ir kramtyti lūpas. Gal stiklas perrėžė ar- 
teriją? O gal sužalojo raumenį? 

— Teks padaryti keletą siūlių. Keletą dienų 

velniškai paskaudės, bet maždaug po savaitės su- 
gis. — Gydytojas paplekšnojo Railiui per petį. — 
O dabar einu išgerti puodelį kavos, kol seselė su- 
leis nuskausminamųjų ir... 

— Ampulė? — paklausė Railis, pirmą kartą 
išblykšdamas. 

— Bijau, kad keletą teks suleisti. 

— Į ranką? — jo balsas virptelėjo. 

Brin prasispraudė pro seseles, kurių dau- 
guma susirinko tik pavypsoti. Railis ištiesė į ją 
ranką. 

— Jam nepatinka ampulės. Adatos. 

— Jos jam dar labiau nepatiks, jeigu aš siū- 
siu žaizdą be nuskausminimo. 

Brin apkabino Railį per pečius ir švelniai nu- 
braukė plaukus nuo sudrėkusios ir papilkėjusios 
kaktos. 

— Viskas greit baigsis, mielasis. Aš būsiu 
šalia. 

Ji stovėjo šalia visą laiką — kol Railiui į ran- 
ką suleido penkių rūšių nuskausminamųjų vais- 
tų, nuo ko jį visą išpylė prakaitas, kol gydytojas 
padarė septyniolika dygsnių ir galiausiai rūpes- 
tingai sutvarstė. Ji tildė jį, kai jis keikėsi, laidė kan- 
džias pastabas apie bailius gražuolėlius, kai jis 
perbalo išvydęs švirkštą, ir stipriai glaudė prie sa- 
vęs, kai adata įsmigdavo prie pat gilios žaizdos. 

Kai jie išėjo iš klinikos, paslaugusis polici- 
ninkas užsispyrė atvaryti automobilį prie durų. 
Pradėjus važiuoti, Brin nebereikėjo siūlyti Railiui 
atlošti galvą. Jis jau pajuto traumos pasekmes. 

— Visai aš nebijau tų adatų, — miegūstai 
prašneko jis pasukęs galvą į šoną, kad galėtų ją 
matyti. 

— Tu pats didžiausias melagis. Aš dar ne- 
pamiršau, kai susirgai pūline angina ir tau rei- 
kėjo suleisti penicilino. Įbauginta seselė netgi tu- 
rėjo atsivesti mane iš laukiamojo, kad aš padė- 
čiau tau nusimauti kelnes. 

— Man atrodo, kad ji tik norėjo užmesti akį 
į Džono Railio minkštąją vietą. 


— Kiek pamenu, ta tavo minkšta vieta jos 
visai nedomino. Ji jų ir taip prisižiūri iki soties. 
Sugalvok geresnį melą. 

— Aš tik norėjau padėti galvą ant tavo nuos- 
tabios krūtinės. Ir visai nemeluoju. 

— Tai gal tik dėl to ten sukėlei tokį triukš- 
mą, kad to gydytojo durys mums užsitrenkė am- 
žiams? 

— Buvo verta. Kaip ir šiąnakt. Ar pastebė- 
jai, kaip pakštelėjau tau į vieną krūtį, kai niekas 
nematė? 

Brin rūsčiai pažvelgė į jį. 

— Nesek pasakų, Raili. Tu tikras žliumba. 

— Bet ar pastebėjai? 

— Gerai jau, gerai, pastebėjau. 

Jis sukrizeno iš jos susierzinimo ir pažvelgė 
pro priekinį stiklą. 

— Kur mes važiuojame? 

— Vežu tave namo. 

— Į mano namus? 

— Taip, — netvirtai atsiliepė ji. — O ko tu 
tikėjaisi? 

— Tikėjausi, kad šiąnakt leisi pasilikti pas 
tave. Juk tai mano dešinioji ranka, — pasakė jis 
ir pakėlė sutvarstytą ranką. — Man gali pakilti 
karštis. Mane gali ištikti šokas. Man gali... 

— Gerai, gerai, tik nepasakok man tų siau- 
bingų istorijų. — Prie kito šviesoforo ji pasuko 
atgal. — Tik nebandyk ieškoti jokių poteksčių. 
Aš elgiuosi taip, kaip elgtųsi bet kuris žmogus, 
artimą Žmogų ištikus bėdai. 

— Supratau. Nemanyk, kad aš to neįverti- 
nu, — pasakė jis rimtai, bet ji įtarė, kad ši situa- 
cija jį linksmina. Jie nuvažiavo keletą kvartalų 
tylėdami. Paskui Railis vėl prašneko: — Žinai, 
ką man tai primena? 

— Ką? 

— Tą vakarą, kai mes susituokėme. 

Automobilis kryptelėjo į šoną ir Brin susi- 
keikė. 

— Duobė, — bandė pasiaiškinti ji. 

Tačiau Railis žinojo, kad ji užsigalvojo apie 
tą naktį, kai tapo jo Žmona. 

— Mes paprasčiausiai viską metėm ir išlė- 
kėm prie Taho ežero. Atsimeni? 

Kaipgi ji galėtų pamiršti? 

— Tiesą sakant, tai tu viską metei. 

— Ir savo rankšluostį? 

— Taigi. 

— Dieve, — atsiduso jis, nusikeldamas min- 
timis į praeitį. — Kai tu palietei mane, aš vos ne- 

numiriau. Aš pasakiau: “Būk mano mylimoji, 
Brin.“ O tu pasakei... 


— Ne, Raili. Aš negaliu. — Brin atsitraukė 
nuo jo. Ji nudūrė akis žemyn ir vėl jas pakėlė. O, 
koks jis gražus... 

— Negali? — sugergždė jis. 

— Ne. 

— Sakei, kad myli mane. 

— Myliu, — sudejavo ji, — myliu, bet nesi- 
ruošiu tapti dar vienu egzemplioriumi tavo ko- 
lekcijoje. Puikiai žinau, kiek skalpų kabo prie ta- 
vo diržo. Tavo seksualiniai žygdarbiai yra pati 
mėgstamiausia tema, kai darbe susirenkama prie 
kavos aparatų. Aš nenoriu, kad mano vardą 
linksniuotų šalia visų kitų. Kai tau atsibosiu ir 
mūsų romanas baigsis, mes nebegalėsime dirbti 
kartu. 

— Vadinasi, negulsi į lovą su manimi? 

— Teisingai. 

Jis švelniai uždėjo rankas jai ant pečių. 

— Tu netiki, kad aš tave myliu? 

— Aš tikiu, kad tu tuo tiki. Bet... 

— Tu nepagalvoji, kad tai, ką tau jaučiu, yra 
visai kas kita? Kad tai yra kažkas pastovaus? 

Ji prikando apatinę lūpą ir papurtė galvą. 

— Aš tikrai myliu tave, Brin, ir noriu mylė- 
tis su tavimi. Ką aš turiu padaryti, kad tu sutik- 
tum gultis į lovą su manimi? 

Jos atsakymas buvo akiplėšiškas: 

— Vesti mane. 

— Gerai. 

Ji taip loštelėjo galvą, kad vos neišsinarino 
kaklo slankstelių. 

— Ką? 

— Aš pasakiau "gerai". Aš vesiu tave. Tokios 
sąlygos aš ir tikėjausi. Dabar man nebereikės 
klauptis prieš tave. Ar įsivaizduoji, kaip atrody- 
tų nuogas vyras, klūpantis ant vieno kelio? O jei- 
gu tu pasakytum "ne"? Tada aš klūpėčiau apsi- 
nuoginęs prieš visą pasaulį ir dar pažemintas. 

— B-bet aš tik pajuokavau. 

Jo antakiai kilstelėjo. Būtent nuo šitokios 
Railio veido išraiškos alpdavo visos jo gerbėjos. 

— Ar tu visada taip žaidi su vyrais? Juokau- 
ji dėl vedybų? 

— Ne, bet... 

— Ar tekėsi už manęs, Brin? 

Ji paskendo giliuose žydruose jo akių eže- 
ruose ir net neprisiminė, ar ištarė "taip. 

— Tai beprotybė, — pasakė ji po pusvalan- 
džio, kai jiedu jau skriejo Sieros ir Taho ežero link. 

— Aš kraustausi dėl tavęs iš proto. Pakvai- 
šau ir pirmą kartą gyvenime įsimylėjau. — Lais- 
va ranka jis slamonėjo jos krūtinę. 

— Jei ir toliau nežiūrėsi į kelią, tai labai grei- 
tai tie du bepročiai atsidurs karste... ak, uždėk 
rankas ant vairo! 

— Nori, kad sustočiau? — sukuždėjo jis prie 
pat jos ausies, o pirštais tuo metu lengvai brau- 
kė per spenelį. 

— Hmm, ne. — Ji paglostė jo šlaunį ir švel- 
niai ją spustelėjo. 

Jis tyliai keiktelėjo ir atitraukė ranką nuo jos 
liemenėlės. 

— Tiesa. Tu tai įrodei. 

Ji atsilošė sėdynėje ir susimąstė. 

— Maniškiai nusimins. Mama visada no- 
rėjo, kad aš ištekėčiau bažnyčioje. Ilga balta 
suknelė, vestuvių apeigos. Kasmet ji išleidžia 
krūvą pinigų užsisakydama “Nuotakos" žur- 
nalą. 

— Rytoj rytą paskambinsime jiems ir pakvie- 
sime atskristi pailsėti savaitgaliui. Zinoma, už- 
sakysime atskirus kambarius, — pridūrė jis. — 
Ar aš jiems patiksiu? 

— Vos prieš kelias savaites mama lyg tarp kit- 
ko užsiminė, kad man būtų laikas susitupėti ir 
ištekėti už kokio “gražaus vyriškio, tokio kaip 
tas Džonas Railis“. Kad sukurčiau šeimą, įsigy- 
čiau namą su kiemu ir šunimi ir kad nustočiau 
galvoti tik apie darbą. 

— O tėvas? — nerimastingai paklausė Rai- 
lis. Brin buvo pasakojusi jam apie savo tėvą ir jo 
griežtas kariškas manieras. — Kokia admirolo 
nuomonė apie mane? 

— Jis kažką suniurnėjo esą tavo plaukai per 
ilgi. Bet jis mano, kad visų per ilgi. Jeigu jo kriti- 
ka tuo ir baigiasi, tai manyk, kad jau įtikai. O 
kaip tavo mama? — Brin žinojo, kad Railio tėvas 
miręs, o motina gyveno San Chosė. 

— Paskambinsiu jai ir taip pat pakviesiu. Bus 

tikras šeimyninis sambūris. Gal pavyks atsilygin- 
ti už tai, kad nepakvietėme jų į sutuoktuves. 

— Bet ar aš patiksiu tavo mamai? 

— Gal tu juokauji? — paklausė jis, atsisuk- 
damas į ją. — Ji mano, kad aš tikras patrakėlis, ir 
iki šiol neduoda ramybės įtikinėdama, kad man 
reikia geros moters, kuri paimtų mane į nagą. 

Brin nusikvatojo ir glustelėjo prie jo: 

— Aš kaip tik ir noriu paimti tave į nagą. 

Tai buvo ilga kelionė, ir jiems užteko laiko 
pasipasakoti šį bei tą apie savo praeitį, artimiau 
susipažinti, kaip įprasta įsimylėjėliams. 

Brin manė, kad jie susituoks vienoje iš kop- 
lytėlių, kurių buvo pridygę kaip piktžolių palei 
greitkelį, vos tiktai jie pravažiavo valstijos sie- 
ną. Tos koplytėlės visos kaip viena plieskė neo- 
ninėmis šviesomis, pūsdamosi žemomis kaino- 
mis, skelbdamos, kad nereikalauja kraujo tyrimų, 
ir girdamosi, kad veikia ištisą parą. Vargonų mu- 
zika ir dirbtinės gėlės — už papildomą užmo- 
kestį. | 

Tačiau Railis sustabdė automobilį priešais 
nuostabią bažnytėlę, jaukiai besiglaudžiančią 
pušų giraitėje. Smailiame bokštelyje matėsi var- 
pas, o pro vitražinius langus sklido ryški šviesa. 
Railis padėjo Brin išlipti iš savo žemo sportinio 
automobilio ir nusivedė ją laiptukais prie skliau- 
tuotų durų. 

Įėjusi vidun, iš džiaugsmo ir nuostabos Brin 
neteko žado. Visa bažnyčia buvo nutvieksta žva- 
kių šviesos ir išpuošta baltomis gyvomis gėlėmis. 

Centrinio tako, iškloto kilimu, gale, priešais al- 
torių, laukė akiniuotas dvasininkas. Jis atrodė 
lyg nužengęs iš Normano Rokvelo paveikslo. Ap- 
kūni moteris, matyt, jo žmona, sėdėjo prie var- 
gonų ir angeliškai šypsojosi jiems. Bažnyčioje 
skambėjo tradicinė vestuvių muzika. 

— Klausyk, ar tu nesi katalikė ar žydė? — 
staiga susirūpino Railis. 


— Ne. 
— Vadinasi, protestantų apeigos tiks? 
— Taip, tai... — ji nebaigė sakinio. — Kada 


viską suorganizavai? 

— Paskambinau iš tavo namų, kai nuėjai į 
miegamąjį persirengti ir susipakuoti daiktų. Tu 
patenkinta? 

— Patenkinta? — ji švelniai nusišypsojo ir 
paglostė jam skruostą. — Tu toks mielas. Aš my- 
liu tave. 

— Ir aš myliu tave, — kimiai ištarė jis ir pa- 
silenkęs karštai ją pabučiavo. Dvasininkas man- 
dagiai kostelėjo, ir jiems teko surimtėti. 

Po ceremonijos Railis nuvežė Brin į kurorti- 
nį viešbutį, kuris stovėjo vienos iš slidininkų pa- 
kėlimo trasos papėdėje. 

— Aš čia nesu buvęs, bet, kiek žinau, jis yra 
penkių žvaigždučių. 

Vos įžengę pro duris, jie nė kiek tuo nesu- 
abejojo. Liftas pakėlė juos iš ištaigingo, antikva- 
riniais baldais apstatyto vestibiulio, kuriame 

tė, atvykusi čia tiesiai iš girių glūdumos. Tarp 
svetainės ir miegamojo buvo nedidelė virtuvė 
ir baras. Viename vonios kambario kampe sto- 
vinti raudonmedžio vonia buvo pilna karšto 
vandens. Miegamajame, priešais karališko dy- 
džio lovą įrengtame židinyje jaukiai spragsėjo 
ugnis. 

— Jau pasiruošei prapjauti vestuvinį tortą? — 
paklausė Railis, kai ji vis dar negalėjo atplėšti akių 
nuo sumaniai įrengtų apartamentų prabangos ir 
patogumų. 

— Vestuvinį tortą? 

Ant vežimėlio, kurį pagarbus padavėjas įstū- 
mė į svetainę, puikavosi ne tortas, o suflė, per 
gerus porą colių iškilęs virš balto kepimo indo. 
Jis atrodė toks pūkuotas ir lengvutis kaip milži- 
niška vaistinė svilarožė. Suflė pūpsojo ant iškrak- 
molytos lininės servetėlės, kuri buvo gražiai iš- 
lankstyta ir vaizdavo gulbę. “Gulbė" plaukė bal- 
tų gėlių žiedlapių ežere. Brin net apsiašarojo 
žvelgdama į tą epikūrinį meno kūrinį ir meldė- 
si, kad šis sapnas, jeigu tai tikrai sapnas, tęstųsi 
iki ryto. 

— ZŽavinga... 

Pasiteiravęs Railio, ar jie daugiau nieko ne- 
pageidaus, padavėjas išėjo. Railis didingąjį va- 
nilinį suflė padalijo pusiau, užpylė “Grand Mar- 
nier' kremo ant Brin dalies ir padavė jai. Jie vie- 
nas kitą maitino, o kai baisiausiai išsiterliojo, lai- 
žė vienas kitam pirštus. 

Paskui atėjo šampano eilė. Brin jautėsi labai 

laiminga. Railis nusivedė ją į miegamąjį. Jis paė- 
mė taurę iš jos rankų ir padėjęs į šalį atsisuko į 
savo žmoną. Degantis mėlynų akių žvilgsnis nu- 
slydo jos veidu. 

— Na, štai mes ir čia, — tyliai ištarė jis... 


— Štai mes ir čia. — Brin įvažiavo į garažą 
ir nuspaudusi mygtuką uždarė jo duris. — Tu 
miegojai? — paklausė ji, kai Railis atsimerkė ir 
pakėlė galvą. 

— Ne. Galvojau apie mūsų vestuvinę naktį. 

Brin ir pati buvo nuklydusi mintimis į ją, ta- 
čiau ji neketino kalbėtis apie tai. Tik ne dabar, 
kai Railio paakiai pajuodę iš nuovargio, 0 vei- 
das ištįsęs ir išbalęs dėl nukraujavimo. Be to, ir 
ji pati, užplūdus motiniškiems jausmams, dabar 
nori jį tik globoti ir saugoti. Tik ne dabar, kai jis 
praleis naktį pas ją. 

Ji įvedė Railį į vidų saugodama, kad jis ne- 
užliptų ant stiklo šukių, pažirusių virtuvėje ant 
grindų. 

— Gal ko nors norėtum? — paklausė ji, nuim- 
dama švarką nuo jo pečių. — Valgyti? Gerti? 

Jis papurtė galvą, todėl daugiau netarusi nė 
žodžio ji palydėjo jį į miegamąjį. 

— Ar skauda ranką? — užjaučiamai paklau- 
se Brin, klodama lovą. 

— Ne, ji tik aptirpusi. Mano dešinioji ran- 
ka... Keletą dienų ji bus ne kažin kiek naudinga. 

— Nereikia norėti, juk netekai daug kraujo. 

— Gerai, kad neprireikė kraujo perpylimo. 
Nežinau, ar būčiau taip ilgai pakentęs adatą, įbes- 
tą į mano ranką. — Railis nuspyrė nuo kojų batus 
ir klestelėjo ant lovos krašto nusimauti puskoji- 
nių. Jis automatiškai kilstelėjo dešinę ranką norė- 
damas atsisegti marškinius ir tik tada prisiminė, 
kad ji kuriam laikui išėjusi iš rikiuotės. 

— Palauk, leisk man, — suskubo Brin į pagal- 
bą. Paėmusi už rankos, ji pastatė jį ant kojų. Jis taip 
ir stovėjo nuleidęs rankas. Vikriais pirštais Brin 
atsagstė pirmąsias sagutes. Bet kai krumpliai ne- 
tyčia brūkštelėjo per švelnius garbanotus krūti- 
nės plaukus, pirštai liovėsi klausę. 

Staiga ji suvokė, kiek intymumo slypi nuren- 
ginėjimo procedūroje. Praėjusių dienų atspindys. 
Ir naktų, kai jiedu lėtai, mėgaudamiesi nurengi- 
nėdavo vienas kitą arba karštligiškai skubėdami 
plėšte nuplėšdavo vienas kitam drabužius ap- 
kvaitę nuo geismo. 

Brin ištraukė marškinių apačią iš džinsų ir 
apnuogino jo krūtinę. Ji buvo tokia pažįstama, 
kaip jos pačios veidas veidrodyje. Tankūs juodi 
plaukai, gražiai įdegusi oda, vario spalvos spe- 
neliai, kurie akimirksniu atsiliepdavo į menkiau- 
sią jos pirštų ar liežuvio prisilietimą. Jis buvo ga- 
na liesas, net šonkaulius buvo galima suskaičiuo- 
ti. Pilvas plokščias, stangrus; gili, plaukų ap- 
gaubta bamba. 

Brin nerūpestingai numetė marškinius ant 
kėdės. 

— Ar tu... hmm... nori nusimauti džinsus? 

— Paprastai aš miegu be jų. 

Jos galva buvo nuleista. Brin svarstė, ar jis 
matė, kaip ji sumišo. Ji užsimerkė ir stengdama- 
sį nusiraminti luktelėjo. Teko sukaupti visą 
drąsą, kol rankos pagaliau palietė diržą. Pirštai 
grabaliojo vėsią metalinę sagtį, tačiau oda po ja 
buvo karšta... 

Brin užtrauktuką traukė žemyn lėtai, temp- 
dama medžiagą kuo toliau nuo Railio kūno. Ne 
kažin kiek pavyko ją atitraukti, nes jo džinsai vi- 
sada būdavo gana prigludę. Buvo neįmanoma ne- 
pastebėti akivaizdaus dalyko ir apsimesti, kad jo 
penio ten nėra ar kad jos pirštai jo neužčiuopė. 

Sėkmingai įveikusi užtrauktuką, Brin užki- 
šo rankas už džinsų šonų ir truktelėjo juos že- 
myn per tvirtas, dailias šlaunis. Tada ji atsiklau- 
pė prieš jį ir nutraukė džinsus nuo raumeningų 
blauzdų. 

— Paprastai nemiegu ir su apatiniais, — dus- 
liai pasakė jis. 

Brin atlošė galvą ir pažvelgė jam į akis. Kaip 
būtų gera priglusti skruostu prie tų tvirtų kojų, 
stipriai apkabinti jį... Pajusti skonį... 

Apstulbusi dėl tokių savo minčių, ji pašo- 
ko ant kojų. 

— Nieko, vieną naktį pakentėsi. 

Ji stumte įstūmė jį į lovą. Vos tik Railio gal- 
va atsidūrė ant pagalvės, ji taip skubiai užklojo 
ji antklode, tarsi bodėtųsi juo ir nė sekundės il- 
giau negalėtų į jį žiūrėti. Bet tai buvo tikrai ne 
antipatija... 

Smarkiai trinktelėjusi durimis, ji užsidarė 
vonioje lyg bailus kareivis, pabėgęs iš mūšio lau- 
ko. Tą vakarą Brin persirenginėjo antrą kartą, tik 
dabar ji užsitempė trumpas medvilninės triko- 
tažines kelnaites ir tokią pat berankovę palaidi- 
nukę. Ji dievino tokią naktinę aprangą, nes su ja 
jautėsi labai patogiai. Tie drabužiai buvo dizai- 
nerės sukurta vyriškų apatinių kopija, bet dėl to, 
kaip puikiai jie tiko Brin figūrai, nekilo jokių abe- 
jonių dėl jos lyties. Ant to liepsnelės kiaušinio 
mėlynumo komplekto ji užsimetė seną chalatą, 
kurį Railis kažkada įvertino kaip dar siaubinges- 
nį dalyką negu galvos skausmas. 

Ji užgesino šviesą ir grįžo į miegamąjį. 

— Gal tau ko nors reikia? 

Railis buvo nusiklojęs iki juosmens. Sulenk- 
ta kairioji ranka buvo pakišta po galva, o subin- 
tuotoji gulėjo ant pilvo. 

— Tik šiek tiek švelnumo, globos. Norėčiau 
pratęsti mūsų pokalbį apie vaikučius. Klausyk, 
Brin, jeigu gyvensime atskirai, bus pasiutusiai 
sunku mylė... Ką ten darai? 

— Traukiu paklodes ir užvalkalus, — atsakė 
ji, kuisdamasi prie spintelės. 

— Kam? 

— Lovai, kurią pasiklosiu apačioje. 

Jis greitai atsisėdo akivaizdžiai sunerimęs. 

— Dėl Dievo, Brin! 

— Ne, dėl savęs ir dėl tavęs. Užtenka jau ir 
to, kad šią naktį miegame tuose pačiuose namuo- 
se, nėra ko čia dar labiau drumsti vandenį. Ti- 

kiuosi, ne tai turėjai galvoje, kai prisiprašei čia lik- 
ti nakčiai. — Piktas jo žvilgsnis patvirtino jos įta- 
rimus. — Labanakt, Raili. Pasimatysime rytą. — 
Ji nuplaukė per miegamąjį su visa karališka di- 
dybe, 0 grindimis besivelkanti antklodė atrodė 
kaip karališkas šleifas. 

Jos ausis pasiekė trumpas keiksmažodis, bet 
ji tik šyptelėjo. 

Vėliau jai atsirūgo ta šypsenėlė. Nors sofa 
buvo pakankamai ilga ir patogi kaip lova, ji nie- 
kaip negalėjo užmigti. Tai bjaurybė, ėmė ir pri- 
minė tą vestuvinę naktį! 

Tai buvo kerinti pasaka... Romantiška, 
aistringa... Brin muistėsi ir vartėsi nuo vieno šo- 
no ant kito, bet mintys kaip užsakytos vis grą- 
žindavo ją į tą naktį... 


— Na, štai mes ir čia, — tyliai ištarė Railis. 
Dramblio kaulo spalvos atlasiniai patalai kvietė 
juos į lovą. Dujiniame židinyje jaukiai spragsėjo 
ugnis. Jos šviesoje jų šešėliai šoko ant sienos, o 
švytėjimą atspindėjo akys. 

— Gal norėtum įlįsti į karštą vonią? 

— Gal po to. 

— Po to? — jis dviprasmiškai šyptelėjo. 

Brin skruostai užsiplieskė. 

— Vėliau, — pasitaisė ji. 

— Ar tai reiškia, kad tu taip pat, kaip ir aš, 
nekantrauji kuo greičiau atsigulti? 

— Taip, prašau, — atsakė ji mandagiai. — 
Jau tuoj auš. — Ji uždėjo ranką ant prasegtos 

marškinių apykaklės. — Jeigu nepaskubėsim, ne- 
beturėsim vestuvinės nakties. 

— Neduok Dieve, jei taip atsitiktų! — Jis pa- 
sitrynė nosimi į jos kaklą ir apkabino per lieme- 
nį. — Ar norėtum kelias minutes pabūti viena? 

— Nebūtinai, — jis jautė ant kaklo jos kvė- 
pavimą. 

— Ar man leidžiama nurengti tave? — Rai- 
lis laukė atsakymo, bet jo vis nebuvo. Tada jis 
pakėlė galvą ir pažvelgė į ją. Jos akys buvo pa- 
dūmavusios nuo aistros, o drėgnos lūpos kvie- 
tė... Linktelėjusi galvą, ji nusiavė batelius ir iš- 
kart sumažėjo keliais coliais, bet dėl to atrodė tik 
dar moteriškesnė. 

Brin vilkėjo šilkinę suknelę. Ant vieno pe- 
ties buvo eilutė perlinių sagučių, kurias Railis 
mikliai atsagstė. Paskui jis atsegė užtrauktuką. 
Suknelė nuslydo žemyn. Railiui užėmė kvapą, 
kai ji liko tik su šampano spalvos apatinuku. Ji 
buvo be liemenėlės, nes krūtys dailiai gulė į 
tamprius nėriniuotus apatinuko kaušelius. 

Užkišęs pirštus už petnešėlių, jis nusmaukė 
jas nuo pečių. 

— Nebežinau, ar bučiuoti tave, ar tik gėrė- 
tis, — sumurmėjo jis. 

— Ir viena, ir kita. 

Po svaiginančio bučinio Railis ir vėl mylavo 
ją akimis. Jis iš lėto apnuogino jos krūtinę ir su- 
laikęs kvapą ilgai gėrėjosi ja. Paskui švelniai su- 
ėmė krūtis į delnus ir ėmė aistringai glamonėti 
jas lūpomis. 


122 


— Raili... — sudejavo ji, panerdama pirštus 
į jo plaukus ir atsiduodama išradingoms jo lie- 
žuvio glamonėms. 

Išbučiavęs jos pilvą, jis atsiklaupė ir prigludo 
veidu prie švelnaus trikampio. Rankos iš lėto nu- 
traukė apatinuką. Sviesios kojinės ir nėrinių kelia- 
raiščiai beprotiškai jaudino ir vertė nekantrauti. 

Atsargiai atsegęs keliaraiščius, jis nusmaukė 
kojines, trumpam stabtelėjęs ties grakščiomis čiur- 
nomis. Numovęs plonytes kojines, jis keletą kartų 
perbraukė delnais per blauzdas. Brin suvirpėjo ir 
tyliai aiktelėjo, o jis išdidžiai nusišypsojo. Tada jis 
atsegė keliaraiščių diržą ir numetė jį ant grindų. 

Permatomos kelnaitės nieko neslėpė ir ne- 
kliudė godžioms jo akims. Bet nutraukęs pasku- 
tinį plonytį drabužėlį, jis sutramdė savo aistrą ir 
pagarbiai gėrėjosi jos nuogybe. 

Aistringai apglėbęs ją per sėdmenis, jis pri- 
sitraukė ją arčiau. Lūpos nusėjo jos pilvą drėg- 
nais bučiniais ir paniro į švelnų tamsių plaukų 
debesėlį. 

Brin tyliai suaimanavo iš malonumo, jos ke- 
liai sulinko ir atsirėmė į jo krūtinę. Ji būtų su- 
kniubusi, tačiau jis atsistojo, paėmė ją į glėbį ir 
nusinešė į lovą. Kol ji atsitokėjo, jis spėjo nusi- 
rengti ir palinko virš jos. Ji džiugiai prisitraukė 
ji ir išsirietė, pasitikdama jo lūpas. 

Jis tol tyrinėjo ją pirštais ir glostė, kol ji ėmė 
blaškytis ir reikliai trintis kojomis į jį. Visi pojū- 
čiai suplūdo kažkur į apačią ir išsiskleidė, skaus- 
mingai laukdami ekstazės. Pagaliau jis įsiskver- 

bė į ją, toks karštas, tvirtas, nepasotinamas... Jis 
slydo vis gilyn, sujungdamas juos abu. 

Railis nustebęs kilstelėjo galvą ir pradėjo 
trauktis. Bet Brin tik dar smarkiau prisispaudė 
ir stipriau apsivijo kojomis aplink jį. 

— Myliu tave, Raili, — šnibždėjo ji, glamo- 
nėdama lūpomis jo spenelį. — Myliu tave. 

Jis neskubėjo, stengdamasis suteikti abiem 
kuo didesnį malonumą. Išsiliejęs joje, jis dar no- 
rėjo pabūti toje ankštoje šilumoje, kurioje ji pri- 
ėmė jį. Pro užuolaidas skverbėsi aušra, rausva 
šviesa užliedama sudrėkusius jų kūnus. 

— Mano pati brangiausia nuotaka, — jo bal- 
se jautėsi begalinė meilė jai. Jis išbučiavo jos au- 
sį, kaklą, lūpas ir krūtis. — Aš myliu tave, Brin. 

— Ir aš myliu tave, Džonai. 

Jis įdėmiai pažvelgė į jos miegūstas žalsvas 
akis. 

— Tu pirmą kartą mane taip pavadinai. Ar 
tu tikrai su tuo vaikinu? 

Ji blausiai nusišypsojo ir priglaudė jo galvą 
sau prie krūtinės. 

— Čia tikrai tas vaikinas. Džonai, Džonai, 
Džonai... 


Brin nesmagiai sukrutėjo ant sofos. Miegas 
vis traukėsi nuo jos. Ant laiptų pasigirdo kažkoks 
bruzdesys, ir ji staigiai atsisėdo. Brin garsiai išta- 
rė vardą, kuris jau kelias valandas nedavė jai ra- 
mybės. 

— Džonai? 


124 


6 skyrius 


Brin įjungė šviesą. Railis grabaliojo tamsoje 
bandydamas nulipti žemyn, ir staiga apakintas 
šviesos ilgai mirksėjo. 

— Ką tu sakei? 

— Ką? Kada? Kodėl tu atsikėlei? — Ji nubloš- 
kė antklodę ir pribėgo prie laiptų manydama, 
kad jam prireikė pagalbos. 

— Tu pavadinai mane Džonu. 

— Negali būti. 

— Tikrai. Tu mane vadini Džonu tik kai my- 
limės, daugiau niekada. 

— Turbūt aš sapnavau. 

— Tai turėjo būti nuostabus sapnas. 

Jo įsiteikianti šypsena veikė ją kaip šiltas me- 
dus. Nerimstantis kūnas vedė ją iš kantrybės. 

— Nepasakei, kodėl atsikėlei. 

— Tu neklausei. 

— Klausiau. 

— Nejaugi? Hmm. Matyt, apkurtau išgirdęs, 
kad šauki mane Džonu. 

Jis nusileido į apačią ir sustojo ant apatinio 
laiptelio. Tik tada Brin pamatė, kadjis lygiai taip 
pat menkai apsirengęs, kaip ir ji. Jis mūvėjo tik 
medvilninės trumpikės... trumpas medvilninės 
trumpikes, kurios vos laikėsi ant siaurų klubų. 
Ta vietelė, kur kokiais dviem coliais žemiau bam- 
bos ėjo šilkinis plaukų ruoželis, jai visada labai 
patiko. Ir jį jaudindavo, kai jos lūpos liesdavo tą 
ypatingą plotelį. Jaudindavo... 

Vėl pažvelgusi Railiui į veidą, Brin išvydo 
pašaipią šypsenėlę. Sumišusi dėl savo rėksmin- 
go apdaro, ji sukryžiavo ant krūtinės rankas. Per 
skubėjimą ji pamiršo užsimesti bjaurųjį chalatą 
ir dabar stypsojo tik su bikinio kelnaitėmis ir 
palaidinuke, kuri lyg antroji oda aptempė krū- 
tine. 

— Tavo gražios kojos, — sušnabždėjo Railis. 

Anksčiau, kai jie dar gyveno kaip sutuokti- 
nių pora, nė vienas jų nebuvo labai drovus. O 
dabar nakties ramumoj tebešmėkščiojant išsisky- 
rimo pamėklei ir kiaurai veriamai tų mėlynų 
akių, Brin jautėsi kaip niekada gyvenime nuoga. 
Ir nesaugi. Pažeidžiama. 

Bet koks gyvūnėlis parodys dantis ir puls 
plėšrūną, jeigu tas piktnaudžiaus jo silpnybėmis. 
O Brin galėjo gintis tik pasitelkusi priešiškumą. 

— Tai nulipai žemyn ir prižadinai mane tik 
tam, kad tai pasakytum? 

— Ne, bet kadangi jau čia atsiradau... — jis 
gūžtelėjo pečiais. — Nebeveikia nuskausmina- 
mieji. 

Pyktis kaipmat išdulkėjo, ir Brin susirūpinu- 
si suraukė kaktą. 

— Tau skauda ranką? 

— Velniškai. 

— Gydytojas sakė, kad taip bus, kai vaistai 
nustos veikti. Jis man davė skausmą malšinan- 
čių tablečių. Einu į virtuvę atnešti, jos mano ran- 
kinėje. 

Ji pasisuko eiti, bet Railis sulaikė ją pastvė- 
ręs už riešo. 

— Nenoriu jokių tablečių. 

— Bet jeigu skauda... 

— Verčiau išgersiu brendžio. Ir skausmą ap- 
malšins, ir neapsvaigsiu. Palaikysi kompaniją? 

Jis nusitempė Brin prie baro. Ji paklusniai se- 
kė iš paskos. Tokiu vėlyvu metu viskas atrodė 
nerealiai. Nejaugi čia jie vaikštinėja vidurnaktį 
po ekstravagantišką draugės svetainę vienais 
apatiniais? Neįtikėtina, bet būtent taip ir yra. 

Railis pasodino ją ant aukštos kėdutės ir už- 
ėjo už baro. Jam pavyko surasti ne vienos, o dvie- 
jų rūšių brendžio. Pasirinkęs patį brangiausią, jis 
gausiai kliūstelėjo jo į taurę. 

— Man nereikia, ačiū, — pasakė Brin, suries- 
dama kojų pirštelius ant pakojo. 

— Kremo likerio? Žinau, kad mėgsti “Bai- 
ley". 

— Visiškai nieko. 

— Tada į sveikatą! — Railis kilstelėjo taurę 
sveikindamas ją ir gurkštelėjo. Jis užsimerkė 
jausdamas, kaip deginantis skystis nuslydo gerk- 

le ir krūtine į skrandį užkaitindamas visą pilvą. 
Aplink jo lūpas ėjo baltas ruoželis, o nosies spar- 
neliai buvo keistai įsitempę. 

Brin palietė jo sutvarstytą ranką. 

— Tau tikrai labai skauda, ar ne? 

— Viskas gerai, — pasakė jis išdidžiai, vy- 
riškai paneigdamas skausmą. Paprastai moterys 
į tai reaguoja labai jautriai. 

— Negi sunku prisipažinti, kad skauda? 

— O ko čia skųstis? 

— Ogi tam, kad žmogus nusipelno bent kiek 
užuojautos, jeigu jam negera. Tai natūralu ir nor- 
malu. 

— Tai būdinga ir moterims? 

— Be abejo! 

Jis nusijuokė. 

— Kas čia juokinga? — paklausė ji. 

— Tai štai dėl ko tu visada eidavai gulti, kai 
sirgdavai mėnesinėmis. 

— Užtat, kad skauda, — gynėsi ji. — Jeigu 
tau reikėtų bent vieną dienelę taip pasikankinti, 
suprastum, ką tai reiškia. Ir visi vyrai suprastų. 

Jis ištiesė ranką ir palietė delnu jos skruostą. 

— Žinau, kad skauda. — Jis paglostė nykš- 
čiu jos apatinę lūpą. — Bet mes radome ypatin- 
gą vaistą, ar ne? 

Brin sunkiai nurijo seiles ir nudūrė akis į 
grindis. Ji pasimuistė ant kėdutės. 

— “Midol" prieš mūsų metodą tik nulis, — 
paerzino jis. 

— Neprisimenu. 

— Ir dar kaip prisimeni. 

— Iš kur Žinai, ką aš prisimenu? — suskato 
prieštarauti ji. 

Jo žvilgsnis slystelėjo jos kūnu ir sustojo ties 
krūtine. Tai štai kas ją išdavė: pro ploną medžia- 
gą matėsi išsišovę krūtų speneliai. 

— Neškis savo brendį aukštyn, — greitai pa- 
sakė ji ir atsikėlė nuo kėdutės. — Aš einu miegoti. 

Brin grįžo prie sofos ir ėmė purenti pagal- 
vę. Buvo galima apsieiti ir be purenimo, bet juk 
reikėjo kažkuo užsiimti, kad išvengtų to kiaurai 
veriančio žvilgsnio. 

Ji atsigulė ir užsitraukė antklodę ant pečių. 
Pasivertusi ant šono apsimetė, kad iš karto už- 
snūdo. Staiga ji pajuto, kad sofos kojūgalis įlin- 
ko nuo Railio svorio. Atsisėdęs jis užkėlė jos pė- 
das sau ant kelių. Piktai atsidususi, ji atsivertė 
aukštielninka ir pažvelgė į jį. 

— Sakei, kad nešiesi tą savo brendį aukštyn. 

— Ne, tai tu sakei, kad neščiausi brendį 
aukštyn. Tau sunkiai sekasi prisiminti, kas ką sa- 
ko šią naktį. Gal tu jaudiniesi dėl to, kad aš esu 
čia? 

Brin pašaipiai prunkštelėjo ir užsimerkė nu- 
duodama, kad jis mirtinai jai įkyrėjo. 

— Puiku, gali sėdėti. Man tas pats. Tik ne- 
triukšmauk ir netrukdyk miegoti. — Giliai atsi- 
dususi, ji vėl užsimerkė. Bet nepraėjo nė kelios 
sekundės, kai ji pašoko lyg spyruoklė. — Baik, 
sakau! 

— Tavo kojos visada buvo jautrios. — Kai- 

rioji Railio ranka buvo pakišta po antklode. Jis 
ką tik nykščiu palietė tą vietą, kur didysis pirš- 
tas jungiasi su pėda. Brin jautriai reaguodavo į 
menkiausią prisilietimą, o ką jau kalbėti apie pa- 
dų masažavimą. 

— Vadinasi, nutarei trukdyti man miegoti, 
ar ne? — užsipuolė ji. 

— Kaip tu gali miegoti, kai aš kenčiu? 

— Brendis nepadeda? 

— Dar ne. — Jis pakėlė taurę, iš kurios buvo 
nugerta gal tik trečdalis. 

— Gerai, — pasakė Brin pavargusiu balsu. — 
Aš pasėdėsiu su tavimi. Bet jei prisigersi ir imsi 
kvailioti, kaipmat išlėksi iš čia! Gali vairuoti ir 
kaire ranka. 

— Tau geriau Žinoti, — tingiai nusišypsojo jis. 

Brin išpylė karštis staiga prisiminus visus 
tuos kartus, kai jis taip ir darė, nes dešinė ranka 
tuo metu būdavo užimta kai kuo kitu. Ji keikė 
save už tuos prisiminimus. Tegu jis eina skra- 
džiai su savo gašliais atsiminimais! 

— Baik tas nepadorias užuominas arba ke- 
liausi aukštyn! 

— Aš buvau pritrenktas, kai vestuvių naktį 
sužinojau, kad tu dar nekalta. 

— Raili! Gal negirdėjai, ką pasakiau? 

— Čia ne užuomina, o faktas. Aš buvau pri- 
trenktas. 

— Kodėl? 

— Ne tiek jau ir daug yra tavo amžiaus skais- 
tuolių. 


130 


— Mano amžiaus? Galima pagalvoti, kad aš 
senė. Arba kokia atgyvena. 

— Kiek tau tada buvo metų? Dvidešimt pen- 
keri? Baik, Brin. Na, kiek pažįsti dvidešimt pen- 
kerių metų amžiaus nekaltų mergelių? 

— Turbūt visas jas reikėtų surinkti ir patal- 
pinti muziejuje. 

— Nejau įsižeidei? Tik pasakiau, kad buvau 
labai nustebęs. Juk nesakiau, kad nusivylęs. — 
Jis toliau nykščiu tingiai glostė pėdos įlinkį. — 
Man kaip tik patiko, — tyliai pasakė jis. — Bū- 
čiau pakvaišęs, pabandęs įsivaizduoti, kas buvo 
prieš mane. Nebūčiau pakėlęs minties, kad kiti 
vyrai mylėjosi su tavimi. 

Glamonė vis labiau artino prie ekstazės. Bu- 
vo laikai, kai šitą ritualą atlikdavo jo liežuvis, 
tirpindavęs kaulus ir priversdavęs kraują virti. 
Ta jo hipnozė papiktino ją, ir ji leptelėjo pirmus 
atėjusius į galvą žodžius: 

— Yra ir kitų būdų mylėtis! 

Jo nykštys apmirė. Staiga įsitempę pirštai su- 
spaudė pėdą. Tamsūs jo antakiai grėsmingai pa- 
kilo į viršų. 

— Kaip tai reikėtų suprasti? 

Verčiau ji būtų nusikandusi liežuvį. Ir kaip 
ji nepagalvojo, kokią jo reakciją gali sukelti toks 
iškreiptas pasigyrimas. Bet kelio atgal nebuvo. 

— Juk aš niekada nesakiau, jog nesimylėjau 
su kitais vyrais. Mano nekaltumas to neįrodo! 

— Vadinasi, žaidei, bet iki galo nėjai? 

Ji truktelėjo pečiais. 

— Su kuo? 

— Dėl Dievo, Raili. Koks skirtumas... 

— Tuoj pasakysiu, koks skirtumas. Man tai 
perkūniškai didelis skirtumas, štai koks tas skir- 
tumas. 

— Kodėl? Kodėl dabar? Kai buvom susituo- 
ke, tai nebuvo svarbu. 

— Kai buvom susituokę, prieš mane nesipui- 
kavai savo meilužiais. 

— Aš nesipui... 

— Kas jie tokie buvo? Koledžo laikų vyru- 
kai? 

Jis jau siutino ją. Nuo tokio kvailumo ir bu- 
ko užsispyrimo jos pyktis įsiplieskė. 

— Aišku. Juk Žinai, mokiausi Berkelyje. 

— O taip, žinoma! Aiškiau ir būti negali. — 
Iš Railio akių teliko mėlyni plyšeliai. — Viduri- 
nėje mokykloje? 

— Keletas. — Brin išdidžiai atmetė galvą. 

— Žemesnėse klasėse? — Pamatęs jos įžūlų 
žvilgsnį, jis sušnibždėjo: — O Dieve. — Jo akys 
klaidžiojo po jos kūną, lyg matydamos jį pirmą 
kartą. — Ar tu visus tuos vyrus vedžiodavai už 
nosies lygiai taip, kaip mane iki vedybų? Šaipei- 
si iš jų ir vedei iš proto? Kaip toli tiems išperoms 
leidai nueiti? 

— Daraisi juokingas. 

— Kaip toli? — šaukė jis. — Ar leidai žiūrėti 
į savo krūtis? Liesti jas? 

— Aš nežadu... 

— Bučiuoti jas? O šlaunis? 

— Raili... 

— Jie bučiavo šlaunis? Ir tarp jų? 

— Užsičiaupk! Daugiau to nepakęsiu! 

Brin norėjo ištraukti kojas, bet jo kairioji ran- 
ka įgijo dvigubą jėgą. Geležiniais gniaužtais nu- 
tvėręs ją už čiurnų, jis tvirtai suspaudė kulnus 
sau tarp kojų. 

— Pakęsi! Dabar išklausysi viską. Pati pra- 
dėjai, 1r dabar mes viską išsiaiškinsim. 

— Nėra ko aiškintis. Nebuvo jokių kitų vyrų. 

— Tu juos irgi glamonėjai? Rankomis, bur- 
na? O kaip jie mylėjo tave? 

— Jie nieko panašaus nedarė! Nebuvo jokių 
kitų vyrų! — Pagaliau jos riksmas perskrodė rau- 
doną pavydo rūką, aptemdžiusį jam protą. 

Jo krūtinė sunkiai kilnojosi. Matėsi, kad jis 
stengėsi tvardytis, tačiau vis tiek jos nepaleido. 

— Kas buvo tavo pirmasis meilužis? Kas? 

— Tu, — prakošė Brin pro dantis. Ji visa dre- 
bėjo nuo pažeminimo ir pykčio. 

Kurį laiką jie žvelgė vienas į kitą, paskui Brin 
atvirto ant pagalvės ir užsidengė ranka akis. 

— Na štai, tu šitai norėjai išgirsti? 

— Tu niekada neturėjai... 

— Ne, Raili, niekada neturėjau. — Brin patrau- 
kė ranką ir pažiūrėjo į jį. Jos akyse kaupėsi ašaros, 
ir jie abu netikėtai sutriko. — Nejaugi tu nematei? 
Nesupratai? Argi tavo savimeilė tokia trapi, kad 
būtinai turėjai priversti mane tai pasakyti? 

Jis padėjo sužalotą ranką jai ant krūtinės ir 
švelniai paglostė pirštų galais. 

— Kodėl sakei, kad buvo kitų vyrų? 

— Turbūt norėjau tave paerzinti, — prisipa- 
žino ji abejingai. 

— Kodėl? 

— Nežinau. Gal dėl kitų moterų. — Ašarų 
neliko nė pėdsako. Gilios ir neramios jos akys 
priminė audringą Ramiojo vandenyno įlanką. — 
Moterų prieš ir po mūsų vedybų. Tu vaikščiojai 
su kitomis. Skaičiau laikraščiuose. 

Jo ranka sustingo, paskuijis ją atitraukė. Pa- 
ėmęs taurę su brendžiu, kurią buvo pasidėjęs ant 
stalelio, jis nugėrė didelį gurkšnį. Pastatęs taurę 
atgal, jis atrėžė: 

— Ir tu vaikščiojai. Vinas ištisas savaites su- 
kiojosi aplink tave. 

— Iš kur žinai? 

— Turiu savų šaltinių. 

— Aš tau paaiškinau dėl Abelio. Mes tik 
draugai, nėra jokios romantikos. 

— Lygiai tas pats ir mano atveju. Tos mote- 
rys tik lydėdavo mane. 

Ji skeptiškai Žvilgtelėjo į jį. Jis atrodė visiš- 
kai įsitikines savo teisumu. 

— Pati Žinai, kokie tie visuomeniniai rengi- 
niai. Turiu lankytis juose atstovaudamas studi- 
jai. Taip pat privalu turėti lydintį asmenį. Tai nie- 
ko nereiškia... Nieko tarp mūsų nebūdavo. 


— Aš geriau žinau, — pasakė ji vėl staiga 
atsisėsdama. — Prisimenu, kai važiavome... — ji 
nutilo. — Nesvarbu. 


Jo lūpų kampučiai pakilo. 

— Tesk, užbaik. Ką tu prisimeni? 

— Nieko. Pamiršau. 

— Gal pagalvojai apie tą vakarą, kai kalbė- 
jau Merin Kaunti pasilinksminime? Tą vakarą, 
kai mums atsiuntė limuziną? 

Skaisčiai nuraudęs Brin veidas buvo pats ge- 
riausias prisipažinimas... 


— Kaip tai reikėtų vertinti? — paklausė Brin. 

Nustatytu laiku jų laukė ilgas, juodas, pra- 
bangus limuzinas. Atrodė, kad vairuotojas sėdi 
mažiausiai už pusės kvartalo nuo užpakalinės sė- 
dynės, kur įsitaisė Brin su Railiu. 

— Tu turi įvertinti, kad esi su manimi. O aš — 
kad esu žymi televizijos figūra. 

— Ir dar tokia kukli ir nuolanki, — meiliai 
pridūrė ji ir pasilenkusi pabučiavo jį į skruostą. 

— Tik pažiūrėk! — jis apsidžiaugė kaip ber- 
niūkštis, aptikęs mygtuką, kuris automatiškai 
atidarydavo stoglangį. — Ir dar yra pilnas ba- 
ras, jei kartais ponia ištrokštų. — Jis parodė 
dureles, kurios pasislenka ir atidaro barą. — O 
Čia spalvoto vaizdo televizorius, jeigu nenorėtum 
praleisti "Dalaso" serijos. 

Railio rankos nardė tarp visokių prietaisė- 
lių ir mygtukų. 

— Tik nieko nesugadink, — perspėjo ji, — 
nes neišsimokėsime. 

— Nekvaršink savo gražutės galvelės dėl 
Mūsų šeimos finansų, — išdidžiai atsiliepė jis, 

nors ir žinojo, kad toks jo tonas ją erzina. Sulau- 
kęs grėsmingo žvilgsnio, jis nusišypsojo. — Ma- 
no agentas ką tik susitarė dėl naujo kontrakto. 
Net nepatogu, kai pagalvoju, kiek jie man sumo- 
kės. 

— Neabejoju, — tarė ji sausai. 

— Patikimas žinių šaltinis informavo mane, 
kad mano režisierei taip pat numatyta gerokai 
pakelti atlyginimą. 

— Kas tau sakė? 

— Mano žmona. Ji turi vidinį ryšį su mano 
režisiere. 

— Nepamiršk, kad šitie dalykai netapatina- 
mi. Tavo režisierei nusprendė pakelti atlyginimą 
dėl jos ypatingų nuopelnų režisuojant "Rytą su 
Railiu“ ir dėl svarių rezultatų keliant jo reitingus. 

— O kokį atlygį ji gauna už ypatingą Railio 
priežiūrą? — sududeno jis palei jos ausį. 

— Hmm, tikiuosi, dar daugiau Railio, — su- 
murkė ji gundomai ir apsikabino jį per kaklą, kai 
jis pasilenkė pabučiuoti ją. 

— Ar jau sakiau tau, kad šįvakar tu atrodai 
itin žavingai? Čia nauja palaidinukė? 

— Atsakant eilės tvarka — ne ir taip. — Brin 
pakštelėjo jį į lūpas. — Jūs šiandien labai mielas, 
pone Raili. Šalia smokingais vilkinčių vyrų aš 
tampu laukine ir nesutramdoma. L 

— Reikėjo pasakyti anksčiau. — Jų pokalbį 
nutraukė ilgas bučinys. — Žinai, ką pagalvojau? 

— Ne, o ką? 

— Kad nemačiau tavęs visą dieną. 

— Matei mane visą dieną darbe. 

— Bet tai buvo darbas. O kai grįžome namo, 
tu pradėjai ruoštis vakarui, o man liepei perso- 
dinti gėles kiemelyje. 


— Pasiilgai? 

— Pasiilgau štai ko. — Jo liežuvis giliai pa- 
niro į jos burną, o rankos dar stipriau suspaudė 
ją glėbyje. 


Kai jie pagaliau atsiplėšė vienas nuo kito, ji 
sumurmėjo: 

— Jaučiuosi pamaloninta. Esame susituokę 
jau ištisus dešimt mėnesių, 0 tau dar neatsibodau. 

— Jokių šansų, — jis sušnibždėjo kažkur jai 
į kaklą. — O jeigu bent keliais coliais žemiau nu- 
leistum ranką, pati tuo įsitikintum. 

— Raili! — sukikeno ji. 

— Atsiprašau. Tik norėjau, kad įsitikintum. 

— Šš! Vairuotojas išgirs. 

Patyrinėjęs mygtukų skydelį, Railis paspau- 
dė tą, kuris pakėlė pertvarą tarp jų ir vairuotojo. 

— Na, štai. Viskuo pasirūpinta. Ar kada nors 
mylėjaisi limuzine? 

— Ne, ir... ak, mielasis... liaukis tuoj pat. Vai- 
ruotojas... hmm... 

Brin nesąmoningai nusiavė aukštakulnes ba- 
sutes ir patrynė pėdą į jo blauzdą. Ji apsivijo ran- 
komis aplink jo kaklą, vos tik jis paguldė ją į pliu- 
šinį limuzino kampą, kuris jai atrodė lyg švel- 
nus glėbys. 

— Man tikrai patinka ši palaidinukė. — Ji 
buvo iš juodo permatomo muslino. Railio pirš- 


137 


tai vikriai segiojo netikrų deimantų sagutes. — 
Ji nuostabiai šlama. Ar kada nors pastebėjai, koks 
seksualus drabužių šnaresys? — Po palaidinukė 
Brin buvo su juoda nėriniuota liemenėle ir tokio- 
mis pat kelnaitėmis. 

— Raili, mes tikrai neturėtume... — jos prieš- 
taravimas buvo silpnas, nes jis jau glamonėjo jos 
krūtis. — Tavęs laukia trys šimtai žmonių... 
hmm... tu užmirši, ką turi... ak... o, Raili... sakyti. 

— Kertu lažybų, kad tu tokia pat skani, kaip 
ir atrodai. 

Jis įkišo ranką į tinklinį liemenėlės kaušelį 
ir išlaisvino krūtį. Virtuoziškai nykščiu sujaudi- 
nęs jos viršūnėlę, jis, palenkė galvą ir apžiojo ją. 
Jis tol mylavo liežuviu švelnų spenelį, tai įnir- 
tingai čiulpdamas jį, tai laižydamas ir glostyda- 
mas, kol Brin visai apsalo iš malonumo. Aklai 
grabaliodama marškinių sagutes, ji apnuogino jo 
krūtinę ir panėrė virpančius pirštus į krūtinės 
plaukus. 

Juodo muaro sijonas, kurį ji išsirinko šiam 
oficialiam vakarui, jaudinančiai sušiugždėjo, kai 
Railis pakišo po juo laisvą ranką. Pirštų galiu- 
kais jis klajojo po šiltą šilkinę jos šlaunų odą. 5u- 
sidūrę su atlasine keliaraiščių juosta, jie nukly- 
do aukščiau. 

Jo ranka įslydo į kelnaites ir palietė jos pul- 
suojančią lytį. Abu sunkiai kvėpavo. 

— Džonai, tai... o taip... 

— Tu tokia nuostabi. Ir drėgna. Tokia drėg- 
na. O, kaip gera tave šitaip liesti. Ir šitaip. 

Jo pirštai saldžiai tyrinėjo. Ji išrietė kaklą, 
panardindama galvą į veliūrinį audeklą. Steng- 
damasi užgniaužti aimanas, ji prikando apatinę 
lūpą. 

Jos atsakas uždegė jį. Atitraukęs nuo jos ran- 
ką, jis karštligiškai skubėdamas atsisegė kelnių 
užtrauktuką ir akimirksniu užgulė ją. Nepado- 
rus elgesys jiems beprotiškai kaitino kraują. Bai- 
mė, kad juos pamatys, ir tarp kūnų besipinantys 
puikūs drabužiai temdė protą. Sugriebęs ranko- 
mis jai už sėdmenų, jis grubiai prisitraukė ją prie 
savęs. Jis įsiskverbė į ją ir smigo vis gilyn ir gi- 
lyn... 

Jie labai greitai pasiekė orgazmą. Tai buvo 
lyg sprogimas, sudrebinęs juos abu vienu metu. 
Įsikniaubęs į jos kaklą, jis stengėsi nuslopinti pa- 
sitenkinimo aimanas ir karštai alsavo į jos įkai- 
tusią odą. Pasisotinusi ji paleido jo kaklą. 

Staiga jie pratrūko kvatotis. 

— O Dieve, Raili, ką mes padarėme?! Grei- 
čiau lipk nuo manęs ir leisk man įvertinti žalą. 

Pakėlęs galvą, jis žvilgtelėjo pro langą, ku- 
ris, laimė, buvo užtemdytas. 

— Geriau paskubėk, brangute, nes geriau- 
siu atveju turim tris minutes. 

— O, ne! — sucypė ji. Drabužius ji kaipmat 
susitvarkė, bet vienos basutės niekur nesima- 
tė. Teko klauptis ant keturių ir ieškoti jos po 
sėdyne. 

— Brin, nerandu vienos sąsagos! — supani- 
kavo Railis. — Va, yra... ne, čia sėdynės diržas! 

— O, velniai griebtų! Štai jinai! Užlipau tie- 
siai ant jos ir turbūt suplėšiau kojinę... 

Railis įvėrė sąsagą, susikamšė marškinius ir 
užsisegė ant liemens juostą. 

— Tik nepamiršk užsisegti užtrauktuko, — 
priminė Brin. 

— Ačiū. — Jo peteliškė buvo persisukusi, to- 
dėl Brin metė savo šukuoseną ir puolė taisyti ją. 
Ji vikriai persegė dekoratyvines šukas plaukuo- 
se ir išsitraukusi pudrinės veidrodėlį ėmė apžiū- 
rinėti, kur reikia skubios kosmetinės pagalbos. 
Čia reikėjo įdėti visas pastangas. 

Pro užtemdytus langus jie jau išvydo nedi- 
dukę sutinkančiųjų grupę, pasiruošusią pasvei- 
kinti juos prie uždaro kaimo klubo. 

— Kaip aš atrodau? — nerimo Brin. 

Limuzinas jau lėtino greitį. 

— Kaip ką tik pasimylėjusi. 

— Raili! 

— Pati paklausei, — juokdamasis jis 
spustelėjo jos ranką. — Galvok, kad visos mote- 
rys pavydės tau, 0 visi vyrai pavydės man. Ka- 
žin ar kam teko laimė pasimylėti važiuojant čia. 

Ji irgi nusijuokė. 

— Aš myliu tave. 

— Ir aš tave myliu. — Jis staiga surimtėjo. — 
Prisiekiu Dievu. 

Vairuotojas priėjo prie galinių limuzino du- 
relių ir plačiai jas atidarė. Visam sutinkančiųjų 
komitetui buvo gardaus juoko, kai ponas ir po- 
nia Railiai buvo nutverti besibučiuojantys. 

— Pripažink, — švelniai pasakė Railis. — Juk 
buvo smagu. 

— Niekada nesakiau, kad nebuvo. — Brin 
pešiojo išlindusi iš antklodės siūlą. — Su tavimi 
visada buvo smagu. — Ji tiriamai pažvelgė į ji 
pro tankias blakstienas. — Ar daug patyrei 
džiaugsmo su kitomis moterimis po to, kai iš- 
ėjau? Važinėjaisi su jomis limuzinu? 

Jis švelniai nukėlė jos kojas, pasiėmė taurę ir 
pasilenkęs pasirėmė alkūnėmis ant kelių. Įsmei- 
ges akis į brendį, jis sukiojo taurę tarp pirštų. 

— Buvau nežmoniškai įtūžęs, kai tu išėjai, 
Brin, — tyliai pradėjo jis. 

Staiga ji neteko noro ką nors sužinoti. Ir kodėl 
ji išprovokavo jį? Jo prisipažinimo jai nereikia. Ta- 
čiau buvo per vėlu. Jis pasiryžo papasakoti. 

— Tu išėjai netarusi nė žodelio. — Jis pasu- 
ko tik galvą, bet taip staigiai, kad ji net pašoko 
išsigandusi jo veriančio žvilgsnio. — Ar tu kalti- 
ni mane, kad aš įsižeidžiau? O jeigu taip aš bū- 
čiau palikęs tave nepasakęs nė žodžio, nieko 
nepaaiškinęs, be jokių kaltinimų, negailestingai, 
be jokio sąžinės graužimo, be nieko? 

— Turbūt turėjai teisę pykti, — sutiko ji. 

— Ir dar kokią! — Jis gerokai sriūbtelėjo 
brendžio. — Vos neišėjau iš proto nežinodamas, 
kas tau atsitiko, kol negavau tavo laiško. 

— Bet aš palikau raštelį. 

— Na, žinoma! Penkis žodžius. Nieko sau! 

"Nesirūpink. Man viskas bus gerai.“ Nesirūpin- 
ti, kai gatvėse pilna visokių išsigimėlių! Kasdien 
tik ir girdi apie lėktuvų katastrofas ir autoavari- 


jas. — Su kiekvienu žodžiu jis vis labiau nervi- 
nosi. — Pilna ežerų ir vandenynų, kur galima 
nuskęsti. Griūva kalnai. Tada visko prisigalvo- 
jau. — Jis giliai įkvėpė, ir, rodos, jam palengvė- 
jo. — "Nesirūpink." Prisiekiu, jei būčiau tą va- 


karą tave suradęs, būčiau pasmaugęs! 

Railis pašoko nuo sofos ir ėmė vaikštinėti. 

— O kai gavau tavo laišką, kuriame vietoj 
paaiškinimo radau prašymą palikti tave ramy- 
bėje, įširdau ne juokais. Siaubingai įtūžau. Be- 
protiškai įsiutau. Tuo metu nuo manęs vertėjo 
laikytis atokiau. Negalėjau ir nenorėjau dirbti. 
Tik kai studijos direktorius pasikvietė mane ir 
liepė arba susiimti į rankas, arba nešdintis vel- 
niop, atsikvošėjau. Kodėl turėjau leisti tau su- 
griauti savo karjerą? Taigi grįžau prie darbo. Ta- 
da ir pasidariau abejingas viskam. 

— Tada ir pradėjai lakstyti su kitomis, — 
niūriai pasakė Brin. 

— O kodėl ne? Iš kur man žinoti, kad ir tu 
taip nedarei? O gal tu turėjai romaną, kai dar gy- 
venom kartu? 

Rūstus Brin Žvilgsnis jį sutramdė. 

— Gerai jau, gerai, per daug apie tai negal- 
vojau, bet nesiginsiu — tokia mintis švystelėjo 
galvoje. Pradėjau susitikinėti su kitomis moteri- 
mis. Kuo jaunesnėmis, kuo meilesnėmis ir nuo- 
lankesnėmis. 

Brin nuleido galvą. Ne, ji neparodys ašarų. 
Neparodys! Argi buvo galima tikėtis kitko? Ne- 
reikia nė klausti, ji ir pati žino, koks nežabotas 
Railio seksualumas. Be abejonės, jis rado, kaip 
nusiraminti. 

— Kai kurios moterys padarys viską, kad tik 
vyras vėl jas kviestųsi, — jo balsas buvo sudir- 
gęs. — Surizikuosiu pasirodyti pasipūtusiu men- 
kysta, bet man nereikėdavo ilgai ieškoti pačių pa- 
slaugiausių. 

Nebegalėdama daugiau ištverti, Brin nutėš- 
kė antklodę į šalį ir pašoko nuo sofos. 

— Manau, kad ir man reikėtų išgerti. — Ji 
nuėjo prie baro. 

— Daug moterų siūlėsi man, Brin. 

— Neabejoju, — metė ji per petį. — Tik ma- 
lonėk apsieiti be šlykščių detalių. Nebenoriu nie- 
ko girdėti. 

Ji trinktelėjo aukštą taurę ant baro ir pasi- 
ėmė "Bailey" butelį. 

— Tačiau aš nė su viena jų nepermiegojau. 

Brin ranka, pilanti likerį, taip ir sustingo. Ji 
įsmeigė į jį akis. Širdis kaip pašėlusi daužėsi krū- 
tinėje. Akyse tvenkėsi ašaros. Ji tikėjo juo, todėl 
taip ir suspaudė širdį. 

— Nuo tada, kai susituokėme, aš nesimylė- 
jau nė su jokia kita moterimi. Tiksliau, nuo pat 
pirmos dienos, kai tave pabučiavau. 

== NE 

— Galašir mulkis, bet santuokos įžadai man 
šventas dalykas. 

"Bailey" butelis barkštelėjo į barą. Brin vos 
nepaleido jo iš aptirpusių rankų, kai pamatė be- 
siartinant Railį. Ji stovėjo kaip suakmenėjusi, kai 
jis pasilenkė virš baro ir paėmęs jos ranką švel- 
niai spustelėjo. Jis apvedė Brin aplinkui ir sustab- 
dė priešais save. Sveikąja ranka spustelėjęs petį, 
jis pasodino ją ant aukštos kėdutės, kuri stovėjo 
už jos. 

Brin apsidžiaugė pajutusi atramą, nes jau 
manė, kad apalps iš palengvėjimo, kuris apė- 
mė išgirdus jo žodžius. Ak, ji galėjo paneigti 
tai, bet puikiai žinojo, kad vis dar myli Džoną 
Railį. 

Praskyręs jos kelius, Railis atsistojo tarp jų. 
Jiedu vėl buvo labai arti vienas kito. Brin pajuto jo 
krūtinės plaukus netgi per aptemptą palaidinukę. 

— Savo nevykusioje jaunystėje galvojau, kad 
seksas yra tik fizinis pasitenkinimas. Buvau ne- 
pasotinamas, bet abejingas, supranti? 

— Taip. Manau, kad suprantu. 

— Tik pasimylėjęs su tavimi supratau, kas 
tai yra iš tikrųjų. Ir kai palikai mane, nors ir bu- 
vau pamišęs iš pykčio, negalėjau suvulgarinti 
mūsų bendrai sukurto grožio. Jei būčiau gulėjęs 
su bet kuo, tai būtų buvusi tikrojo jausmo paro- 
dija. — Jis žengė dar žingsnelį artyn. — Kaip aš 
galėjau po tavęs geisti kitos moters, Brin? Kodėl 
turėjau ieškoti kitos, jei mylėjau geriausią iš ge- 
riausių? To negalėjo būti, ar ne? Tu galvojai, kad 
buvau tau neištikimas? 

— Ne. 

— Gal kas nors siaubingai primelavo tau 
apie mane ir kitą moterį? 

— Ne. 

— Tai kodėl, mieloji? — Jis pasilenkė ir 
prigludo veidu prie jos veido. Jo lūpos palietė 
jos kaklą, paskui ausies lezgelį. Atsiduodama jo 
valiai, Brin atsirėmė į barą. — Kodėl tu mane pa- 
likai? 

Jis bučiavo ją, bet tramdė tarp jų jau įsižie- 
busią aistrą. Jis žaidė jos lūpomis, tačiau nelei- 
do joms įsijausti, nors ir labai abu to troško. 

Pakėlęs jos rankas, jis sunėrė jas sau ant kak- 
Io. Švelniai glostydamas jas, mėgavosi jos neva- 
lingomis dejonėmis, kurios išsprūdo jai iš gerklės 
jam prisilietus. Nykščiais dviprasmiškai brūkšte- 
lėjo jai per pažastis. Paskui sustojo ir truputį pa- 
laukęs delnų apačia pradėjo glostyti jos krūtis. 

— Dėl ko, Brin? Dėl pinigų? 

— Žinoma, ne. 

Jis suspaudė krūtis iš šonų taip, kad spene- 
liai prisiliestų prie jo krūtinės. Jos šlaunys 
nejučia glustelėjo prie jo ir pajuto švelnių plau- 
kelių kutenimą. 

— Dėl darbo? 

— Ne. 

— Tai dėl ko? 

Galinga aistra pagaliau sujungė jų lūpas, ilge- 
singai susitiko liežuviai. Jis suėmė palaidinukės 
apačią ir ėmė lėtai kelti aukštyn. Jau apnuogino pil- 
vą ir artėjo prie krūtų. Pagaliau jos krūtys prisi- 
glaudė prie jo nuogos krūtinės. 

Kai bučinys pasidarė dar geidulingesnis, iš 
jo gerklės ištrūko kažkoks žemas, kimus garsas. 
Jo rankos maigė jos nugarą. Jis kilstelėjo ją, ir jų- 
dviejų akys susilygino, kai ji atsistojo ant kėdės 
pakojo. Jo lūpos pasidarė plėšrios, liežuvis gro- 
buoniškas, rankos reiklios. Jų šlaunys pašėlusiai 
spaudėsi, pynėsi, desperatiškai trokšdamos pa- 
tenkinti nenumaldomą alkį. 

Jos dubuo išsirietė, instinktyviai pasitikda- 
mas jo kietą, tvinkčiojantį penį, kuris veržėsi pro 
trumpikes. Užkišęs rankas už jos kelnaičių, jis 
prisispaudė prie jos dar stipriau ir visiškai atsi- 
davė laukiniam šėlsmui. 

Jis godžiai apžiojo jos spenelį, ir tada ji neti- 
kėtai pastėro. 

Ne! Ji negali, neturi leisti, kad tai atsitiktų! 
Ji praras tvirtą pagrindą po kojomis. Tie praėję 
septyni mėnesiai bus bereikšmiai. Jeigu mylėsis 
su juo, ji vėl pradės save naikinti. 

Brin pastūmė jį ir vos pati nenuvirto nuo kė- 
dutės, skubėdama ištrūkti iš jo glėbio. Atsukusi nu- 
garą, ji atsišliejo į barą ir ėmė sunkiai gaudyti orą. 

Railis liko stovėti už jos, lygiai taip pat alsiai 
kvėpuodamas. Jis Žiūrėjo į jos nuogą nugarą, nes 
palaidinukė tebebuvo pasikėlusi. Jis stengėsi įsi- 
gauti į jos mintis ir suprasti tai, kas buvo nesu- 
vokiama. 

— Tai štai kas! — sušvokštė Railis. Brin ty- 
lėjo. — Puiku. Dabar jau Žinau. — Sugriebęs už 
pečių, jis atgręžė ją į save. Suėmęs už smakro, 
kilstelėjo jos galvą priversdamas pažvelgti jam į 
akis. — Kas buvo blogai lovoje? 

7 skyrius 


Suskambo telefonas. 

Net žaibas nebūtų stipriau skėlęs ar įelek- 
trinęs. Ta akimirka buvo pritvinkusi emocijų. 
Įtampa plyšo kaip sudūlėjęs popierius. 

Pirmoji sujudėjo Brin. Ji smarkiai truktelėjo 
palaidinukę žemyn ir žengė prie telefono. 

— Neliesk jo! — riktelėjo Railis. 

— Čia mano namai ir mano telefonas. Ir aš 
atsiliepsiu. 

— Už telefono nepasislėpsi. Visai nesvarbu, 
atsiliepsi tu ar ne, mes vis tiek pratęsime šį po- 
kalbį. Bet prisiekiu Dievu, kad jeigu tai Abelis 
Vinas, aš išplėšiu tą prakeiktą daiktą iš sienos! 

Brin pervėrė jį aštriu žvilgsniu ir pakėlė ra- 
gelį. 

— Tik negąsdink manęs! — iškošė ji pro su- 
kąstus dantis. Paskui maloniai atsiliepė: — 
Klausau. 

— Brin, ar tu miegojai? 

— Vitni! 


147 


Railis visai pašėlo. Brin viduje suvirpėjo. 

— Dim Vit? — piktai paklausė jis. — Čia Dim 
Vit? Aš ją užmušiu! — Jis išskėtė pirštus, lyg ke- 
tindamas griebti ją už gerklės. 

— Ššš! 

— Ką? 

— Čia ne tau, Vitni. 

— Ar kas nors yra su tavimi? Dievaži, Brin, 


nepyk, aš... 
— Ne, nieko čia nėra. — Railis įsiutęs stvėrė 
ragelį, bet Brin spėjo išsisukti. — Tiesą sakant, 


kai kas yra pas mane, bet... Ak, nekreipk dėme- 
sio, Vitni. Ilga istorija. Ar kas atsitiko? 


— Panašiai. 
— Kalbėk garsiau, vos girdžiu tave. Labai 
didelis triukšmas. — Brin nusisuko nuo Railio, 


kuris dabar ženklais įnirtingai rodė jau kitokio 
pobūdžio žudynes: rodomuoju pirštu braukė sau 
per gerklę. Net nedirbdama televizijoje, ji būtų 
lengvai įspėjusi, Ką jis nori tuo pasakyti. 

— Aš oro uoste, — pasakė Vitni. 

— Oro uoste ketvirtą valandą ryto?! 

— Žinau ir atsiprašau, kad tave trukdau. 

Brin klestelėjo ant vienos iš kėdučių prie ba- 
ro ir uždėjo ranką ant galvos, lyg saugodamasi, 
kad neužkristų dar viena plyta. Kas čia dabar? 
Paryčiais Žmonės neskambina iš oro uosto, kad 
draugiškai pasiplepėtų. Skambučiai iš oro uostų 
ketvirtą ryto paprastai žada nelaimę. 

— Buvau Niujorke aplankyti buvusios kam- 
bariokės iš Smit laikų. Namuose išgėriau viskio. 
Sėdau į lėktuvą, viskas buvo gerai, ir... 

Railis kumštelėjo Brin. Žvilgtelėjusi į jį, Brin 
pamatė, kad jis kraipo jai prieš nosį "Bailey" bu- 
telį, siūlydamas išgerti. Ji papurtė galvą. Gūžte- 
lėjęs petimi, jis negailėdamas kliūstelėjo likerio 
į taurę ir vienu ypu išmaukė. Stiprus gėrimas, 
matyt, nutvilkė kaip karšta geležis, kai pateko į 
skrandį, nes Railis komiškai išsiviepė iš skaus- 
mo. Paskui dar šiek tiek šliukštelėjo į taurę ir ėmė 
ramiai siurbčioti. 

— „ir neberandų, — Vitni Stoun ką tik bai- 
gė savo išpažintį, o Brin, užsižiopsojusi į Railį, 
praleido pačią svarbiausią informaciją. 

— Ko neberandi? 

— Savo piniginės. Klausyk, Brin, ar tau tik- 
rai viskas gerai? Tu kažkokia keista. Gal tu da- 
rei, na, Žinai ką? 

Brin vėl pažvelgė į Railį, kuris stebėjo ją kaip 
katė į kampą užspeistą pelę. 

— Ne, nieko panašaus, — pasijutusi nesma- 
giai atsakė Brin. — Tu pametei piniginę? 

— Aha. Nebėr. Niekur nerandu. 

Brin pasitrynė tvinksinčius smilkinius. Ji už- 
simerkė. Kaip būtų gerai, kad bent kartą Žmo- 
nės paliktų ją ramybėje ir nebekrautų jai ant pe- 
čių savo rūpesčių ir bėdų. 

— Kas atsitiko? — panūdo sužinoti Railis. 

Uždengusi ragelį ranka, Brin pasakė: 

— Ji pametė piniginę. 

— Brin? 

— Taip, Vitni, aš čia. Bandau ką nors sugal- 
voti. Ar kalbėjaisi su stiuardesėmis? 

— Jos padėjo apieškoti lėktuvą, kai visi iš- 
lipo. 

— Turbūt kažkas ją paėmė. 

— Nemanau. Aš neprisimenu, ar ją turėjau, 
kai lipau į lėktuvą. 

— Kaip tu galėjai patekti į lėktuvą be pini- 
ginės? 

— Kadangi ji k-v-a-i-š-a! — paaiškino Rai- 
lis, baksnodamas pirštu sau į kaktą. — Lunati- 
kė. 

Brin nekantriai sumosavo ranka liepdama 
jam užsičiaupti. 

— Tai argi lėktuvo bilietą tu laikei ne joje? 

— Tik nerėk ant manęs, Brin. Aš ir pati Ži- 
nau, kad esu apkiautėlė. 

Brin susigėdo. Vitni jau buvo arti ašarų, ir 
jai tikrai reikėjo pagalbos. Brin turėjo būti kan- 
tresnė. Vitni tikrai nekalta, kad Railis stypso čia 
pusnuogis ir ryte ryja ją akimis. 

— Na gerai, nusiramink. Ašaros čia nepadės. 
Kuo aš galėčiau tau pagelbėti? 

— Ar negalėtum atvažiuoti manęs? — plo- 
nyčiu balseliu paprašė Vitni. 

— Į oro uostą? Dabar? — vos nesuspigo Brin. 

Dabar eilė mataruoti rankomis atėjo Railiui. 
Tik jis darė tai daug energingiau negu Brin. Jis 
mosikavo rankomis vis sukryžiuodamas jas prieš 
save, ir atrodė kaip signalizuotojas, sutinkantis 
besileidžiantį lėktuvą. 

— Ne, ne, ne! — šnypštė jis. — Jokiu būdu. 
Mesk šią mintį iš galvos. 

Brin į jį nekreipė dėmesio. 

— Žinau, kad prašau labai daug, Brin, — pa- 
sakė Vitni. 

— O kur tavo tėvai? — viltingai paklausė 
Brin. 

— Jie išvyko į Karmelį savaitgaliui. Be to, 
jeigu jie sužinos, kad aš taip susimoviau, man 
nebebus gyvenimo. 

— Tu neturi kur apsistoti? Gali apsistoti... — 
Ji pliaukštelėjo Railiui per pirštus, nes jis norėjo 
nuspausti telefono mygtuką. — ... gali apsisto- 
ti... — Dabar jie abu daužė vienas kitam per na- 
gus. — Palauk, Vitni. — Brin vėl pridengė rage- 
lį. — Klausyk, Raili, jeigu nepaliksi telefono ra- 
mybėje ir nesirūpinsi savo reikalais, aš... 

— Čia ir yra mano reikalas. 

— Ji paskambino man, o ne tau. 

— Jeigu tu ją pasikviesi čia... 

— Kartoju — čia mano namai. Tu neturi teisės 
man nurodinėti, ką aš galiu daryti. — Railis šiek 
tiek suglumo, o ji tęsė pokalbį toliau. — Ar tu 
neturi kur apsistoti? 

— Turiu. Namuose yra šeimininkė, bet ji 
naktį nevažiuos. O jeigu ir važiuotų, tai niekas 
su ja nesėstų į mašiną. Man regis, ji visai žliba. 
O jeigu paprašysiu, kad iškviestų taksi, tai tuoj 
išpliurps tėvams. Ar negalėtum tu, Brin, ką? 

Ar negalėtų? O kodėl gi jai ir negalėti? Šis 
vakaras jai buvo dosnus: ji susibarė su užsispy- 
rusiu tiekėju; netikėtai susitiko su savo atstum- 
tu vyru, kuris akiplėšiškai sudirbo jos vakarėlį; 

diplomatiškai išsisuko nuo vyriškio vilionių, 
pas kurįji norėtų dirbti, bet nenorėtų užmegzti 
jokių romantiškų santykių; nuvežė savo krau- 
juojantį vyrą į skubios medicinos pagalbos sky- 
rių, tupinėjo aplink jį, kol tvarstė jo ranką, ir 
atsilaikė prieš jo gundymus kartu spręsdama jų 
sutrupėjusios santuokos dilemą. Viena katast- 
rofa daugiau ar mažiau, baisus čia dalykas! Ji 
jautėsi taip, lyg išgyventų vieną iš "Sutemos Zo- 
nos“ epizodų. 

— Kur tu esi? — Duodama nurodymus Vit- 
ni po valandos pradėti dairytis jos automobilio, 
Brin stengėsi tvardytis ir neparodyti nuovargio 
ir liūdesio. 

— Ar tu čia rimtai? — negalėjo patikėti Rai- 
lis, kai ji padėjo ragelį ir nuskubėjo prie laiptų. 

— Nebekamuok manęs, Raili. Jai reikia pa- 
galbos. 

Jis demonstratyviai trinktelėjo taurę ant baro. 

— Man reikia pagalbos. Tau reikia pagalbos. 
Mūsų santuokai reikia pagalbos. 

— Mūsų santuoka prabuvo nustumta į šalį 
septynis mėnesius. Dar viena valanda tikrai ne- 
pakenks. 

Jis atsekė paskui ją į miegamąjį. Įėjusi į vo- 
nios kambarį, Brin užsitempė tuos pačius džin- 
sus ir palaidinę, kuriais vilkėjo anksčiau. Iš nuo- 
vargioji net nepastebėjo išdžiūvusių Railio krau- 
jo dėmių. 

— Aš grįšiu... Ką čia dabar darai? 

— Bandau, po perkūnais, apsimauti kelnės, — 

atsiliepė jis nuo lovos, ant kurios sėdėjo stengda- 
masis įkišti koją į klešnę. 

— Tu niekur nevažiuosi! 

— Nė velnio! Gal manai, kad leisiu tau vie- 
nai trenktis į oro uostą ketvirtą ryto? 

— Man tavo globos nereikia. 

— Tik nedemonstruok čia feministinių nuo- 
taikų. Atsikvošėk. Gali bet kas atsitikti, pavyz- 
džiui, nuleisti padangą. 

Ji įsirėmė ranka į šoną. 

— Tai tu atsikvošėk. Tai bent turėčiau nau- 
dos iš tavęs, jei nuleistų padangą, kai net kelnių 
nepajėgi apsimauti! 

— Gerai, Brin. Gali stovėti čia ir ginčytis su 
manimi toliau. — Railis atsistojo ir ėmė muisty- 
tis, stengdamasis sveikąja ranka užsitempti siau- 
rus džinsus. — Žinok, kad gaišti kiekvieną bran- 
gią minutę, kai aplink Dim Vit gal jau slankioja 
visokie valkatos. 

— Tau taip labai rūpi jos saugumas? 

— Ne, man rūpi tik atskalūnai. 

Na ką gi, tai jo reikalas. Kol ji svarstė, jis ap- 
sivilko marškinius. 

— Gal užsegsi? 

Jis atrodė toks mielas sutaršytais plaukais 
ir berniokiška šypsenėle, kad Brin nebežinojo, 
ar pabučiuoti jį, ar pertraukti nagais jam per 
veidą. 

— Na, gerai, — nenorom atsiliepė ji. — Šiaip 
ar taip, nesaugu čia palikti tave vieną. Nežinia, 
ką iškrėstum, kol manes nebūtų. Tu dar bloges- 

nis už trimetį vaiką, nuo kurio nė sekundę nega- 
li nuleisti akių. — Ji piktai užsegiojo sagas, lyg 
jos būtų kuo nors prasikaltusios. 

— Jeigu nenori, kad pasirodyčiau Dim Vit 
visoje grožybėje, užsek ir kelnes. 

Ji atsigręžė ir pasižiūrėjo į kelnių užtrauk- 
tuką. Teisybė, žiojėjo. Ji nervingai apsilaižė. 

Jis sukrizeno. 

— Chi chi, norėčiau ir tau užsegti, Brin, bet 
neturim laiko. 

Jo juokeliai varė iš proto. Ji nutaisė rimtą, 
rūstų, dalykišką veidą ir trūktelėjo užtrauktuką 
aukštyn. 

— Oi! Baik, Brin, atsargiau! Turėsi, oi... 

— Negaliu. 

— Kas atsitiko? — erzino jis. — Bijai? 

— Nė kiek! — karštai paneigė ji. — Tik su- 
nervinai. Viskas būtų gerai, jeigu nemūvėtum to- 
kių bjauriai aptemptų džinsų. 

— Kažkaip neprisimenu, kad būtum skun- 
dusis anksčiau. Na, trupučiuką paspausk... 

— Žinau, žinau. — Ji vėl nervingai lyžtelėjo 
lūpą, įspėjamai pažiūrėjusi, kad jis susilaikytų 
nuo nešvankių komentarų. Tada įkišo ranką tarp 
minkšto džinsinio audinio klosčių ir paspaudė 
taip, kad užtrauktukas lengvai trūktelėjo aukštyn. 

— Pagaliau. Matai, net nesuprakaitavai. — 
Brin skubiai atsitraukė, kad nebereikėtų viršu- 
galviu jausti jo šilto kvėpavimo. Pasisukusi ant 
kulno, ji išdidžiai pakėlusi galvą išėjo iš kamba- 
rio ir nusileido laiptais žemyn nesižvalgydama, 

ar jis seka iš paskos. Bet jis sekė. Kol ji priėjo prie 
užpakalinių durų, jis jau buvo už jos, klupinė- 
damas ant laiptukų. 

Klupinėdamas? 

Brin grįžtelėjo ir įdėmiai pažiūrėjo į jį. Jo 
akys keistai blizgėjo, lūpose žaidė kvaila šypse- 
nėlė. Sulysę skruostai plieskė raudoniu. Ji palie- 
tė jo kaktą, bet jis nekarščiavo. 

— Kaš asitiko? — paklausė jis. 

Jos akys net suapvalėjo iš nuostabos, bet tuoj 
įtariai susiaurėjo. 

— Tu nusilesei! 

Jis pasitempė stengdamasis įrodyti, kad yra 
visiškai blaivus. 

— Ne! Kal mašumėlę, trupušiuką graujui su- 
judinti. — Jis kilstelėjo kairę ranką ir nesėkmin- 
gai pabandė pirštais parodyti tą "trupučiuką". 

-— Dieve mano! — Toli gražu ne švelniai Brin 
įtaisė jį ant priekinės sėdynės ir užsegė saugos 
diržą. 

Vos tik jie pajudėjo iš vietos, Railis užsimer- 
kė, o jo galva ėmė maskatuotis į šonus. 

— Turbūt išprotėjau, — Brin suburbėjo pa- 
nosėje. — Ketvirta valanda ryto, o aš lekiu San 
Francisko gatvėmis, šalia pasisodinusi girtą ti- 
pa, gelbėti kažkokios kvaišos... 

Ji krūptelėjo išgirdusi Railio kikenimą, nors 
jis tebebuvo užsimerkęs. Ištiesęs ranką, jis pa- 
plekšnojo jai per šlaunį. 

— Tu puiki moteris, Brin. Puiki moteris. 

Kadangi buvo visai smagu važiuoti, ji nenu- 
stūmė jo rankos. 

Brin pastebėjo Vitni pirma. Ji papypsėjo, pas- 
kui išlipo ant šaligatvio ir pamojo šaukdama Vit- 
ni vardu. Mergina atskubėjo tempdama paskui 
save lagaminą. 

— Brin, tu net neįsivaizduoji, kaip aš tau dė- 
kinga. Nežinau... Čia kraujas? 

— Hmm... a... taip. 

— Kas atsitiko? 

— Ilga istorija. Tau teks sėstis ant užpakali- 
nės sėdynės, gerai? 

— Žinoma, — Vitni atidarė galines dureles ir 
įkėlė lagaminą, o paskui ir pati įsiropštė. — Tu 
susižeidei, Brin? Gal patekai į avariją? 

— Ne, aš... 

— Kas čia? Railis! — šūktelėjo Vitni. 

Taip šaižiai pažadintas, Railis garsiai nusi- 
keikė. Jis kilstelėjo norėdamas atsisėsti tiesiau ir 
trenkėsi galva į automobilio stogą. 

— Po perkūnais! — Tebesikeikdamas po no- 
simi, jis susiraukęs atsisuko į sėdinčią už jo ke- 
leivę. 

Kai jis pakėlė ranką pasičiupinėti sutrenktą 
viršugalvį, Vitni suriko: 

— Tavo ranka! Tu susižeidei ranką? Ji su- 
tvarstyta. 

Railis metė į Brin iškalbingą žvilgsnį, kuris 
turėjo reikšti: "Tai turbūt pati logiškiausia išva- 
da jos gyvenime.“ O Vitni jis pasakė: 

— Taip, sutvarstyta. Per tave dabar gali tek- 
ti tvarstyti ir galvą. 

— Atsiprašau, bet aš nemačiau, kad tu ten 
sėdi. Kas atsitiko rankai? 

— Ilga istorija. 

Apvaliame Vitni veidelyje atsispindėjo su- 
sirūpinimas: 

— Ir Brin taip sakė. 

— Susipjausčiau taurės šukėmis ir reikėjo su- 
siūti. — Railis atsiduso ir vėl įsmeigė akis į kelią 
patenkintas, kad atsikratė nemalonių klausimų. 

— Hmm, — tarė Vitni. — Tu buvai pas Brin, 
kai taip atsitiko? 

— Taip, — jie abu atsakė vienbalsiai, tada 
susižvalgė ir nutilo žiūrėdami į priekį. 

— Judu gulėjot lovoje, kai paskambinau? — 
netaktiškai paklausė Vitni. Brin staigiai spuste- 
lėjo stabdį, o Railis nusikvatojo. Vitni pliaukšte- 
lėjo rankomis. — Gulėjote? Žmonės, tai jūs susi- 
taikėte? O, kaip aš džiaugiuosi! Aš visada sa- 
kiau... 


— Ne, mes nesusitaikėme, — nutraukė ją 
Brin. Staigiai pasukusi vairą, ji išlėkė į greitkelį. 

— O! — Vitni akivaizdžiai nusiminė. — Tai 
kodėl tada gulėjote kartu? 

— Mes negulėjome! — riktelėjo Brin. Ji jau 


gailėjosi, kad nepaklausė Railio ir nepaliko Vit- 
ni vieną kapstytis iš bėdos. 

— Na, man taip pasirodė, — atšovė Vitni tei- 
sindamasi. — Girdėjau, kaip šnibždėjotės, todėl 
ir pagalvojau, kad paskambinau blogu laiku. 

— Tikrai blogu, nes mes nebuvome lovoje, — 
pasakė Railis. 

Patylėjusi Vitni tarė: 

— A, suprantu. 

— Ne, nesupranti. — Brin pakėlė akis į veid- 


rodėlį viršuje ir sutiko Vitni žvilgsnį. — Mes su 
Railiu nežadame susitaikyti, — pabrėžė ji. 
— O kodėl ne? 


— Aš irgi norėčiau sužinoti, — įsiterpė Rai- 
lis. Jis sėdėjo sudribęs sėdynėje ir dabar atsitie- 
sė žiūrėdamas į Brin profilį. 

— Visiems būtų geriau, jeigu judu susitai- 
kytumėte, — pareiškė Vitni. 

— Amen. 

— Patylėk, jei prisigėrei. 

— Jis dabar geria? 

— Jau išsimiegojau. 

— Per tiek laiko negalėjai išsiblaivyti — ne, 
jis negeria. 

— Aš galvojau, kad Railis turi daugiau pro- 
to ir nepradės gerti. 

— Jis ir nepradėjo! 

— Žinai, pagalvok apie tai, Brin. 

— Aha, pagalvok, Brin. Tu vienintelė sakei, 
kad aš prisigėriau. 

Brin trumpai ir šaižiai švilptelėjo. 

— Klausykit, Žmonės, jeigu ruošiamės su- 
rengti laidą kelyje, pokalbį teks pašlifuoti. — Da- 
bar iš "Sutemų zonos“ ji persikėlė į Ebot ir Kos- 
telo scenarijų. 

— Jeigu judu susitaikytumėte, laidai tikrai 
būtų geriau, — tęsė Vitni, nė kiek nesutrikusi dėl 
Brin tono. — Po to, ką man pasakė tėtis, supra- 
tau, kodėl Railis norėtų užlopyti visas skyles. 

Brin staigiai atsisuko. 

— Kas atsitiko laidai? 

Brin palaikė ryšį su Vitni vien dėl to, kad 
jai atsisakius dirbti "Ryto su Railiu" laidoje, Vit- 
ni perėjo į kitą vietą sudijoje. Jeigu mergina bū- 
tų ir toliau dirbusi Railio pašonėje, ji jokiu bū- 
du nebūtų likusi Brin patikėtine. Ne dėl to, kad 
Brin nepasitikėjo ja. Ji žinojo, kad Vitni Stoun 
tyčia nenešios paskalų Railiui. Bet lygiai taip 
pat ji žinojo, kad Vitni iki kaklo jį įsimylėjusi ir 
norėdama jam įtikti galėtų parduoti net savo 
motiną. 

Aštrus Brin klausimas susilaukė skirtingų at- 
sakymų. Railis krūptelėjo, lyg kas būtų šovęs į 
ji, ir atkirto: 

— Nieko. 

Vitni pasislinko į priekį ir dabar sėdėjo ant 
paties sėdynės kraštelio, atsirėmusi į priekinės 
sėdynės atlošą. 

— Laida turi bėdų. 

— Ji neturi bėdų, — užginčijo Railis. 

— Na, tėvelis tvirtina, kad turi. Ir rimtų bė- 
dų. Jis sakė, kad nuo Brin išėjimo laida pasidarė 
visai šūdina. Čia jo žodžiai. 

Brin dirstelėjo į Railį. Jis žiūrėjo į Vitni to- 
kiomis akimis, kad, rodės, čia pat nudės ją, ta- 
čiau Vitni buvo labai įsijautusi ir ničnieko nepa- 
stebėjo. Žmonės nedažnai kreipdavosi į ją tikė- 
damiesi išpešti vertingos informacijos. Dabar ji 
turėjo auditoriją, kuri gaudė kiekvieną jos žodį, 
taigi buvo pasiruošusi viską iškloti ir mėgavosi 
kiekviena tokio dėmesio akimirka. 

— Ką tu Žinai apie tai? — Railio balsas skam- 
bėjo agresyviai. — Tu net nebedirbi toje laidoje. 
Ir ką gali Žinoti tavo tėvas? Jis nebūna tenai ir 
nežino, ką man tenka ištverti, kol įrašau kiek- 
vieną laidą. Kažkokia nesąmonė. Apstatė mane 
bukapročiais ir tikisi iš manęs velniaižin ko. 

— Tau reikia labiau pasistengti sutarti su 
žmonėmis, — drąsiai išrėžė Vitni. — Tu visus 
gąsdini. Rėki ant jų, kol jie mirtinai išsigąsta. Aš 
viską žinau. O tos režisierės... 

— Režisierės? Tai jų buvo ne viena? — su- 
kluso Brin. 

— Kai tu išėjai, jis išvarė net tris. 

— Jos nieko nesugebėjo, — suriko Railis. — 
Vienos jų pasamdytos mergšės auskarai maska- 
tavo iki pečių, 0 visi pirštai buvo apmaustyti Žie- 
dais. Ji turbūt garbino patį velnią. Kas antrą die- 
ną man teko vesti pokalbius su visokiausiais gu- 
ru, būrėjomis ir raganomis. 

Brin vos sulaikė juoką. 

— Paskui jie nusamdė tą snarglių, kuris 
buvo ką tik baigęs Kalifornijos technologijos 
universitetą ir turėjo kažkokį laipsnį darbui te- 
levizijoje. Po perkūnais, jis niekada nebuvo re- 
gėjęs, kaip atrodo televizijos studija iš vidaus! 
Bet jo pasiklausius galėjai pagalvoti, kad jis Ži- 
nojo absoliučiai viską, ką reikia. Jis mokė vi- 
sus per dvidešimt metų televizijoje išdirbusius 
inžinierius ir technikus, kaip reikia dirbti! Ir 
pas ką jie lėkė skųstis? Aišku, pas mane! O ki- 
ta... 

— Ji išbėgo iš studijos verkdama, — pašoko 
Vitni. 

— Kodėl? 

Railis prasižiojo, bet Vitni pralenkė jį. 

— Manęs ten nebuvo, bet jeigu visi sakė tei- 
sybę, tai Railis pasielgė su ja tiesiog siaubingai. 
Ji visai nebuvo tokia stora. 

Brin pažiūrėjo į Railį negalėdama patikėti 
tuo, ką išgirdo. 

— Tu pavadinai moterį stora? Tiesiai jai į 
akis? Raili, kaip tu galėjai?! 

— Aš jos nepavadinau stora, — atkirto jis. 

— Na, ne visai taip, — nusileido Vitni. — Jis 
pasakė šitaip: "Kodėl tu nepastatai kokio karo lai- 
vo tarp manęs ir kino režisieriaus, kai tas nori 
parodyti man laiką? Pro jį aš nematyčiau lygiai 
taip pat, kaip ir pro tave.“ 

— Vėliau aš atsiprašiau jos, nusiunčiau di- 
džiulį glėbį rožių, — burbtelėjo Railis. Jis pasi- 
slinko žemyn sėdynėje, sukryžiavo ant krūtinės 
rankas, susigūžė ir atrodė lyg mažas berniukas, 
kuris ilgam patempė lūpą. 

— Jis primušė kino operatorių, — leptelėjo 
Vitni. 

— Primušė? — aiktelėjo Brin. Ji pasuko gal- 
vą ir spoksojo į Railį, kol tas pagaliau atsigręžė 
ir pamatė jos priekaištingą žvilgsnį. 

— Ašjo neprimušiau, — suburbuliavo jis. — 
Aš tik... stumtelėjau jį. 

— Ar tu visai išsikraustei iš proto? Kas tau 
atsitiko? — kamantinėjo jį Brin. — Kodėl tu 
mušiesi ar visus stumdai? 

Railis nesumetė, ką atsakyti, užtat Vitni pa- 
sistengė: 

— Nes tas vyrukas pasakė Railiui, kad jis 
pats atneštų tave ant rankų tiesiai į jo lovą, jeigu 
tik po to tu sugrįžtum į laidą ir pataisytum Rai- 
liui nuotaiką. 

Automobilį užgulė sunki tyla. Vitni akys 
lakstė nuo vieno prie kito. Ji juos abu dievino, 
turbūt daugiausia dėl to, kad jų gyvenimai at- 
rodė dramatiški, ko taip trūko jos pačios gyve- 
nime. 

Nei Brin, nei Railis nesukrutėjo. Jie abu bu- 
vo įbedę akis tiesiai prieš save, į kelią. Išpoški- 
nusi paskutinį sakinį, Vitni nežinojo, ko tikėtis, 
bet šiek tiek nusivylė, nes nieko drastiško ne- 
įvyko. 

— Šią savaitę tėvelis sakė, kad studijos di- 
rektorius buvo pasikvietęs Railį “ant kilimo“ ir 
liepė jam susiimti į rankas. Čia ne kalambūras. 
Jis liepė Railiui surasti prodiuserį, su kuriuo jis 
galėtų dirbti, ir pakelti laidos reitingus į tokį ly- 
gi, kaip priklauso... nes kitaip... 

Brin nereikėjo aiškinti, ką reiškė tas "nes ki- 
taip“. "Nes kitaip“ gali reikšti tik anuliavimą. 
Profesine mirtį. 

— Kodėl nieko nesakot? — Vitni nebeištvė- 
rė. — Tu nepyksti ant manęs, ar ne, Raili? 

Jis giliai įkvėpė ir garsiai iškvėpė. 

— Ne, Vitni. Nepykstu ant tavęs. 

— Brin tebėra tavo Žmona. Ji turi žinoti, kaip 
klostosi tavo gyvenimas. Jūs abu esate patys my- 

limiausi mano žmonės pasaulyje. Aš noriu, kad 
judu būtumėte laimingi. Šitaip gyventi atskirai 
yra kvaila. 

— Aš... mes dėkojame tau už rūpestį, — sku- 
biai tarė Railis. Jis švelniai nusišypsojo Vitni. Pa- 
prastai tokia šypsena dar labiau pakurstydavo 
Brin meilę jam. — Nepamiršk rytoj pranešti kre- 
ditinių kortelių firmoms, kad pametei piniginę. 

— Pranešiu, Raili, pranešiu, — pagarbiai pa- 
sakė Vitni. 

— Turėtum būti atsargesnė. Visur slampinėja 
daug negerų žmonių, kurie tik ir žiūri, kaip api- 
plėšti išsiblaškiusias merginas. Man būtų baisiai 
liūdna, jeigu tau kas nors atsitiktų. 

— Tau... tau būtų? — suspirgėjo ji. 

— Žinoma. Ką aš daryčiau be savo Dim Vit? 

Vitni veide sušvito šypsena. 

Brin privažiavo prie įspūdingo Stounų na- 
mo. Ji žinojo adresą, nes jiedu su Railiu čia buvo 
atvažiavę, kai kompanija šventė Kalėdas. 

— Gal tau padėti iškelti lagaminą? — pa- 
klausė Brin. Po to, ką išgirdo, jai sunkiai sekėsi 
vaidinti ramią ir šaltą. 

— Ne, ačiū, — atsiliepė Vitni atidarydama du- 
reles ir išlipdama, kartu išsitempdama ir lagami- 
ną. Ji pasilenkė prie lango ir švelniai kreipėsi į 
Brin: — Brin, ar nepyksti, kad aš viską papasako- 
Jau? Juk tu žinai, ką tau jaučiu. Tu nuostabi. Tu 
es1 vienintelė, kuri nesielgia su manimi kaip su 
kilimėlių prie durų. Nors Railis kartais ir užrik- 
davo ant manes, aš žinau, kad jam tikrai patinku. 

— Taip, patinki. Žinau, kad patinki, — Brin 
raminamai paplekšnojo Vitni per ranką. 

— Aš visai nenorėjau kištis. Aš tik noriu, kad 
jūs susitaikytumėte, nes žinau, kad mylite vie- 
nas kitą. 

— Tai ne taip lengva, bet, kaip sakė Railis, 
mes dėkojame tau už rūpestį. 

— Na, dar kartą ačiū už parvežimą. 

— Labanakt. 

— Labanakt. 

Brin palūkuriavo, kol Vitni saugiai pasiekė du- 
ris, kurias atidarė namų ekonomė, ir tik tada pa- 
suko namų link. Railis arba tikrai miegojo, arba tik 
apsimetė. Kad ir kaip ten būtų, visą kelią namo jie 
pratylėjo. Brin vos laikėsi nepravirkusi. Ji pyko. 
Tiksliau, siuto. Ir jai labai maudė širdį. Pažemini- 
mo skausmas draskė ją kaip maitvanagis. 

Likus keliems kvartalams iki namų, ji pra- 
šneko: 

— Aš nuvešiu tave į tavo namus. 

— Į mūsų namus, — gaižiai pataisė ją Rai- 
lis. — Bet tu negali taip padaryti, nes mano au- 
tomobilis tebestovi prie tavo draugės namo. Be- 
je, aš tau jau sakiau, kad ši itin ankstyva kelionė 
nesukliudys mums pratęsti pokalbio. 

Brin stengėsi valdytis norėdama nuslėpti 
įniršį, bet vos tik jie įėjo į virtuvę, ji pratrūko. 

— Tu niekšas! — pradėjo ji be įžangų. — Kai 
pagalvoju apie... — Pyktis užgniaužė gerklę, to- 
dėl ji pradėjo matuoti virtuvę žingsniais, traiš- 
kydama sudužusio stiklo šukes. — Dabar jau aiš- 

ku, kodėl tu nenorėjai, kad aš šiandien susitik- 
čiau su Vitni. 

Jeigu Railis dar bent kiek ir jautėsi apsvai- 
gęs nuo brendžio, Brin pyktis visiškai jį išblai- 
vė. Įsisprendęs į šonus, sulenkęs vieną koją per 
kelį ir pakreipęs galvą, jis atrodė labai įžūliai. 

— Ką čia, po šimts velnių, nusišneki? Kuo 
čia dėta Vitni? Aš noriu žinoti, kodėl, kai tave 
bučiavau... 

— Bijojai, kad ji išplepės paslaptį. 

— Paslaptį? 

— Būtum matęs savo veidą, kai ji pasakė! 

— Ką?! — dabar atėjo jo eilė niršti. 

— Nuo tada, kai pasirodei čia nekviestas ir 
nelaukiamas, visą laiką tik inkštei, kaip manęs pa- 
siilgai. Kaip mane myli ir nori, kad sugrįžčiau. — 
Brin atsisuko į jį ir provokuojamai kilstelėjo smak- 
rą. — Dabar pasakykite man, pone Raili: ar nori- 
te, kad sugrįžčiau pas jus kaip jūsų Žmona, ar kaip 
prodiuserė? 

Jis nebūtų atrodęs labiau pritrenktas, jeigu 
ji net būtų prikūlusi jį. Jis stovėjo netekęs amo 
negalėdamas patikėti tuo, ką išgirdo. 

— Nejau tu tikrai taip manai? 

— Taip! 

— Tada tu labai labai klysti. 

— Klystu? Klystu? — Ji vėl ėmė žingsniuoti 
po virtuvę trankydama kumščiais sau per šlau- 
nis lyg tramdydamasi, kad neužvažiuotų jam per 
fizionomiją. — Man norisi rėkti, kai pagalvoju, 
kokia buvau kvaila ir vos vėl nepatekau į tavo 
pinkles. 

Iš piktumo jai net plaukai atsistojo piestu, 
kai stabtelėjo priešais jį. 

— Tu nori, kad sugrįžčiau, bet ne dėl to, kad 
myli mane, o dėl to, kad myli save! Nori susi- 
grąžinti mane, kad išgelbėtum savo kailį. Tavo 
karjera atsidūrė ant bedugnės krašto, ir tu nori, 
kad aš ją išgelbėčiau dėl tavęs. Aš reikalinga ne 
tiek tau pačiam, kiek tavo studijai, kad nerčiau- 
si iš kailio prieš tavo suakmenėjusius iš baimės 
ir įnoringus svečius, tramdyčiau visą komandą 
ir tvarkyčiau milijonus kitų reikalų rengiant kas- 
dieninę televizijos pokalbių laidą. Juk įstabioji 
žvaigždė negali rūpintis tokiais menkniekiais, to- 
dėl vieną vakarą nutaria apsimesti atgailaujan- 
čiu nusidėjėliu. Štai dėl ko visa šita komedija, ar 
ne, Raili? Tai nebuvo atsitiktinumas, kad tu įsi- 
veržei pas mane būtent tą vakarą, kai man rei- 
kėjo priimti labai svarbų sprendimą dėl darbo. 

Švelnus jos kaltinimų paneigimas visai iš- 
mušė ją iš pusiausvyros: 

— Tu klysti, Brin. 

— Nemanau. 

— Tikrai. 

— Manai, kad aš patikėsiu, jog vis tiek bū- 
tum čia atėjęs šįvakar melsti susitaikymo, jei lai- 
doje viskas būtų gerai, jei viskas nepriekaištin- 
gai klostytųsi studijoje, jei tavo darbui nebūtų 
iškilusi grėsmė? 

— Teisingai. 

— O! Labai abejoju. Žinai, ką, Raili, gali pa- 
sirinkti. — Brin išdidžiai atmetė galvą. — Ar tu 

nori, kad aš grįžčiau kaip prodiuserė, ar kaip 
žmona? 

— Ir taip, ir taip. — Jis prisiartino prie jos ir 
suėmė ją už pečių, nors ir susiraukė iš skausmo, 
kai dilgtelėjo sužalota ranka. — Argi blogai, kad 
noriu abiejų dalykų? Darbe mes buvome puiki 
komanda, namuose — dar geresnė, 0 lovoje tie- 
siog fantastiška. — Jo akys gręžte gręžė ją. — 
Grįžkime prie svarbiausio klausimo: kas buvo 
negerai dėl pastarojo dalyko? 

— Nenoriu apie tai kalbėti, — griežtai nu- 
kirto ji. Jis pajuto, kaip įsitempė jos kūnas. 

— Velniškai blogai, nes aš noriu kalbėtis apie 
tai. Mes abu to norime. Tai — visa ko esmė. Juk 
dėl to mūsų santuoka ir žlugo. Aš neketinu to 
neigti ar ignoruoti. Noriu žinoti, kodėl. Kodėl? 
Kodėl viskas pasikeitė? Aš prisimenu tą vakarą, 
kai pajutau kažką keisto. Tada įvyko Spaudos 
klubo organizuota apdovanojimo ceremonija. 

Brin suprato, kad, nors ir kaip būtų skaudu, 
šio nemalonaus pokalbio jiems nepavyks išveng- 
ti. Jis tol nepaliks jos ramybėje, kol neišsiaiškins, 
kas atsitiko tą vakarą ir visais kitais vakarais... 


8 skyrius 


— O, Raili! — Brin spustelėjo jo kelį po sta- 
lu, kai pranešėjas paskelbė, kad Spaudos klubas 
"Rytą su Railiu“ išrinko geriausia vietinės tele- 
vizijos laida. 

Iki ausų šypsodamasis Railis pasilenkęs pa- 
bučiavo ją ir nuskubėjo per salę. Tai buvo di- 
džiausia banketų salė Fermonto viešbutyje. Jis 
užlipo ant pakylos ir griaudėjant ovacijoms ga- 
vo geidžiamą apdovanojimą. 

— Pone mere, mieli bendradarbiai, — jis gi- 
liai įkvėpė, o paskui iškvėpė droviai juokdama- 
sis, — tai nuostabu! 

Railis kalbėjo labai gražiai. Jis viešai padė- 
kojo televizijos vadovybei, savo grupei ir tech- 
niniams darbuotojams, o labiausiai — savo pro- 
diuserei. 

— Manau, kad visos tos idėjos, kurias mes 
aptarinėdavome lovoje, pasitvirtino, mieloji. — 
Visi juokėsi ir gręžėsi į Brin. 


169 


Daugiau tą vakarą niekas nebekreipė į ją dė- 
mesio ir net nepastebėjo jos, nors būtent ji buvo 
tos laidos programos novatorė. 

Railį fotografavo tol, kol jis ranka prisiden- 
gė akis sakydamas: "Jūs visi pasidarėte purpuri- 
niai“. Visi, kas girdėjo, vadino jį labai sąmojin- 
gu ir nusprendė, kad toks spontaniškas sąmojis 
ir yra jo sėkmės laidas. 

Bet nors visi, rodės, užmiršo, kad Brin su 
Railiu — viena komanda, jis neužmiršo. Jis pasi- 
kvietė ją iš minios ir pristatė merui: 

— Pone mere, norėčiau jus supažindinti su 
savo prodiusere ir žmona Brin. 

Ji ištiesė ranką, bet užuot paspaudęs, meras 
suėmė ją abiem rankomis ir patapšnojo. 

— Malonu, ponia Raili. Raili, jūs turit nuos- 
tabiai gražią ŽmMoną. 

— Dėkoju. Ir aš taip manau. — Railis išdi- 
džiai apglėbė ją per pečius. Jis nepastebėjo, ko- 
kia ji įsitempusi, kokia nenatūrali jos šypsena. 
Gal dėl to, kad tuo metu jį vėl pakvietė fotogra- 
fuotis... 


— Ak, koks vakaras! — džiūgavo Railis jau 
važiuojant namo. Jis atlaisvino kaklaraištį ir atsi- 
segė marškinių apykaklę. — Kokia gražuolė, ar 


ne? — Laisva ranka jis sukiojo auksinę moters sta- 
tulėlę. Rankose, ties juosmeniu, ji laikė skydą, ant 
kurio buvo išgraviruota jo pavardė ir data. 

— Taip, gražuolė, — sutiko Brin. Ji nekentė 
savęs už tai, kad pajuto pagiežą. Bet ją Žeidė, kad 
ji liko nepastebėta, neįvertinta, nereikšminga. Ar 

ją išties ignoravo, ar čia kalbėjo jos įžeista sa- 
vimeilė? O gal kalta tik jos pernelyg laki vaiz- 
duotė? 

Railis nepastebėjo, kad ji buvo kaip niekad 
tyli. Jis plepėjo apie vakarą, apie publiką, apie 
kitus, kurie gavo apdovanojimus už laimėjimus 
kitose Žurnalistikos srityse, apie maistą, banalius 
vakaro vedėjo juokelius. 

Tik atsigulus į lovą jis pajuto, kad kažkas ne- 
gerai. Jis buvo apsvaigęs nuo šampano ir laimės, 
o dabar geidė atšvęsti savo sėkmę su Brin. 

Ji mielai leidosi apglėbiama ir aistringai at- 
sakė į jo bučinį. Tik prisitraukęs ją artyn jis ne- 
matė, jog padėjusi galvą jam ant peties, ji sprin- 
go ašaromis. 

Railis ėmė glamonėti jos krūtis. 

— Atleisk, brangusis, — greitai ištarė ji nu- 
imdama jo ranką, — šią naktį man nesinori. 

Iškart pakėlęs galvą, jis susirūpino: 

— Brin, kas yra? Tu nesveika? Kodėl nieko 
nesakei? Gal tau ko nors reikia? 

— Ne, ne, nesirūpink. — Ji palietė jo krūti- 
nę, bet tuoj pat atitraukė ranką. — Paprasčiau- 
siai nekaip jaučiuosi. — Ji neprisivertė apsimes- 
ti, kad jai skauda galvą. Tokio banalaus melo ji 
nesigriebs. 

Supratingai nusišypsojęs, jis priglaudė ran- 
ką jai prie pilvo apačios. 

— Mėnesinės? 

Brin papurtė galvą vos nesudejavusi iš ma- 
lonumo, kai jis prisilietė ranka. 

— Ne. Aš tik... ar nepyksi, jeigu šią naktį ne- 
simylėsime? 

— Žinoma, ne. Aš juk ne koks gyvulys. — 
Jis švelniai pabučiavo į lūpas ir pavertė ją taip, 
tarsi ji sėdėtų jam ant kelių. Jis apglėbė ją ir su- 
šnabždėjo į plaukus: 

— Leisk tik laikyti tave glėbyje. Tu tokia mie- 
la ir šilta. Gera šitaip tave apkabinus laikyti. — 
Jis pabučiavo ją į kaklą. — Aš myliu tave. 

— Ir aš myliu tave. 

Ji tikrai mylėjo, todėl gėda dėl savo jausmų 
ir buvo tokia karti ir skausminga. 


— Profesinis pavydas? 

Railis sėdėjo lovos kojūgalyje ir įdėmiai žiū- 
rėjo įją. Jis niekaip negalėjo patikėti jos žodžiais. 
Prisiminę tą vakarą, kuris, galima sakyti, ir nu- 
lėmė laimingos santuokos krizę, jiedu išėjo iš vir- 
tuvės, perėjo svetainę ir užlipo į miegamąjį, tar- 
si judėdami savo problemos ištakų link. 

— Tu išėjai dėl to, kad pavydėjai man sėkmės? 

— Aš Žinojau, kad taip pagalvosi. — Brin nu- 
sisuko ir nuėjo prie tualetinio staliuko. Atsisė- 
dusi ilgai Žiūrėjo į savo atvaizdą veidrodyje. Ji 
nustebo, kad pamiršo išsiverti auskarus su dei- 
mantais, kuriais buvo pasipuošusi pobūviui. Jie 
atrodė juokingai prie krauju suteptos palaidinu- 
kės. 

Veidas buvo išbalęs, o ji pati nepaprastai pa- 
vargusi. Ji žinojo, kad tai nuo nervinės įtampos. 

Šią naktį jai teko per daug ir per ilgai galvoti. 
Paėmusi šepetį plaukams, ji vangiai braukė per 
plaukus. 

— Todėl aš ir nenorėjau kalbėtis apie tai, Rai- 
li. Žinojau, kad suprasi tai tik kaip pavydą ir iš- 
vadinsi mane kvaiša. 

— Aš niekada tavęs nepavadinčiau kvaila, 
Brin. Ir tikrai nenoriu, kad mūsų santuoka žlugtų. 

— Septynis mėnesius taip ir buvo. — Jos bal- 
sas nuskambėjo dygiau, negu ji norėjo. 

Užuot paneigęs jos kaltinimą, jis tik susičiau- 
pė ir panarino galvą. 

— Tu pati to norėjai, Brin. Aš turėjau anks- 
čiau tave susirasti. Aš ir norėjau. Nebuvo die- 
nos, kad nekovočiau su savimi. Aš taip norėjau 
surasti ir parsitempti tave namo, prireikus — kad 
ir už plaukų. — Pakėlęs galvą, jis sutiko jos akis 
veidrodyje. — Iš pradžių velniškai širdau, o vė- 
liau neleido išdidumas. 

— Garsi televizijos žvaigždė nešliaužioja ant 
kelių priešais pabėgusią ŽMmoną maldaudamas ją 
grįžti. 

— Taip, kažkas panašaus. — Jis pakilo ir ėmė 
žingsniuoti pirmyn ir atgal. Ji pastebėjo, kad jis 
nesąmoningai glostė dešiniąją ranką. 

— Ar tau skauda ranką? 

— Taip, bet tai nesvarbu. 

— Kodėl neišgeri tų tablečių nuo skausmo, 
kurių davė gydytojas? 

— Todėl, kad nenoriu apsvaigti. Noriu vis- 
ką išsiaiškinti iki galo. Turiu suprasti. — Jis pa- 

sitrynė abi akis kairiosios rankos smiliumi ir 
nykščiu. — Kalbėsiu tiesiai šviesiai. Tą naktį tu 
nenorėjai mylėtis dėl to, kad aš gavau apdova- 
nojimą, tiesa? 

— Netiesa. — Ji padėjo šepetį ir atsisukusi 
su visa kėdute pažvelgė jam tiesiai į akis. — Ne- 
gi tu nesupranti, kaip aš tavimi didžiavausi? 

— Tada ir aš taip maniau. 

— Didžiavausi ir tebesididžiuoju. Turbūt įsi- 
žeidžiau, jog neapdovanojo mūsų abiejų. Jau- 
čiausi bent šiek tiek prisidėjusi prie "Ryto su Rai- 
liu“ sėkmės. Gali vadinti tai išdidumu, savanau- 
diškumu, pasipūtimu, bet aš taip jaučiausi. 

— Bet ir aš taip pat galvojau, Brin! Tu ir pel- 
nei laidai tokią sėkmę. Juk pasakiau taip kalbė- 
damas ant pakylos. Tik tavo dėka laida atsiga- 
vo. Argi aš neaiškiai pasakiau? Gal aš kaltas, kad 
tu kitaip tai supratai? 

— Ne, kalti buvo visi kiti. Tik tave vieną fo- 
tografavo, tik su tavimi kalbėjosi. Tu... 

— Vadinasi, jeigu koks nors fotografas būtų 
tave pakvietęs nusifotografuoti, mano santuoka 
nebūtų subyrėjusi ir dabar mums nereikėtų apie 
tai kalbėtis? 

Ji iš lėto suskaičiavo iki dešimties. 

— Neįžeidinėk manes, Raili. Žinoma, tai ne 
taip lengva paaiškinti. Tas vakaras tebuvo visko 
kulminacija. Kaskart, kai kieno nors žvilgsnis 
praslysdavo pro mane ir apsistodavo ties tavi- 
mi, jaučiau, kaip manyje kažkas po truputėlį dūž- 
ta. Pasijusdavau pažeminta. 

— Publikos pripažinimas susijęs su mano 
darbu, Brin, — pasakė jis tyliai. 

— Žinau ir nesijaudinau, kad gerbėjai ne- 
lakstė paskui mane maldaudami autografų. Šei- 
moje gali būti tik viena Žvaigždė, ir ja buvai 
tu. Aš netroškau ja būti. Nenorėjau su niekuo 
dalytis dėmesiu. Bet nenorėjau likti ir nepaste- 
bima. 

Brin atsikėlė nuo kėdutės ir visai be reikalo 
ėmė lyginti lovos užtiesalą. Jai reikėjo ką nors 
veikti, judėti, nes kitaip turbūt būtų sprogusi. Be 
to, žiūrint į jį, jai sunkiai sekėsi balsu reikšti sa- 
vo mintis. 

— Po ištisus mėnesius trukusio kruopštaus 
ir sunkaus darbo, kai reitingai pakilo ir "Rytas 
su Railiu“ tapo laida, verčiančia varžovus vytis, 
aš buvau pažeminta iki ponios Raili. Ne Brin Ke- 
sidi, prodiuserė, o tiktai priedas prie tavęs. Nie- 
kuo nenaudinga ir nepastebima. 

— Tu — mano Žmona, Brin. Nereikėjo sutik- 
ti tekėti už manęs, jei nenorėjai būti ponia Raili. 

— Aš norėjau ja būti, bet aš esu dar ir mote- 
ris, ne tik paprasčiausiai žmona. Norėjau būti ta- 
vo žmona, tavo prodiuserė ir būti pripažinta to- 
kia, o ne tik kaip gražutė žmona, stovinti tavo 
šešėlyje. 

— Aš niekada apie tave taip negalvojau. Tie- 
sa, kartais aš paerzinu tave, bet juk žinai, kad 
taip elgiuosi nerimtai. Tu per gerai pažįsti ma- 
ne, kad galėtum tuo kaltinti. 

— Tu taip negalvojai, o kiti galvojo. 

— Vadinasi, dėl to pasidarei tokia šalta 10- 
voje? Ne dėl mano, o dėl kitų žmonių nuomo- 
nės? 

— Argi aš galėjau varžytis? — Ji atsisuko į jį 
nusiminusi dėl jo nesupratingumo, nesugebėji- 
mo suvokti esmės. 

— Varžytis? Nesuprantu. 

— Pamatytum save viešumoje, Raili! Tu 
džiaugiesi savo šlove, mėgaujiesi dėmesiu ir 
liaupsėmis. Kuo didesnės ovacijos, tuo labiau 
smaginiesi. 

— Bet ir iki vedybų aš buvau toks. Ar dabar, 
praėjus tiek laiko, turėčiau atsiprašinėti už to- 
kią savo savybę? 

— Ne. Aš myliu tą tavo pusę. 

— Tai dėl ko mes ginčijamės? O Viešpatie, 
nejaugi aš darausi toks bukas kaip Dim Vit?! 

Brin giliai įkvėpė vildamasi, kad pavyks tin- 
kamai apibūdinti savo jausmus: 

— Kai tą naktį grįžome namo, tu jauteisi esąs 
aukščiau už aitvarą. Apsvaigęs nuo garbinimų, 
besimaudantis šlovėje. Toks patenkintas, lyg bū- 
tum ką tik patyręs orgazmą. 

— Buvau laimingas. Argi tai blogai? — iš ne- 
kantrumo jis net ėmė garsiau kalbėti. 

— Žinoma, gerai. 

— Tai kas tave išgąsdino? — jis beveik šaukė. 

— Ką aš galėjau tau pasiūlyti lovoje, kad pa- 
sijustum lygiai taip pat gerai? 

Railis spoksojo į ją apstulbęs ir iš lėto sėdo- 
si ant lovos. 

— Dieve. — Jis iš lėto perbraukė per veidą 
kairiąja ranka. 

Kai vėl pakėlė į ją akis, jo žvilgsnis buvo ap- 
siblauses. 

— Tu pamanei, kad seksas su tavimi nesu- 
teiks tiek džiaugsmo, kiek kažkokios prakeiktos 
statulėlės laimėjimas? 

— Ką aš galėjau padaryti, kad pranokčiau jį? 

Railio pečiai sulinko, lyg jis būtų visai su- 
triuškintas, ir papurtė galvą. 

— Tu lygini obuolius su apelsinais, Brin. 

— Tuo metu man taip neatrodė. Aš jaučiausi 
niekam tikusi. 

— Tu privertei mane pasijusti baisiu egois- 
tu, kuris kėlė tau neįvykdomus reikalavimus. 

— Aš taip nesakau, — ištarė ji jau švelnes- 
niu balsu. Ji prisiartino prie jo. — Tavo savimei- 
lė sveika, viskas gerai. Tai buvo mano problema, 
mano psichologinė trauma, o ne tavo. 

— Tai mūsų problema, Brin. Kodėl tu tylė- 
jai? Kodėl nepasakei, kas slegia širdį? 

— Todėl, kad žinojau, jog tau tai būtų nepa- 
tikę. Būtum pamanęs, kad aš tiesiog pavydžiu 
tau padėties visuomenėje. 

— O argi nepavydi? — paerzino jis. 

Brin susijuokė. 

— Ne taip, kaip tu įsivaizduoji. Tiesa, kar- 
tais pasipiktindavau. 

— Kada? 

Jis nuoširdžiai susidomėjo. 

— Tavo žiūrovai visada mato tave atrodantį 
idealiai: išpuoselėtą, laimingą, žodžiu, tobulą. O 

aš mačiau tave ir tokį, koks esi iš tikrųjų — kaip 
tu atrodai išlipęs iš lovos, dar negėręs pirmo puo- 
duko kavos, slampinėjantį po namus apsmuku- 
siais drabužiais. Laikiau tavo galvą virš nakti- 
puodžio, kai buvai apsinuodijęs skrandį. Skal- 
biau nešvarias kojines. 

— Bet aš jas visada sulankstydavau, — pa- 
sakė jis, iškėlęs rodomąjį pirštą. Ji nusišypsojo, 
tačiau akys liko rimtos. — Aš suprantu, ką tu nori 
pasakyti, — tesė jis tyliai. — Prisipažįstu, kad 
niekada apie tai nesusimąsčiau. 

— Turbūt pykau ant kiekvieno, kas manė, jog 
tu idealus, bet tik aš Žinojau tiesą. Pačiomis sun- 
kiausiomis akimirkomis pagalvodavau, kad tu 
savo tobulumą taupydavai kitiems, o man likda- 
vo tik trupiniai. 

— Pats tobuliausias aš būdavau tik su tavi- 
mi, Brin. — Railis paėmė jos ranką ir spustelėjo 
švelniai patraukdamas, kad ji atsisėstų šalia. Jie 
suglaudė pečius. — Prisimink pačią pirmąją die- 
ną darbe. Tu taikliai pastebėjai, kad aš buvau 
apgailėtinas: paakiai — pabrinkę, interviu — 
tikras šlamštas. Be to, aš be galo pasitikėjau sa- 
vimi, o dirbant televizijoje tai reiškia pražūtį. Tu 
pliaukštelėjai rimbu ir grąžinai mane į vėžes. 
Mūsų kaltė, kad niekas, įskaitant ir mane, taves 
tinkamai neįvertino. 

— Tu galvoji, kad tai viskas, ko aš norėjau? 
Įvertinimo? O gal ir taip, — Brin pati atsakė į sa- 
vo klausimą. — Dabar viskas atrodo taip kvaila, 
savanaudiška, lėkšta. 

— Kaip ir kiekviena moteris, tu tikėjaisi iš 
savo vyro daugiau švelnumo ir supratingumo. 
Visuomenė — kvailas gyvūnas. Nesitikėk, kad ji 
bus jautri. Kaltink tą, kas kaltas. Mane. Turėjau 
susigaudyti, kaip tu jauteisi, ir susimąstyti. Aš 
esu pasipūtęs, egocentriškas niekšas. Aš mau- 
džiausi šlovėje, o tu kentėjai. Šiuo atveju neži- 
nojimas nėra palaima. Turėjau parklupęs dėkoti 
tau už tai, ką dėl manęs padarei, užuot tą naktį 
laukes, kad duotum man dar daugiau, kad su- 
teiktum man malonumo ir pasitenkinimo. — Jis 
palietė jos plaukus. — Nenuostabu, kad tu ne- 
geidei manęs. 

— Aš visada geidžiau tavęs. 

— Tu galėjai mane apgauti. 

— Negi tau dar neaišku, Raili? Bijojau, kad 
nepateisinsiu tavo lūkesčių. Tave dievino tūks- 
tančiai moterų, bet man tu nebuvai dievukas. Zi- 
nojau, kad tu žemiškas ir gali klysti. — Brin pla- 
čiai išskėtė rankas delnais į viršų, lyg tiesdama 
jam kuklią auką. — Aš tik mylėjau tave. Nepai- 
sant tavo netobulumo, iki skausmo mylėjau ta- 
ve ir nenorėjau nuvilti. Aš būčiau neištvėrusi pa- 
stebėjusi, kad negaliu tau duoti to, ką duoda ta- 
vo gerbėjos. 

— Ir tu nebesistengei. 

— Ko gero, taip. 

Jis atsistojo ir ėmė vaikštinėti po kambarį, 
lyg ieškodamas vietos, kurioje galėtų sulaukti 
apreiškimo. Ta taktika jai buvo pažįstama: jis vi- 
sada taip darydavo, kai norėdavo susikaupti. 
Brin liko sėdėti ir laukti, ką jis pasakys. 

— Kaip aš galėjau suprasti? Iš pradžių gal- 
vojau, kad kaltos tavo dienos. Pameni, anksčiau 
mes juokdavomės, kai vienas iš mūsų vis iškris- 
davo iš sekso ritmo? Paskui tu lioveisi juoktis. — 
Railis stabtelėjo prie jos tualetinio staliuko. Paė- 
męs šepetį, kuriuo ji prieš kelias minutes šukavo- 
si, jis plekšnojo juo sau per delną. — Kartais man 
trūksta nuovokumo ir reikia trinktelėti per gal- 
vą, kad atsitokėčiau. Tai va, galų gale nuspren- 
džiau, kad tau seksas neberūpi. Tuštuma. Nulis. 

— Neįtariau, kad ką nors pastebėjai. 

Jis nelinksmai nusijuokė. 

— O! Pastebėjau, bet nudaviau, kad nepa- 
stebiu. Ir drebėjau iš baimės. Išsigandau... tikrai 
išsigandau. Nenorėjau susitaikyti su tuo, kas bu- 
vo akivaizdu. 

— Kas? 

— Kad negalėjau savo Žmonai suteikti lai- 
mės lovoje. — Jis stovėjo prieš veidrodį ir stebė- 
jo jos veido išraišką. — Tu atrodai nustebusi, — 
pasakė jis. 

— Tu mane pribloškei. Ir kaip tau šovė to- 
kia mintis? 

Jis atsisuko. 

— Brin, kai vyras paliečia moterį, 0 ji susi- 
gūžia, ar reikia geresnio įrodymo, kad jai arba 
nepatinka jo prisilietimas, arba ji jo nenori? 

— Ar aš taip dariau? — plonu balseliu pa- 
klausė ji. 

— Iš pradžių tavo nenoras nebuvo toks aki- 
vaizdus. Tu tik tapai labai judri, dalykiška, steng- 

davaisi išvengti mano apkabinimų, nerasdavai 
laiko bučiniui, visos tavo kalbos sukosi vien apie 
"Rytą su Railiu“ arba visai nekalbėdavai. Ir nuo 
tokios intensyvios veiklos taip nuvargdavai, kad 
kai atsiguldavome į lovą, akimirksniu užmigda- 
vai. Arba apsimesdavai mieganti. 

— Iš tavo kalbos atrodo, lyg aš būčiau bu- 
vusi koks nors robotas. 

— Tu tokia ir buvai — robotas, kuris atrodė 
ir kalbėjo kaip Brin, graži, seksuali, protinga 
moteris. Bet aš negalėjau tavęs atpažinti, todėl 
labai sutrikau. Aš net nenutuokiau, kaip reikėtų 
elgtis su tuo staiga iš kažkur atsiradusiu robotu. 
Kad ir ką dariau, niekas negelbėjo. 

Jis Liūdnai nusijuokė ir ėmė dėlioti kvepalų 
buteliukus ant stalelio. 

— Bandymas prieiti prie tavęs apsiginklavus 
nerūpestingumu ir linksmumu sužlugo, nes ta- 
vo humoro jausmas buvo kažkur išgaravęs. Ro- 
mantika irgi nepasiteisino, nes kai tik pamėgin- 
davau prisiartinti prie tavęs, staiga atsirasdavo 
visokių nematomų kliūčių. Kartą nutariau elgtis 
kaip urvinis. Prisiartinau iš už nugaros ir apglė- 
bęs uždėjau rankas tau ant krūtų. Tu tuoj pat iš- 
trūkai iš mano glėbio, tarsi aš būčiau sirgęs ko- 
kia užkrečiamąja liga. 

Brin akys buvo sklidinos ašarų. Nuleidusi 
galvą ji pastebėjo, kad ant kelių gulinčių jos ran- 
kų pirštai taip stipriai sunerti, jog net pabalo. 

— Aš norėjau, kad tu liestum mane, Raili. Ir 
mylėtis norėjau. Bet bijojau rizikuoti. 


161 


— Ar tu įsivaizduoji, kaip jaučiasi vyras ma- 
nydamas, kad negali patenkinti savo žmonos? 

— Turbūt siaubingai. 

— Pragariškai. 

— Tai turėjo Žeisti tavo, kaip Žvaigždės, sa- 
vimeile. 

— Aš nusikamuodavau kaip koks grioviaka- 
sys. Kankindavausi ištisas valandas laužydamas 
galvą, kas buvo ne taip. Ar aš per daug aistrin- 
gas? O gal nepakankamai aistringas? Gal per 
dažnai norėjau mylėtis? O gal per retai? Gal per 
prastai mylėjausi? Gal mano kūnas tau kėlė pa- 
sibjaurėjimą? O gal mano penis per mažas? 

— O, Raili... — Brin papurtė galvą ir nusi- 
juokė. 

— Štai kas dedasi vyro galvoje! — sušuko 
jis teisindamasis. — Aš negalėjau kitaip suprasti 
tavo elgesio. Aš priėjau prie išvados, kad nebe- 
su tau patrauklus ir tu paprasčiausiai manęs ne- 
benori. 

— Tai kodėl nepaklausei, kas yra? 

— Gal manai, kad būtų gera išgirsti, jog ma- 
no gaidukas per mažas? 

Pirmą kartą po daugelio mėnesių jie sutarti- 
nai nusijuokė. Buvo gera klausytis ir jausti. Kai 
juokas nutilo, Railis rimtai pasakė: 

— Mes abu dirbome komunikacijos sistemo- 
je, bet tarpusavyje nesugebėjome bendrauti, tiesa? 

— Tikrai nesugebėjome. 

— Bijojau paliesti tą temą, nes nežinojau, ką 
išgirsiu. 

— Aširgi bijojau, nes tu galėjai pasišaipyti iš 

manes, kad esu pavydi ir smulkmeniška. Prisie- 
kiu, Raili, — kuo nuoširdžiausiai įtikinėjo ji, — 
priežastis buvo visai kita. 

— Paaiškink dar kartą, nes noriu būti tikras, 
kad suprantu, kodėl išėjai. 

— Bijojau, kad pasilikusi su tavimi prarasiu 
pagrindą po kojomis, kad tapsiu tik tavo šešė- 
liu, žlugsiu kaip asmenybė, kad ilgainiui tau nu- 
sibosiu ir būsiu nebereikalinga. Kai atėjau dirbti 
į "Rytą su Railiu“, manęs reikėjo laidai, buvau 
reikalinga tau. Kai padėjau tau pasiekti viršūnę, 
išsigandau, kad pasidarysiu tau nebereikalinga 
nei kaip specialistė, nei kitaip. 

— Klydai. Labai klydai. 

— Klydau ar ne, bet tada man atrodė būtent 
taip. Juk paprastai elgiamės taip, kaip suvokia- 
me, 0 ne pagal tai, kaip yra iš tiesų. 

Railis iš lėto priėjo prie lovos ir atsitūpė prie- 
šais Brin. 

— Tai ką mes dabar darysime? 

Ji atsiduso. 

— Nežinau. 

— Ar šiandien tu priimsi Vino pasiūlymą? 

— lr to nežinau, — atsakė ji baugščiai. — Bet 
jeigu sutiksiu, noriu, kad žinotum vienintelį da- 
lyką, Raili: tarp Abelio ir manęs niekada nieko 
nebuvo ir niekada nebus. 

Jis atrodė susirūpinęs. 

— Prisimenant, apie ką mudu ką tik kalbė- 
jomės, manau, tu supranti, kodėl aš įtariu, kad 
tarp jūsų skrajoja amūriukai. 

— Niekada neskrajojo, bent jau iš mano pu- 
sės. 

— Jis garsus savo laimėjimais tiek per posė- 
džius, tiek miegamuosiuose. 

— Tu irgi! 

Jo akys žybtelėjo. 

— Tikrai? 

— Lauki komplimentų? Nesitikėkite, kad pa- 
glostysiu jūsų puikybę, pone Raili. 

— O galėtum? 

— Taip, — atsakė ji truputį patylėjusi. — Ži- 
noma, galėčiau. 

— Kaip, Brin? 

Ji turbūt iš tikrųjų baisiai pavargo. Ji verk- 
davo retai, nebent būdavo labai nuvargusi, o da- 
bar tikrai buvo labai arti ašarų. Ji ištiesė ranką ir 
paglostė pašarmojusius jo plaukus. 

— Galiu pasakyti, kad nė vienas vyras ne- 
prilygsta tau, nė vienas vyras manęs netraukė 
taip, kaip tu — nuo pat pradžių! Kad verta nu- 
mirti dėl tavo bučinių. — Brin šelmiškai nusišyp- 
sojo ir pasilenkusi sušnibždėjo: — Tavo kūnas 
nuostabus, ir kai kas tikrai ne per mažas! 

— O, net palengvėjo. 

Jie tyliai nusijuokė ir suglaudė kaktas, o paskui 
ir nosis. Kurį laiką girdėjosi tik jų kvėpavimas. Jis 
pakreipė galvą ir palietė lūpomis jos lūpas. Buči- 
nys priminė švelnų ir gaivų pavasario lietų. 

— Žinai, ką jaučiau, kai palikai mane? 

— Negalėjau didžiuotis tuo, kaip tai pada- 
riau. Pasielgiau kaip paprasčiausia bailė. 

— Tą dieną tu nėjai į darbą ir pasilikai na- 
muose pasakiusi, kad prastai jautiesi. Keletą kar- 
tų skambinau tau. 

— Aš neatsiliepiau. 

— Aš beprotiškai susirūpinau. Kai parėjau 
namo, pamačiau, kad visi tavo daiktai dingę, ir 
radau raštelį... pasijutau taip, tarsi mane būtų 
partrenkęs sunkvežimis. 

Brin stipriai užsimerkė ir suvirpėjo, paskui 
trūkčiojančiai įkvėpė. 

— Labai atsiprašau. 

- Tą vakarą aš buvau kaip suakmenėjęs. 
Klausiau savęs, ką padariau blogai, ir kūriau 
grandiozinius planus, kaip tave susigrąžinti. O 
kai kitą dieną gavau tavo laišką, kuriame para- 
šei, kad jokiu būdu negrįši, tiesiog pašėlau. 

— Ką darei? 

Jis atsisėdo šalia jos. 

— Išėjau į kiemelį ir ėmiau viską iš eilės nai- 
kinti. Išroviau viską, ką buvai prašiusi pasodinti. 

— Kiekvienas daigelis kainavo po penkis de- 
vyniasdešimt devynis! — riktelėjo ji. 

— O man buvo nusispjaut! Padariau di- 
džiausią jovalą. Tada užsipyliau akis, juodai pri- 
sigėriau. 


— Ir aš. 

— Tų?! 

— Akių neužsipyliau, žemės negraibiau, bet 
pagėriau gerai. 

— Aš buvau taip užsiutęs, kad nenorėjau nei 
laukti tavęs, nei kovoti su tikrove. Išėjai? Puiku! 

Valio! O man nusispjaut! — Jis liūdnai palinga- 
vo galvą. — Užtat gyvenimas prarado prasmę, 
džiaugsmą. Jaučiausi tuščias ir niekam tikęs. Vis- 
kas atrodė pilka ir beprasmiška. Kartais užsimir- 
šęs kreipdavausi į tave norėdamas pasidalyti 
mintimis apie kokią nors knygą, filmą, televizi- 
jos laidą ar ledų skonį. Tik tavęs ten nebuvo, 
Brin, ir man kaipmat dingdavo visas malonumas. 

Jis suleido pirštus jai į plaukus ir ėmė glos- 
tyti juos. 

— Norėjau tave susigrąžinti bet kokia kai- 
na, tačiau sulaikydavo tas prakeiktas išdidumas. 
Su kiekviena praėjusia diena darėsi vis sunkiau 
pasiryžti ateiti ir maldauti. 

— Man tavęs irgi trūko, — tyliai prisipaži- 
no ji. — Buvo baisu. Staiga viskas gyvenime pa- 
sidarė nebeatpažįstama ir nemiela — ir darbas, 
ir gyvenamoji vieta. Ir grįžti negalėjau, nes, visų 
pirma, nežinojau, ar tu norėtum, kad grįžčiau. 
Jeigu būtum norėjęs, kaip būčiau paaiškinusi, ko- 
dėl išėjau? Kaip būčiau įrodžiusi, ką norėjau? 

— O dabar? Ar įrodei, ką norėjai? Na, kad 
aš negaliu ir nenoriu be tavęs gyventi? 

— Aš ne to siekiau. Aš norėjau įrodyti, kad 
galiu būti visavertis, gyvybingas Žmogus ir be 
Džono Railio. 

— Tu visada tokia ir buvai, Brin. Atleisk 
man, Viešpatie, jeigu aš kaltas, kad tu jauteisi ki- 
taip. — Jis suėmė jos galvą rankomis ir nykščiais 
paglostė lūpas. — Abelis Vinas siūlo tau mėnulį 
danguje. Nekenčiu to niekšo, nes jis šitai gali. Bet 

toks jau tas gyvenimas. Būtų kvaila atsisakyti to 
darbo. 

— Dar ne rytas, ir aš dar neapsisprendžiau. 

— Aš naudojuosi proga ir įkalbinėju. Dabar jo 
čia nėra, o aš esu. Tu tebesi mano žmona. Noriu, 
kad sugrįžtum į mano gyvenimą. Aš myliu tave. 
Lik su manimi šią naktį. Dalykimės viena lova. At- 
sigulk su manimi. Neprašau mylėtis, tik būk šalia. 
Man regis, mes šitai skolingi vienas kitam. 

— O kas bus rytą, jei priimsiu Vino pasiū- 
lymą? 

+ — Paleisiu tave ir palinkėsiu sėkmės. Pri- 
siekiu. 

Kodėl ji svyruoja ir neduoda jam atsakymo? 
Ji tikėjo juo. Jis susitaikys su jos sprendimu. Tai 
kodėl tuomet ji bijo gulti su juo į lovą ir praleisti 
joje likusias nakties valandas? 

Nes ji tebemylėjo jį. Nes kartais meilė nepai- 
so išminties. 

Brin pažvelgė į jųdviejų santuoką kitu kam- 
pu. Railis vis dar jos vyras. Ji tikrai jam skolinga 
šią vieną naktį. Ir sau, nes turėjo būti tikra. Jei- 
guji nuspręstų persikelti į Los Andželą, o dėl to 
neišvengiamai turėtų išsiskirti su Railiu, ji 
privalo būti tikra, kad išsilaisvino nuo jo ir emo- 
ciškai, ir fiziškai. 

— Gerai, Raili, — tyliai ištarė ji. — Eikim 
gulti. 

Jie lėtai nusirenginėjo, stebėdami vienas ki- 
tą. Likus nuogiems, jiems būtų sunku susivaldyti 
ir nepulti vienas kitam į glėbį. 

— Manau, kad turėtum likti su jais, — ki- 
miai ištarė Railis. Ji buvo su marškinėliais ir kel- 
naitėmis. 

Ji linktelėjo apsidžiaugusi, kad jis nenusimo- 
vė trumpikių. Railis išjungė šviesą. Iš įpratimo 
ji atsigulė jam iš dešinės. Palindę po antklode, 
jie, kaip buvo įpratę, atsisuko vienas į kitą. 

— Neužsigauk rankos. 

Jis ištiesė ją ant pagalvės virš jos galvos. 

— Jau beveik nebeskauda. 

Brin aiškiai matė, kad jis meluoja, nes ap- 
link jo lūpas tebebuvo tas pats baltas ruoželis. 

— Tu tikrai nenori vaistų? 

— Kad nepatirčiau šio malonumo? Tai jau 
ne. — Jis supynė jųdviejų kojas ir slinktelėjo ar- 
čiau. 

Ji uždėjo ranką jam ant kaklo. 

— Tau reikia bent kiek pamiegoti. 

— Nenoriu. — Tačiau jo vokai buvo apsun- 
kę. Nakties įvykiai reikalavo sau duoklės, tačiau 
jis narsiai vijo miegą nuo savęs. 

— Tau būtina pailsėti, — sušnabždėjo Brin. 
Ji apkabino jo galvą ir prisitraukė prie krūtinės. 

Susiradęs pažįstamą vietelę, jis įsikniaubė 
veidu į šiltą kūną. 


— Tu žaidi nesąžiningai, — miegūstai su- 
murmėjo jis. 

— Ššš... — Ji lengvai kedeno jo plaukus. — 
Miegok. 


Praėjo kelios minutės, ir iš lygaus alsavimo 
Brin suprato, kad jis neatsilaikė ir užmigo. Tik ji 

pati negalėjo sudėti bluosto. Liko vos kelios va- 
landos, 0 ji dar neapsisprendė, kokį atsakymą 
duoti abiem vyrams. 

Darbas pas Viną traukė ir teikė daug vilčių. 
Atlyginimas daug didesnis, negu galima tikėtis. 
Būtų nuostabu dirbti naujoje sindikuotoje nacio- 
nalinėje laidoje. Ji niekada negalėdavo atsispirti 
panašiam iššūkiui. 

Bet Los Andželas jos netraukė. Pinigai dar ne 
viskas. "Rytas su Railiu“ niekada neapvylė jos; čia 
ji degte degė kūrybingumu ir daug pasiekė. Ar 
gali būti kas svarbesnio už laimingą santuoką? 

Ji mylėjo Railį. 

Padėjusi smakrą jam ant galvos, ji stipriai 
glaudė jį prie savęs. Ji mylėjo Railį. Šią akimir- 
ką ji nieko taip nenorėjo, kaip kasnakt miegoti 
šalia jo. Niekas gyvenime jai nesuteikė tiek 
džiaugsmo, kiek jis. Kartais jis būdavo irzlus, 
tačiau tas vaidingas jo bruožas jai visada suža- 
dindavo motiniškus jausmus. Tokiais momen- 
tais ji galėdavo būti tikra lapė. O kai ją pačią 
apimdavo niūrios nuotaikos, jis nustebindavo 
ją nepaprastu pakantumu ir tol kantriai meili- 
kaudavo, kol viskas galų gale pasibaigdavo kva- 
tojimu. 

Ji norėjo "Ryto su Railiu" ir paties Railio. 

Tai kas jai trukdė apsispręsti? Tik vieninte- 
lis dalykas: kodėl susitaikymui jis pasirinko bū- 
tent šį vakarą? 

Ar dėl to, kad be jos jis ilgiau nebegalėjo iš- 
tverti nė vienos dienos, ar dėl to, kad jam buvo 

pareikštas ultimatumas? Ar jam reikėjo žmonos, 
ar prodiuserės? Kas jam svarbiau: santuoka ar 
televizijos laidos ateitis? Ką jis labiau mylėjo: sa- 
ve ar ją? 

Ar tai svarbu? 

Ji sugniaužė tarp pirštų jo plaukus. O ką ji 
labiau mylėjo, kai paliko jį? Kuo ji labiau rūpi- 
nosi? Kieno gerovė jai buvo svarbiausia? 

Railis įveikė savo išdidumą ir susirado ją. 
Pripažino, kad jiems geriau būti kartu, o ne kiek- 
vienam traukti savais keliais. Be abejo, nė viena 
santuoka neišvengs problemų, jeigu abu sutuok- 
tiniai sieks karjeros. Jeigu Railis rado savyje drą- 
sos stoti prieš jas, kodėl ir ji negalėtų? 

Brin pabučiavo jį į galvą, paskui į petį. Jis 
neprabudo. Net nepajuto, kaip ji išlipo iš lovos 
ir tyliai nusileido laiptais žemyn. 


9 skyrius 


— Brin? 

— Hmm? 

— Jau atsikėlei? 

— Taip. Buvau nulipusi žemyn. 

— Kam? 

— Išviriau kavos ir nustačiau laikrodį. 

— Kiek dabar valandų? 

— Dar anksti. Atleisk, kad pažadinau. 

Brin vėl įsitaisė šalia. Ir vėl jų kojos susipy- 
nė. Ji prisiglaudė prie jo krūtinės, vieną ranką 
pakišdama jam po pažastimi, o jis kairiąja ranka 
apkabino ją per liemenį. 

— Ar dar skauda ranką? 

— Gal, — atsakė jis miegūstu balsu. — Jau- 
čiu tik tave, daugiau nieko. — Kurį laiką niekas 
nedrumstė priešaušrio tylos, girdėjosi tik jų dar- 
nus alsavimas. Paskui jis pasakė: — Kaip gera, 
kai tu šalia. Visada buvo gera. 

— Džiaugiuosi. 

— Jau iš pat pradžių pastebėjau, kad mūsų 
kūnai labai dera vienas prie kito. 

— Ir aš pastebėjau, — atsiliepė ji šypsoda- 
masi. Lūpas sukuteno švelnūs garbanoti jo krū- 
tinės plaukeliai. 

— Dieve, kaip man trūko tavęs, kad galėčiau 
štai šitaip laikyti apkabinęs. Tik laikyti. Man ne- 
apsakomai gera. 

Jis norėjo dar smarkiau prisispausti, bet ne- 
bebuvo įmanoma, todėl tik pasitrynė skruostu į 
jos viršugalvį. Kai jis šiek tiek atleido glėbį, ji pa- 
kėlė akis į jį. 

— Gera būti tavo glėbyje. 

Railio veide šmėkštelėjo atgimstantis jaus- 
mas. Degančios mėlynos akys gėrėjosi subtilia 
Brin veido spalva, kuri ryto aušros šviesoje dar 
labiau priminė perlamutrą. Jos veidą gaubė juodi 
išsitaršę plaukai, akvamarino spalvos akis dengė 
ilgos, tamsios, tankios blakstienos. Rausvos drėg- 
nos lūpos, rodės, buvo pasiruošusios bet kam. 
Duobutė smakre jį jau seniai buvo užbūrusi. Ji at- 
rodė valiūkiška, kupina pačių geriausių ketinimų. 
Tikras audringo seksualumo įsikūnijimas. 

Railis kimiai sušnibždėjo jos vardą ir pasi- 
lenkė prie lūpų. Jos susitiko, atsiskyrė, vėl susi- 
lietė. Vėl ir vėl... Tada sulipo. Liežuvis nedrąsiai 
ieškojo įėjimo pro jas. 

Brin ilgesingai ir nuolankiai atsiliepė. Išsi- 
rietusi ji apglėbė ranka jo galvą. Geresnio paska- 
tinimo jis ir nenorėjo. Jo liežuvis glamonėjo švel- 
niai, jis neskubėjo, nepiktnaudžiavo, negrobė, bet 

nebuvo ir nedrąsus ar atsiprašinėjantis. Rodės, 
jis geidė iš naujo tyrinėti kiekvieną jos burnos 
kertelę, ieškoti, susipažinti. 

Jis padrikai kažką šnabždėjo, trumpais bu- 
činukais nusėdamas kaktą, vokus, skruostus ir 
nosį. Bet vis sugrįždavo prie lūpų: kandžiojo jas, 
lengvai sukąsdamas provokuojančią apatinę lū- 
pą, švelniai braukė per ją dantimis ir čia pat glos- 
tė liežuviu. Jis mėgavosi Brin šypsena, pražydu- 
sia jos lūpų kampučiuose. Jo bučiniai buvo ne- 
žaboti ir tvardomi, valdingi ir švelnūs, kaprizingi 
ir tingūs, žaismingi ir aistringi. Nenustygstan- 
tys, įskeliantys liepsną. 

— Apie tokias lūpas svajodavau jaunystėje, — 
tyliai prisipažino Railis. 

— Kuojos ypatingos? 

— Viskuo — skoniu, forma, tuo, kaip jos at- 
siliepia į mano bučinius. Dievinu jas. 

Jis tol gosliai ją bučiavo, kol abu liko be 
kvapo. 

— Tu nuostabiai bučiuojiesi, — vangiai su- 
murmėjo Brin, tarsi jis būtų iščiulpęs iš jos visą 
energiją. — Kiekviena moteris turėtų bent kartą 
pasibučiuoti su tavimi, kad žinotų, ką tai reiškia. 

— O ką reiškia? — jis vėl pasitrynė lūpomis 
į jos lūpas. 

— Lyg mylėtumeisi. 

— Tu turi galvoje patį aktą? 

— Patį aktą. Tavo bučiniai tarsi pasako, kad 
tu esi vyras, 0 aš — moteris. Jie tokie jausmingi, 
aistringi. Jie atima jėgas, bet ir nežmoniškai jau- 
dina. 

Railis pakėlė galvą, kad galėtų pažvelgti į ją 
iš aukščiau. Tarpuakyje susimetė raukšlelė, kai 
jis pirštu apibraukė jai aplink burną, kur oda bu- 
vo aiškiai paraudusi. 

— Mano barzda... 

— Nesvarbu. — Ji pakėlė ranką ir paglostė še- 
riais apžėlusį jo smakrą. — Atrodai kaip piratas. 
Aš visada svajojau, kad mane pagrobtų piratas. 

— Kodėl? — Jis braukė krumpliais per jos 
kaklą. 

— Nežinau. Turbūt tai susiję su jo kardu. 

Jis liovėsi žaidęs ir pakreipęs galvą įtariai 
pažvelgė į ją. 

— Su kardų? 

— Mhm, — ji gundomai nusišypsojo. 

Pasilenkęs prie jos ausies, Railis kažką išdy- 
kėliškai pašnabždėjo. Brin sukikeno ir plekšte- 
lėjo jam per petį. Jie pešėsi ir kandžiojosi, o pas- 
kui vėl ėmė karštai bučiuotis, kiekvienas laiky- 
damas save nugalėtoju. 

Žaidimas peraugo į geismą. Tyliai suvaito- 
jęs, Railis ištiesė kojas. Atsiliepdama į tą subti- 
lią užuominą, Brin irgi išsitiesė. Pirštų galiukai 
susilietė, blauzdos ir šlaunys susiglaudė. Susiti- 
kusios strėnos paskleidė per kūnus kaitrą, pri- 
lygstančią išsiliejusiai lavai. 

Jie tyliai pašaukė vienas kitą vardu. 

Pakišęs sulenktą ranką po jos galva, Railis 
atlošė ją ir godžiai pripuolė prie lūpų. Kita ran- 
ka apglėbęs ją per strėnas, jis prispaudė prie jos 
savo pulsuojantį penį. 

Palaimos dejonės susiliejo su pirmaisiais 
šviesos spinduliais, prasiskverbusiais pro langi- 
nes į kambarį. 

— Pasiilgau tavęs, Brin. — Jis karštai alsavo 
jai į kaklą. Aistringi meilės Žodžiai, kuriuos jis 
kuždėjo jai į ausį, gaivino ją kaip eliksyras. — 
Man trūko šito, trūko tavęs lovoje, trūko tavo 
aistros. Kai pagalvodavau, kad gali nebetekti lai- 
kyti tavęs glėbyje, atrodydavo, jog neištversiu ir 
mirsiu. Be tavęs nebuvo verta gyventi. Tai buvo 
kaip liga. Išgydyk mane, — karštai maldavo jis. — 
Išgydyk mane. 

Jo ranka įslydo į jos kelnaites, stiprūs šilti 
pirštai maigė tvirtus sėdmenis kviesdami ją ar- 
čiau. Įspraudusi ranką tarp jųdviejų kūnų, ji už- 
kišo pirštus už jo glaudžių. Ji pajuto, kaip jis su- 
laikė kvapą. Laikas sustojo, tik jų širdys plakė 
tuo pačiu ritmu. 

Jos ranka sujudėjo ir nusmaukė glaudėes, iš- 
laisvindama jį. Brin nesuprato, ar jis atsiduso, ar 
suaimanavo. Ji pajuto prigludusį prie jos šlaunų 
kietą, glotnų, aksominį jo penį. 

Nebesitvardydamas jis sugriebė už jos kel- 
naičių ir truktelėjo jas žemyn. Ji tvirtai suspau- 
dė kojas, nes žinojo, kad jam patikdavo iššūkis, 
O ji pati patirdavo nežemišką malonumą, kai jis 
braudavosi į švelnų plyšelį ten, kur susieina jos 
šlaunys. 

Ji instinktyviai atsivertė aukštielninka. Se- 
nas kaip pasaulis poreikis parodė jam kelią — 
užgulti ją. Nenumaldomas troškimas ją liesti 

privertė pamiršti dešiniosios rankos skausmą; jo 
rankos klaidžiojo jos kūnu, glostė, glamonėjo. 

Su laukine aistra jis abiem rankom suėmė 
už palaidinukės apačios ir nutraukęs ją per gal- 
vą nirčiai nusviedė į šalį. Tada paskubomis nu- 
sismaukė glaudes ir nuspyrė nuo kojų. Pasikė- 
lęs ant ištiestų rankų, jis rijo akimis jos nuogą 
kūną. 

Ir tik tuomet jam prašviesėjo protas. Jis su- 
mirksėjo išblaškydamas aistros sukeltą aklumą. 

— Nesustok, Raili, — suvaitojo Brin. 

Jis švelniai nusijuokė. Palengva atpalaiduo- 
damas rankų raumenis, jis iš lėto nusileido ant 
jos. Jis švelniai pabučiavo ją į lūpas ir prigludo 
veidu prie kvapnaus, atlasinio, šilto įdubimo 
tarp peties ir kaklo. Jis tol ten ilsėjosi, kol liovėsi 
daužytis širdis ir kvėpavimas pasidarė lygesnis. 

— Aš nenoriu skubėti, — meiliai prašneko jis, 
suvirpindamas jos kaklo odą. — Noriu, kad vis- 
kas būtų tobula, taip, kaip dar niekada nebuvo. 

Brin suėmė jo galvą į rankas ir sukišo pirš- 
tus į tankius plaukus. 

— Aš tau jau sakiau, kad čia niekada nebuvo 
jokių problemų. Visada viskas buvo gerai. 

— Žinau. Bet aš noriu, kad dabar būtų ypa- 
tinga, kaip pirmąjį kartą. Noriu, kad abu tai pri- 
simintume. — Jis švelniai nubraukė ant jos iškai- 
tusių skruostų užkritusias kelias garbanėles. — 
Aš myliu tave, Brin Kesidi. Noriu, kad sužinotum, 
kaip labai tave myliu. 

Railis gerokai atsitraukė nuo jos, kad aprėp- 


196 


tų akimis visą jos kūną. Šypsodamasis jis visiš- 
kai numovė jai kelnaites, kurios vis dar laikėsi 
apsisukusios aplink kelius. Ir vėl gėrėjosi ja. 

— Tu tokia graži, — šnabždėjo jis. 

Jis glostė visą jos kūną, sustodamas patyri- 
nėti tik tas vietas, kurios patraukdavo dėmesį. 

Kelio įlinkis... 

— Jis toks švelnus. 

— O aš net neskutu tos vietos. 

Mažytis randelis ant šlaunies... 

— Kaip jis atsirado? 

— Pargriuvau paplūdimyje ant sudaužyto 
butelio. 

— Kiek tau buvo metų? 

— Maždaug šešeri. 

Apgamas po dešiniąja krūtimi... 

— Koks gražus. 

— Bjaurus! 

— Tik ne man. 

Duobutė smakre... 

— Dievinu ją. 

—- Kartą mamos paklausiau apie ją. Ji pasa- 
kė, kad prieš atsiųsdamas mane į Žeme, Dievu- 
lis parodė į mane ir tarė: "Tu esi mano mylimiau- 
sias angelėlis“. Ir palietė pirštu šitą vietą. 

Railis susijuokė. Paėmęs vieną ranką, jis stu- 
dijavo jos venų raižinius, dailią kaulų struktūrą, 
ilgus kūgio formos nagus. Pakėlęs ją sau prie lū- 
pu, jis karštai pabučiavo į delną ir pamylavo jį 
liežuviu. Ji pasimuistė: 

— Kutena, bet gera. 

— Tu nuostabi. 

Jis palietė liežuviu didžiojo piršto pagalvėlę. 
Ji krūptelėjo. Pajutęs, kad ją tai jaudina, jis prisi- 
merkė ir lėtai išlaižė kiekvieno piršto pagalvėles. 

— Raili, — suvaitojo Brin išsiriesdama lovoje 
ir užmerkė akis. 

Ji atsimerkė pajutusi savo ranką ant krūti- 
nės ir klausiamai sužiuro į jį. Jis tylėjo ir taip pat 
nenuleido nuo jos akių. Ji lyžtelėjo lūpas ir stai- 
ga pajuto drovų, bet skausmingą geismą. 

— Tu nori, kad aš... 

Klausimas liko nebaigtas. Jis linktelėjo gal- 
vą. Jo akių mėlyje atsispindėjo neapsakomas troš- 
kimas pajusti ją. 

— Bet tu niekada... nesakei... neužsiminei... 

— Pagalvojau, kad būtų gražu, — sugergž- 
dė jis, suimdamas vieną iš pirštų, gulinčių ant 
jos krūtinės. — Tavo pirštai tebėra drėgni nuo 
mano lūpų. 

Ją draskė prieštaringi jausmai. Giliai viduje 
ji pajuto jaudulį, kuris užgožė baugštumą. Be- 
gėdiška drąsa nugalėjo drovumą. Norėdama su- 
teikti jam malonumą, ji kilstelėjo ranką. Švelniai, 
lengvai ir greitai ėmė judėti jos pirštai. 

Pajutęs, jog ji pasirengusi priimti jį, jis tyliai 
suvaitojo iš palaimos ir pasilenkęs apžiojo vieną 
išbrinkusį spenelį. Jo lūpos, pakaitomis čiulpian- 
čios abu spenelius, rodės, buvo sutvertos tokiai 
glamonei. Švelnus spustelėjimas liežuviu sukė- 
lė tokią įtampą viduje, kad Brin pasirodė, jog ji 
tuoj sprogs. 

Railis perbraukė ranka jai per pilvą ir pa- 
glostęs tamsų plaukų kauburėlį panardino ran- 
ką tarp virpančių šlaunų. Ji stipriai suspaudė 
šlaunis, sugavo ją ir nebepaleido. 

Jis praskyrė pirštais aksominius odos kraš- 
telius, kurie saugojo drėgną angą, ir maudžian- 
čiai lėtai ėmė ją glamonėti. Atsiliepdamas į kiek- 
vieną jos poreikį ir troškimą, jis vedė ją prie už- 
simiršimo ribos, tačiau neleido jos peržengti... 

Jis apibėrė bučiniais visą jos kūną, leisdama- 
sis vis žemiau ir žemiau... Drėgnos lūpos stabte- 
lėjo prie trikampėlio, vedančio į pačią jos mote- 
riškumo širdį. Svaiginančiai laižydamas, čiulp- 
damas ir sukdamas liežuviu, jis išreiškė savo ne- 
savanaudišką meile. 

Brin drovumo neliko nė lašo. Ji degė vienin- 
teliu troškimu: kuo arčiau priglusti prie jo, kuo 
daugiau gauti ir viską atiduoti. Šią akimirką ji 
suprato, ką reiškia mylėti. Jos siela atsivėrė, ir 
visa, kas buvo Brin Kesidi, dabar priklausė Džo- 
nui Railiui — tik jam vienam ir amžinai. Atsivė- 
rusi ji jautė ne tuštumą, bet pilnatvę. Meilės pil- 
natve. 

— Džonai, ne, prašau. — Jos kūnas geidė to- 
kio pat išsilaisvinimo, kaip ir širdis. — Aš noriu 
pajusti tave savyje. 

Jis leido jai paimti jo penį ir ranka įvesti jį 1 
jaukią savo pavėsinę. Jis paniro giliai, skverbda- 
masis vis tolyn ir gilyn. Suspaudęs rankose jos 
galvą ir godžiai bučiuodamas, Railis mylėjo ją 
su pašėlusia aistra. 

— Ar jauti, kaip labai tave myliu, Brin? 

— Taip, taip, taip, — kartojo ji judančių kū- 
nų ritmu. — Aš myliu tave, Džonai. Myliu. 

Ji pasiekė kulminaciją keliomis sekundėmis, 
keliais širdies dūžiais anksčiau už jį. Jis žiūrėjo, 
kaip ji išsirietė, atlošė galvą, kaip nušvito jos vei- 
das. Ir tada užliejo ją savo meile, kuri užpildė 
įsčias ir pasiekė pačią jos širdį. 


— Tu pasiekei tikslą. 

Jie abu gulėjo aptingę ir išsekę. Ji pešiojo jo 
krūtinės plaukelius, kartais vis pakštelėdama lū- 
pomis. 

— Kaip tai? — paklausė jis neatsimerkda- 
mas, po daugelio mėnesių pirmą kartą patyręs 
dvasios ramybę. 

— Sakei, kad norėsi prisiminti šį kartą. Aš 
niekada nepamiršiu. 

— Ko nepamirši? 

Brin smarkiai peštelėjo kelis plaukelius. 

— Ai! — aiktelėjo jis. — Atleisk, atleisk. Ne- 
gi nesupranti juokų? 

Juokdamasis jis apglėbė ją rankomis, apver- 
tė ant nugaros ir ėmė kramsnoti jai kaklą, urgz- 
damas lyg koks išalkęs džiunglių plėšrūnas. Kai 
pagaliau susitiko lūpos, bučiniai buvo lėti ir švel- 
nus. 

— Aš vėl noriu būti tavo žmona, Raili, — su- 
šnibždėjo ji, kai jis atsitraukė. 

— Tu visada ja ir buvai. 

— Turbūt nori išgirsti viską iki galo, ar ne? 
riukai. 

— Labai gerai. — Ji atsiduso. — Noriu grįžti 
į mūsų namus. 

— Ir į mūsų lovą? 

— Ir į mūsų lovą. — Ji palietė jo lūpas. — 
Būtent į mūsų lovą. 

— Ir dalytis gyvenimu? 

— Kol visai pasensim. 

— O kaip vaikai? 

“*— O ką? 

— Kai siūliau anksčiau, tu visai nesusido- 
mėjai šia idėja. 

— Juk tu plūdai krauju mano automobilyje! 

— Aa. 

— Be to, mudu dar nebuvom susitaike. 

— Ką reiškia minutė šen, minutė ten? 

— Tik nesipūsk, nes imsiu ir pasakysiu, kad 
netyčia pamiršau apsisaugoti“. 

— Netyčia? 

— Įspėjau: nesipūsk! 

Jis nusišypsojo, bet tuoj surimtėjo ir pasitiks- 
lino: 

— Ar tu tikra, Brin? 

— Dėl vaikų? 

— Dėl visko. 

Ji nė akimirką nesusvyravo. 

— Visiškai, absoliučiai tikra. 

— O kaip dėl darbo pas Viną? Negaliu pra- 
šyti, kad atsisakytum.... 

— Jau atsisakiau. 

— Jau... Ką? Kada? 

— Šį rytą. Nulipau žemyn ir paskambinau. 

— Velnias, — tyliai ištarė jis. — Kodėl nepa- 
sakei? 

— Tu manes neklausei. 

— Ką jam pasakei? 

— Kad džiaugiausi jo pasiūlymu, bet jeigu 
būčiau priėmusi jį, būčiau turėjusi atsisakyti kur 
kas svarbesnių dalykų. Savo santuokos. 

— Kertu lažybų, kad jis nenudžiugo. — Rai- 
lis negalėjo nuslėpti pasitenkinimo. 

— Turint omeny tai, kad paskambinau jam 
prieš auštant ir išverčiau iš lovos, manau, kad 
kitaip ir negalėjo būti. Tiesą sakant, jis apsidžiau- 
gė, kad aš buvau tokia ankstyva. 

— Jis tikėjosi, kad praneši gerą naujieną. 

— Aš ir pranešiau, — pasakė ji susirangy- 
dama šalia jo. — Tik tiek, kad mano gera naujie- 
na nebuvo gera jam. 

— Ar nepasakei jam, kad lovoje tavęs laukia 
gašlus vyras? 

Ji pakštelėjo jam į smakrą. 

— Yra tokių paslapčių, kuriomis su niekuo 
nesidalijama. — Ji apsikabino jį per kaklą. — Ar 
tu dabar laimingas? Susigrąžinai žmoną ir pro- 
diusere. 

— Aišku, tai pravers... — jis pabučiavo ją, — 
„ypač jei dar kada nors gausiu vesti kitą televi- 
zijos laidą. 

— Hmm, žinoma... — ji stabtelėjo, loštelėjo 
ant pagalvės ir pastėrusi įsispoksojo į jį. — Ką 
tu pasakei? 

— Sakiau, kad jeigu gausiu kitą televizijos... 

— Gerai, praleisk šitą dalį ir paaiškink, ką 
tai reiškia. 

Jis nusirito nuo jos ir atsigulė ant nugaros, 
kairiąją ranką pakišęs po galva, o dešiniąją, su- 
tvarstytą, padėjęs ant krūtinės. 

— Dim Vit išklojo beveik viską. 

— Ką būtent? Kad "Rytas su Railiu" turi pro- 
blemų, ar ne? 

— Tau bus malonu išgirsti, kad laida nuėjo 
velniop, vos tik tu palikai ją, — pareiškė jis žvai- 
ruodamas į ją. — Praktiškai dėl to, kad laidos 
žvaigždė nusispjovė ir nebesirūpino ja. 

— Kiek nukrito reitingai? 

— Užteks pasakyti, kad valdžia pasišaukė 
mane ir pareiškė ultimatumą. Jiems buvo svar- 
biausia susigrąžinti tave. Viskas. Ir man buvo pa- 
skirtas darbas. Turėjau imtis bet kokių priemo- 
nių — garbingų ar negarbingų. 

— Aišku. 

— Tada aš ir pasakiau, kad mano santuokai 
iškilo grėsmė ir kad neketinu daugiau ja rizikuoti 
dėl kažkokios televizijos laidos. O jeigu jie to ti- 
kėjosi, tai tegu pasiima tą laidą ir... manau, su- 
pranti, kur lenkiau. 

Kurį laiką Railis gulėjo įsmeigęs akis į lubas 
bijodamas jos reakcijos. Pagaliau sutelkęs drąsą, 
atsisuko į ją. Brin akys buvo pilnos ašarų. 

— O Dieve, Brin, kodėl verki? Ar tu nusi- 
minei? 

Ji papurtė galvą, ir ašaros nusirito skruos- 
tais, kelios kaptelėjo ant pagalvės. 

— Tu taip padarei dėl manęs? 

Ji žinojo, kad "Rytas su Railiu“ jam atstojo 
visą pasaulį. Ta laida Railiui buvo pats svarbiau- 
sias dalykas gyvenime, bet jis paaukojo ją dėl 
Brin. Prašymas susitaikyti neturėjo nieko bendra 
su jo karjera. 

— Tu liūdi, kad tavo vyras nebe žvaigždė? 

— Aš myliu tave, ir man nesvarbu, Žvaigž- 
dė tu ar ne. 

Jis paėmė jos ranką ir stipriai suspaudė. 

— Aš visada žinojau, kad mes puiki ko- 
manda. 

Jų akys švietė meile. 

Atgavusi amą Brin paklausė: 

— Dabar lemiamas klausimas: ar pakeisi sa- 
vo sprendimą? 

— Kokį? 

— Tik neapsimetinėk! Turiu omeny tavo dar- 
bą. Jau šimtą kartų buvai atsisakęs jo, bet vis su- 
grįždavai. 

Railis nusijuokė, bet tuoj surimtėjo. 

— Šį kartą jie manęs gali nebepriimti. 

— Priims, jeigu manys, kad išeini kitur, — 
išdainavo ji. — Gal net pasiūlys puikų kontrak- 
tą, kad tik suviliotų tave ir priverstų pasilikti. 

Jis pasirėmė ant alkūnės ir įdėmiai pažvelgė 
i ją. 

— Kas darosi toje išmintingoje galvutėje? 

Brin sukrizeno: 

— Visiškai suprantama, kad jeigu mes grįši- 
me kartu viešai patvirtindami mūsų susitaiky- 

mą ir dar pasakysime, kad man buvo skirta vie- 
telė "Pirmajame puslapyje“... 

— Taip, kol kas suprantu. 

— ... tai jie pagalvos, kad tu pereini į Vino 
kompaniją ir dirbsi ten "Pirmojo puslapio“ ve- 
dėju, o aš — jo prodiusere. 

— Bet aš nedirbsiu! 

— Jie šito nežino! 

— O kai sužinos... 

— Jau bus prisiprašę mus grįžti... 

— Tu ne tik seksuali, bet ir šauni. — Jis 
pliaukštelėjo jai per nuogą užpakalį ir stipriai ją 
pabučiavo. Paskui ilgai kvatojo. 

— Žinok, blefas gali ir nepavykti. 

Brin gūžtelėjo pečiais. 

— Tada mes imsimės ko nors kito, kas visiš- 
kai nesusiję su televizija. 

— Tu taip labai manimi pasitiki? 

— Taip, labai pasitikiu. — Jos akyse atsi- 
spindėjo auksinė bundančios dienos šviesa. — 
Aš pasielgiau kvailai, kaip nesubrendėlė, Raili. 
Buvau tikra kvaiša ir dėl to labai kremtuosi. Aš 
supratau, ką reiškia iš tikrųjų mylėti, ir dar la- 
biau pamilau tave už tai, kad man atleidai. Ne- 
leiskim, kad dar kas nors panašaus mums atsi- 
tiktų. 

— Ateik, — suniurzgė jis prisitraukdamas ją 
arčiau. — Sugaišime labai daug brangaus laiko, 
jeigu pradėsime lyginti visus tuos kvailus ir vai- 
kiškus dalykus, kokius esame padarę. 

Jie pasibučiavo patvirtindami naujai atrastą 

meilę, kokios anksčiau nebuvo pažinę. Kai Railis 
atsitraukė, ji nusišypsojo. 

— Brangaus laiko kam? — paklausė ji alsiu 
balsu. Ji palinko virš jo ir pabučiavo jam į krū- 
tine. 


— Pirmiausia valgiui. — Ji laižė jo spenelį, 
ir jis vos išstenėjo: — Aš taip ir... 0... neužbai- 
giau to... to... aa... 

— Ko? 

— Ko?! 


Brin liežuvis išdykėliškai žaidė po jo pilvą. 

— Ko tu neužbaigei? 

— To... ak... sumuštinio su kumpiu. Aš, 
Brin... Brin? 

— Hmm? — sumykė ji pro tankius plaukus 
aplink jo varpą. 

— Ką vaikinas... o, gailestingas Dieve... mirš- 
tu... vaikinas turi... o... a... taip, šitaip, šitaip... 
turi padaryti, kad gautų... mm... pusryčius? 

— Aš darilgokai palaikysiu tave lovoje, Rai- 
li, — sumurkė ji įsitaisydama virš jo. — Jau se- 
niai supratau, kad rytas tau — pats svarbiausias 
laikas. 

